
PREFAŢĂ 


Transformarea filosofiei în metafizică, în gîndire care cultivă în 
discursuri specializarea profesionistă, a împărțit cîmpul ei discursiv într-o 
zonă a discursurilor pentru profesionişti și o zonă a discursurilor pentru 
toată lumea, tot așa cum modernitatea a introdus, odată cu pragul 
Reformei și Contrareformei, distincția între cultura de erudiție și cultura 
de masă. În chip paradoxal însă, ceea ce este filosofie pentru toți, ceea 
ce este filosofia “omului ca toţi oamenii” poate fi folosită și de ceilalți 
filosofi, în propriile lor construcţii. Pe cînd partea de filosofie pentru 
filosofi, filosofia profesionistă a culturii elitare de erudiție, filosofia 
pentru filosofi, ceea ce poate fi gustat, înţeles, acceptat numai de către 
filosofi, poartă o marcă atît de personală încît nu poate fi folosit ca 
atare în construcţia altui discurs fără a recunoaşte imediat pastișa. 
Devine ceva atît de particular, atît de specific, ca şi amintiriile proprii, 
memoriile, sau biografia, încît nu poate fi utilizat fără a sesiza imediat 
marca producţiei textuale. E, poate, o formă discursivă a timpului nostru, 
atît de mult întemeiat pe afirmarea propriei individualităţi, care răzbună 
refuzul alinierii într-o școală filosofică şi reface steril relația 
nerecunoscută magistru-discipol prin proliferarea în pastişă discursivă a 
stilului mai multor mari filosofi. 

Unul dintre aceşti mari filosofi, frecvent folosit pentru unele concepte 
dar și adesea pastișat ca stil, este, cu siguranță, Jacques Derrida. Concepte 
precum deconstrucție, scriitură, urmă, spaţiere, gramă etc., au fost 
folosite mult în publicistica filosofică cu un succes mai mult sau mai 
puţin relativ. Mult mai dificil de preluat s-a dovedit însă stilul filosofic 
efectiv al demersului său, scriitura sa. În cazul acestei scriituri a lui Derrida 
am putea invoca mai degrabă Ulisse sau chiar Veghea lui Finnegan a lui 
Joyce, ca marcă stilistică, deci un discurs de gen literar, decît vreun model 
discursiv al filosofiei clasice. Într-adevăr, nimic nu ne poate duce, în aceste 
timpuri, mai mult cu gîndul la problema raporturilor dintre filosofie şi 
non-filosofie, chiar la un discurs filosofic de gen literar, decît scrierile lui 
Jacques Derrida. Desigur, aşa cum o afirmă explicit, el nu crede în ceea ce 
se numește îndeobște astăzi moartea filosofiei (sau a cărții, istoriei, 
omului etc.). Derrida preferă să vorbească despre o limită plecînd de la 
care filosofia a devenit posibilă, s-a definit ca pisteme, funcţionînd în 
interiorul unui sistem de constrîngeri fundamentale, de opoziții 
conceptuale în afara cărora ea devine impracticabilă. Acesta este spaţiul în 
care se pune, pentru Derrida, problema spunerii și a voinţei-de-a-spune. 
Într-un astfel de spaţiu și călăuzită de o astfel de problemă, scrierea 
derrideană încearcă însă să-nu-vrea-să-spună-nimic. Ceea ce nu înseamnă 
că se situează pe poziţia absurdului, care, prin dialectică, a făcut 


întotdeauna sistem cu voința-de-a-spune metafizică, ci impune în 
filosofie un anumit gen de scriitură. “Pur şi simplu ea se încearcă, se 
încordează, încearcă să se menţină în punctul în care voința-de-a-spune îşi 
pierde respirația. A risca să-nu-vrei-să-spui-nimic înseamnă a intra în joc, 
și mai întîi în jocul diferanţei care face ca nici un cuvînt, nici un concept, 
nici un enunţ major să nu vină să rezume și să comande, de la prezența 
teologică a centrului, mișcarea și spaţierea textuală a diferenţelor... 
Tocmai în acest sens risc să-nu-vreau-să-spun-nimic care să poată fi doar 
înțeles, care să fie simplă chestiune de înțelegere. Împletindu-se pe sute de 
pagini cu o scriere în același timp insistentă și eliptică, imprimînd, aşa cum 
aţi văzut, pînă şi ștersăturile sale, mutînd fiecare concept într-un lanț 
interminabil de diferențe, înconjurîndu-se sau împiedicîndu-se de atîtea 
precauţii, referinţe, note, citate, colaje, suplimente...”, îi spune Derrida lui 
Henri Ronse. 

Confruntată cu o atare scriitură, nici cartea nu rămîne unitatea care 
a fost. Stupefiantă, frumoasă și ușor borgesiană este imaginea pe care 
chiar Derrida ne-o oferă despre șirul cărților sale: putem lua Despre 
gramatologie ca un lung eseu articulatîn două părţi, în mijlocul căruia se 
poate intercala Scriitura și diferenţa. Invers, putem insera Despre 
gramatologie în mijlocul Scriiturii și diferenței, deoarece șase texte din 
această lucrare sînt anterioare publicării articolelor anunţind Despre 
gramatologie. La rîndul ei, Vocea și fenomenul poate fi considerată ca o 
lungă notă la una sau la cealaltă dintre cele două lucrări. Într-o 
arhitectură filosofică de tip clasic, Vocea și fenomenul ar veni în primul 
rînd: ea ridică decisiv problema privilegiului vocii şi scrierii fonetice în 
raporturile sale cu întreaga istorie a Occidentului, așa cum se lasă ea 
reprezentată în istoria metafizicii. Eseul care pune aceste probleme poate 
fi de asemenea citit drept cealaltă față a unui alt eseu, publicat în 1962, 
ca introducere la Originea geometriei a lui Husserl. Toate aceste texte, 
adaugă Derrida, sînt fără îndoială prefața interminabilă la un alt text pe 
care mi-ar plăcea să am într-o zi forța să-l scriu, sau epigraful la un altul 
pentru care n-am avut niciodată destul curaj ... 

Chiar dacă scriitura pare să o deschidă fără să o anuleze - pentru că, 
așa cum o spune explicit, Derrida nu admite nici moartea cărții, nici 
începutul scriiturii -, această deschidere este de nivelul teoriei sau 
analizelor. Cartea rămîne încă și totuşi un obiect de civilizație, o mașină 
de semnificare sau de comunicare, destinată unei comunicări 
unidirecționale. Adică deschizind cartea, semnalîndu-i diseminarea, 
scriitura nu o deschide și unei comunicări pe care astăzi am numi-o 
interactivă sau bidirecțională. Nu ne permitem aici și după Derrida să 
atribuim un privilegiu vocii, cît mai degrabă dialogului, succesiunii de 
întrebări și răspunsuri care deschide efectiv comunicarea, atîta cît poate 
fi ea deschisă. Prestigiul dialogurilor platoniciene vine de la stilul 
comunicării orale socratice, pe care aceste cărţi îl conţin ca înregistrare și 
reamintire. Nu numai textul, cu diseminarea, diferirea, spaţierea scriiturii 


pune în chestiune cartea, ci şi comunicarea unidirecţională, care este tot 
o consecinţă de tip pharmakon, legată de data aceasta de autoritate și 
putere, nu de memorie și uitare. Dacă ar fi o exagerare să spunem că un 
text scris blochează comunicarea, putem în schimb admite că o limitează, 
făcînd-o unidirecţională. Abia convorbirea diminuează, pentru că nu 
poate pur şi simplu anula, în cultura occidentală, unilateralitatea, dictată 
de autoritate/putere, a comunicării prin carte. Este, poate, ceea ce ne 
spune titlul sub care Derrida îşi așază convorbirile: Poziţii; afirmare a 
poziţiilor, luare de poziţie dar și germinare a poziţiilor - “scene, acte, figuri 
ale diseminării”. 

Desigur, asistăm și aici la o delegare modernă, de tip democratic, a 
puterilor chestionării. Cei patru interlocutori din cele trei convorbiri cu 
Jacques Derrida, pe care Editura Idea și traducătorul le prezintă 
publicului românesc, pun întrebările în numele nostru. Prima convorbire, 
din 1967, cu Henri Ronse, “Implicații” are aparenţa unei introduceri, încă 
uimite, într-un stil de gîndire plin de noutate și poate fi foarte bine 
acceptată editorial ca postfaţa acestui volum. Cea de-a doua convorbire, 
din 1968, cu Julia Kristeva, “Semiologie şi gramatologie” pune în discuţie 
ideile centrale ale gîndirii derrideene. În fine, ultima convorbire, din 1971, 
cu Jean-Louis Houdebine şi Guy Scarpetta, “Poziţii” cea care dă, prin 
generalizare, și numele întregului volum, chestionează gindirea lui Derrida 
în ceea ce are (şi este) ea ca şi scriitură. Interlocutorii sînt diferiți, 
perspectivele și temele sînt diferite: este ceea ce permite întrebări diferite 
și răspunsuri diferite. Totuși, nu este ca și cînd noi am vorbi cu Derrida: în 
general, cei care ne reprezintă nu au chiar aceleași întrebări ca şi noi. 
Situaţie similară dezbaterilor democratice moderne în care publicul asistă 
la dialogul celor pe care i-a ales. E unul din succedaneele pe care cultura 
modernităţii l-a găsit pentru a ne restitui, dacă nu farmecul dialogului 
socratic, măcar reamintirea fermecată a anamnezei lui platoniciene. 


Aurel Codoban 


AVERTISMENT 


Aceste trei convorbiri, singurele la 
care am luat vreodată parte, privesc 
publicaţiile în curs de apariţie. Ele 
constituie fără îndoială, atît din 
partea interlocutorilor mei ca și din 
partea mea, gestul unei interpretări 
active. Determinată, datată, este 
vorba de lectura unui travaliu în care 
mă găsesc angajat: travaliu care nu- 
mi este așadar propriu, tot așa cum 
el nu rămîne definitivat aici. O astfel 
de situaţie se oferă și ea lecturii. Ea a 
inspirat aceste schimburi în faptul, 
conținutul și forma enunţurilor lor. 
Nici o modificare nu trebuia așadar 
să le fie adusă. 


Mai 1972 


IMPLICAȚII * 


CONVORBIRE CU HENRI RONSE 


- Într-o notă concluzivă la Scriitura și diferența, declarați: “ceea ce rămîne 
din deplasarea unei probleme formează desigur un sistem”. Nu este oare 
acest fapt în egală măsură adevărat pentru totalitatea cărților 
dumneavoastră? Cum se organizează ele între ele? 

- Ele formează, într-adevăr, dar tocmai ca deplasare și ca deplasare a 
unei probleme, un anume sistem deschis, în parte, către o oarecare resursă 
indecidabilă care îi conferă jocul. Nota la care faceţi aluzie amintea de 
asemenea necesitatea acelor “blancur?”, despre care știm, cel puţin de la 
Mallarme încoace, că ele “asumă importanţa” în orice text. 

- Și totuși aceste cărţi nu formează o singură Carte... 

- Nu. În ceea ce numiți cărțile mele, ceea ce este mai întii pus în 
chestiune, este unitatea cărții şi unitatea “carte” considerată ca o frumoasă 
totalitate, cu toate implicaţiile unui asemenea concept. Și ştiţi că ele 
angajează întregul culturii noastre, apropiate sau îndepărtate. În momentul 
în care o astfel de închidere se delimitează, cum să îndrăznești să te pretinzi 
autor de cărți, chiar dacă ar fi una, două sau trei? Sub aceste titluri, e vorba 
doar de o “operaţie” textuală, dacă se poate spune astfel, unică și 
diferențiată, a cărei mișcare neîmplinită nu își atribuie nici un început 
absolut și care, consumată în întregime în lectura altor texte, nu trimite totuși, 
într-un anumit fel, decît la propria sa scriitură. Trebuie luate măsuri pentru 
a gîndi împreună aceste două motive contradictorii. Nu putem da așadar 
asupra organizării interne a acestor lucrări o reprezentare liniară, deductivă, 
răspunzînd vreunei “ordini a judecăților”. O astfel de ordine este de 
asemenea în chestiune, chiar dacă mi se pare că o întreagă fază sau întregul 
chip al textelor mele se conformează prescripţiilor sale, cel puţin prin 
simulacru și pentru a le înscrie la rîndul lor într-o compoziţie pe care nu o 
mai guvernează. De fapt, știți, trebuie mai ales citiţi și recitiţi cei pe urmele 
cărora scriu, “cărțile” în marginile și între rîndurile cărora desenez și descifrez 
un text care este în acelaşi timp foarte asemănător și cu totul altul, unul pe 
care aş ezita chiar, din raţiuni evidente, să îl numesc fragmentar... 

- Dar de fapt, dacă nu de drept, de unde să începi o asernenea lectură? 

- Putem lua Despre gramatologie ca un lung eseu articulat în două părți 
(a căror îmbinare este teoretică, sistematică și non-empirică), în mijlocul 
căruia am putea broșa Scnitura și diferenţa. Despre gramatologie face mereu 





* Publicat în Lettres franaises, nr. 1211, 6-12 decembrie 1967. 


trimitere la ea. În acest caz, interpretarea lui Rousseau ar fi a douăsprezecea 
tablă a culegerii. Invers, putem insera Despre gramatologie în mijlocul 
Scriiturii şi diferenţei, deoarece şase texte din această lucrare sînt anterioare, 
de fapt şi de drept, publicării, acum doi ani, în Critique, a articolelor 
anunţînd Despre gramatologie; ultimele cinci, pornind de la Freud și scena 
scriiturii, fiind angajate în deschiderea gramatologică. Evident, lucrurile nu 
se lasă reconstituite atît de simplu. În orice caz, că două volume se înscriu 
unul în mijlocul celuilalt, acest fapt ţine, veţi fi de acord, de o stranie 
geometrie, căreia aceste texte îi sînt fără îndoială contemporane... 

- Dar Vocea și fenomenul? 

- Era să uit. E poate eseul la care ţin cel mai mult. Fără îndoială că l-aș 
fi putut lega ca pe o lungă notă la una sau la cealaltă dintre cele două lucrări. 
Despre gramatologie se referă la el și îl scutește de dezvoltare. Dar într-o 
arhitectură filosofică de tip clasic, Vocea ar veni în primul rînd: ea se 
așează într-un punct care, din motive pe care nu le pot explica aici, pare 
juridic vorbind decisiv, problema privilegiului vocii și scrierii fonetice în 
raporturile sale cu întreaga istorie a Occidentului, așa cum se lasă ea 
reprezentată în istoria metafizicii, și în forma sa cea mai modernă, cea mai 
critică, cea mai vigilentă: fenomenologia transcendentală a lui Husserl. 
Ce este “voinţa-de-a-spune”, care sînt raporturile sale istorice cu ceea ce 
credem că identificăm sub numele de “voce” și ca valoare a prezenţei, 
prezenţă a obiectului, prezență a sensului pentru conştiinţă, prezenţă la sine 
în cuvîntul zis viu și în conştiinţa de sine? Eseul care pune aceste probleme 
poate fi de asemenea citit drept cealaltă faţă (recto sau verso, cum vreţi) 
a unui alt eseu, publicat în 1962, ca introducere la Originea geometriei a 
lui Husserl. Problematica scriiturii era acolo deja pusă în mişcare ca atare 
și legată de structura ireductibilă a lui “a diferi” (differer) în raporturile sale 
cu conștiința, cu prezenţa, cu ştiinţa, cu istoria și cu istoria științei, cu 
dispariţia sau cu întîrzierea originii etc. 

- Vă întrebam de unde să începern, iar dumneavoastră m-aţi închis 
într-un labirint. 

- Toate aceste texte, care sînt fără îndoială prefața interminabilă a unui 
alt text pe care mi-ar plăcea să am într-o zi forța să-l scriu sau epigraful la 
un altul pentru care n-am avut niciodată destul curaj, nu fac, într-adevăr, 
decît să comenteze o astfel de frază despre un labirint al cifrelor, așezată 
ca exergă la Vocea și fenomenul... 

- Asta mă duce cu gîndul la o chestiune care nu poate fi evitată citindu-vă, 
citind “exemplele” dumneavoastră privilegiate (Rousseau, Artaud, Bataille, 
Jabes). Este chestiunea raporturilor dintre filosofie și non-filosofie. Ceea 
ce frapează încă de la începute dificultatea de a situa stilul dumneavoastră 
de comentariu. Pare aproape imposibil să definești statutul discursului 
dumneavoastră. Dar trebuie oare încercată o astfel de definire? Această 
chestiune nu cade ea însăși în interiorul ariei metafizice? 

- Eu încerc să mă ţin la limita discursului filosofic. Spun limită și nu 
moarte, deoarece nu cred deloc în ceea cese numeşte îndeobşte astăzi 

moartea filosofiei (în nici un fel de moarte, de altfel, a cărții, a omului sau 
a lui Dumnezeu; cu atît mai mult cu cît, aşa cum știe oricine, moartea deține 
o eficacitate foarte specifică). Limită, așadar, plecînd de la care filosofia 
a devenit posibilă, s-a definit ca €pisterne, funcţionînd în interiorul unui 
sistem de constrîngeri fundamentale, de opoziții conceptuale în afara 
cărora ea devine impracticabilă. În lecturile mele, încerc așadar, printr-un 
gest în mod necesar dublu... 

- Spuneţi în textul dumneavoastră despre Freud că scriem la două miini... 

- Da, prin acest dublu joc, marcat în anumite locuri decisive printr-o 
ştersătură. (rature) care lasă totuşi să se citească ceea ce obliterează, înscriind 
violent în text ceea ce încerca să-l comande din afară, încerc așadar să 
respect în cel mai riguros mod posibil jocul interior și reglat al acestor 
filosofeme sau epistememe făcîndu-le să alunece, fără a le brusca, pînă în 
punctul non-pertinenţei lor, al epuizării lor, al închiderii lor. “A deconstrui” 
filosofia ar însemna astfel a gîndi genealogia structurată a conceptelor sale 
în maniera cea mai fidelă, cea mai interioară, dar în acelaşi timp dintr-un 
anumit în-afară incalificabil, de nenumit de către ea; a determina ceea ce 
această istorie a putut să ascundă sau să interzică, devenind istorie printr-o 
astfel de reprimare întrucitva interesată. În acest moment, prin această 
circulație deopotrivă fidelă și violentă între înăuntrul și în-afara filosofiei 
- adică ale Occidentului -, se produce un anumit travaliu textual care oferă 
o mare satisfacție. Scriitură interesată de sine care permite citirea 
filosofemelor - și prin urmare a tuturor textelor aparținînd culturii noastre 
- ca tipuri de simptome (cuvînt pe care îl suspectez, bineînţeles, așa cum 
explic în altă parte) a ceva ce nu a putut să se prezinte în istoria filosofiei, 
care nu este de altfel prezent nicăieri, pentru că e vorba, în toată această 
poveste, de a pune în discuţie această determinare majoră a sensului 
fiinţei ca prezență, determinare în care Heidegger a știut să recunoască 
destinul filosofiei. Însă putem urmări tratarea scrierii ca pe un simptom 
deosebit de relevant, de la Platon la Rousseau, la Saussure, la Husserl, uneori 
chiar la Heidegger, și a fortiori în toate discursurile moderne, deseori cele 
mai fecunde, care se ţin dincoace de problemele husserliene şi 
heideggeriene. Din motive și pe căi pe care încerc să le analizez, un astfel 
de simptom este în mod necesar şi structural ascuns. lar dacă el se 
descoperă astăzi, nu e nicidecum printr-o găselniță mai mult sau mai 
puţin ingenioasă și a cărui iniţiativă ar putea, aici sau aiurea, s-o aibă cineva. 
Este efectul unei anumite transformări totale (pe care nici nu o mai putem 
numi “istorică” sau “mondială”, deoarece ea cuprinde pînă și securitatea 
acestor semnificaţii) pe care o putem repera și în cîmpuri determinate 
(formalizare matematică și logică, lingvistică, etnologie, psihanaliză, 
economie politică, biologie, tehnologie a informaţiei, a programării etc.). 

- În eseurile dumneavoastră se pot distinge cel puțin două sensuri ale 
cuvintului scriitură: sensul curent, cel care opune scrierea (fonetică) vorbirii 
pe care se presupune că o reprezintă (iar dumneavoastră arătaţi că nu există 
scriere pur fonetică) și un sens mai radical care determină scrierea în 

general, înaintea oricărei legături cu ceea ce glosematica numește 
“substanță de exprimare” și care ar fi rădăcina comună a scrierii și vorbirii. 
Tratarea scriiturii în sens curent servește ca indice sau ca revelator al 
reprimării exercitate împotriva arhi-scriiturii. Reprimare inevitabilă căreia 
trebuie doar să-i interogăm necesitatea, formele și legile. Această 
(arhi scriitură este prinsă într-un lanț întreg de alte nume: arhi-urmă, 
rezervă, articulare, așchie-îmbinare (brisure), supliment și diferanță * 
(differance). S-au pus multe întrebări pe marginea acestui a din diferanță. 
Ce semnifică el? 

- Nu știu dacă semnifică sau, dacă semnifică, atunci ar fi vorba de ceva 
precum producerea a ceea ce metafizica numește semn (semnificat/ 
semnificant). Aţi remarcat că acest a se scrie sau se citește, dar nu poate fi 
auzit. Ţin mult ca discursul - de exemplu discursul nostru, în acest moment 
- despre această alterare sau agresiune grafică şi gramaticală să implice o 
referire ireductibilă la intervenția mută a unui semn scris. Participiul prezent 
al verbului a diferi (difterer), pe care se formează acest substantiv, reunește 
o configuraţie de concepte pe care o consider sistematică şi ireductibilă; 
fiecare dintre aceste concepte intervine, se accentuează mai degrabă, într-un 
moment decisival demersului. În primul rînd, diferanța trimite la mişcarea 
(activă și pasivă) care constă în a amina (difterer), prin întîrziere, delegare, 
amînare, răgaz, trimitere (înapoi), ocol, rezervă. În acest sens, diferanţa nu 
este precedată de unitatea originară și indivizibilă a unei posibilități prezente 
pe care aş pune-o deoparte, precum o cheltuială pe care aș lăsa-o pe mai 
tîrziu, prin calcul sau conştiinţă economică. Ceea ce amînă (differe) prezența 
este ceva plecînd de la care, dimpotrivă, prezenţa este anunţată sau dorită 
în reprezentantul său, semnul său, urma sa... 

- Din acest punct de vedere, diferența este un concept economic? 

- Aş spune chiar că este conceptul economiei, și pentru că nu există 
economie fără diferanță, este structura cea mai generală a economiei, 





* Nota pe care o inserăm aici nu are intenţia unui discurs explicativ privind “la differance”. 
Ci doar indicarea raţiunilor care susțin decizia de a reda, în limba română, “differance” prin 
“diferanță”. Grafemul “differance” suspendă în mod eminent traducerea, cel puțin în 
sensul său clasic. Rezistenţa la “diferanță” este semnul precis al confirmării exigenţelor 
logocentrice şi mai ales fonocentrice, prin invocarea, în cazul de față, a caracterului fonetic 
al limbii române. A traduce un grafem, care nu este de ordinul sensului (și deci nici de ordinul 
traducerii), este împotriva demersului gramatologic. În plus, putem suspecta aici voința de 
a recupera, de a reapropria gramatical şi fonetic o alterare transgresivă cum este “differance”, 
care nu vrea-să-spună nimic. O lectură angajată ar trebui să rupă cu principiile fonetice, 
dat fiind că e vorba explicit de o marcă mută, inevidentă așadar în vorbirea plină cu care 
adesea se confundă lectura. 

Grafia “diferanță” are de asemenea menirea de a înscrie litera a, care face obiectul unei triple 
tematizări: referinţa la Hegel, referinţa la sufixul francez -ance (element de compunere cu 
o carieră specifică în scrierea gramatologică) şi referința la flexiunea la gerunziu a verbului 
differer. 

Reamintim, dacă mai era nevoie, că verbul differer înseamnă deopotrivă a întîrzia, a amina 
şi a diferi. Și că nici această diferenţă nu trebuie citită după rigorile semantismului sau ale 
polisemiei ci după acelea ale diseminării. (n. tr.) 

numai să înţelegem prin această noţiune altceva decît economia clasică a 
metafizicii sau metafizica clasică a economiei. În al doilea rînd, mişcarea 
diferanţei, producînd diferiţi (les difterents), diferenţiind, este așadar 
rădăcina comună a tuturor opoziţiilor de concepte care ne marchează 
limbajul, cum ar fi: sensibil/inteligibil, intuiție/semnificaţie, natură/cultură 
şi altele. Ca rădăcină comună, diferanţa este şi elementul aceluiași (care se 
distinge de identic) în care aceste opoziții se anunţă. În al treilea rînd, 
diferanța este producerea, dacă mai putem spune astfel, a acestor diferențe, 
a acestei diacricități despre care lingvistica de după Saussure și toate 
științele structurale care au luat-o drept model ne-au amintit că sînt condiţia 
oricărei semnificaţii şi a oricărei structuri. Aceste diferenţe - și știința 
taxinomică, de pildă, căreia îi pot da naștere - sînt efectele diferanței, ele 
nu sînt înscrise nici în cer, nici în creier, ceea ce nu înseamnă că arfi produse 
prin activitatea vreunui subiect vorbitor. Din acest punct de vedere, conceptul 
de diferanţă nu este nici doar structuralist, nici doar genetist, o asemenea 
alternativă fiind ea însăși un “efect” de diferanță. Aș spune chiar, dar poate 
vom ajunge la asta mai departe, că nu este pur și simplu un concept... 

- Am mai fost frapat să văd în ce fel, încă în eseul dumneavoastră despre 
“Forță și semnificaţie”, diferanța (dar nu o numeați încă așa) vă trimitea 
la Nietzsche (care leagă conceptul de forță de ireductibilitatea diferenţelor), 
mai apoi la Freud, la care arătați că toate opozițiile de concepte sînt 
reglate de economia diferanței, în sfîrșit și mereu, și mai ales, la Heidegger. 

- Da, mai ales. Nimic din ceea ce încerc n-ar fi fost posibil fără 
deschiderea întrebărilor heideggeriene. Și mai întîi, pentru că trebuie să 
spunem aici lucrurile foarte repede, fără atenţia la ceea ce Heidegger 
numește diferenţa între fiinţă și fiinţare, diferenţa ontico-ontologică, așa 
cum rămîne ea într-un anumit fel negîndită de filosofie. Dar, în ciuda 
acestei îndatoriri faţă de gîndirea heideggeriană, sau mai degrabă din 
cauza acestei îndatoriri, încerc să recunosc în textul heideggerian care, la 
fel ca oricare altul, nu este omogen, continuu, pretutindeni de cea mai mare 
forță și egal cu toate consecinţele întrebărilor sale, încerc să recunosc în el 
semne de apartenenţă la metafizică sau la ceea ce el numește onto-teologie. 
Heidegger recunoaşte de altfel că a trebuit, că trebuie întotdeauna să 
împrumutăm, într-un mod economic și strategic, resursele sintactice și 
lexicale ale limbajului metafizicii în chiar momentul în care o deconstruim. 
Trebuie așadar să ne străduim să recunoaștem aceste aderenţe metafizice 
și să reorganizăm fără încetare forma și locurile interogării. Or, printre 
aceste aderenţe, determinarea ultimă a diferenţei ca diferență ontico- 
ontologică - oricît de necesară și de decisivă ar fi faza sa - îmi pare încă, 
într-un mod ciudat, reţinută în metafizică. Poate ar trebui atunci, potrivit 
unui gest care ar fi mai mult nietzschean decît heideggerian, mergînd pînă 
la capătul acestei gîndiri a adevărului fiinţei, să ne deschidem unei diferanțe 
care să nu fie încă determinată, în limba Occidentului, ca diferență între fiinţă 
și fiinţare. Un astfel de gest nu este fără îndoială posibil astăzi, dar s-ar putea 
arăta cum se pregăteşte el. La Heidegger mai întii. Diferanţa - în al patrulea 

rînd - ar numi așadar, în chip provizoriu, această desfășurare a diferenţei, 
în special, dar nu numai, nici mai întii, a diferenţei ontico-ontologice. 

- Limita despre care vorbiţi nu comunică oare, la Heidegger, cum 
păreţi uneori să sugeraţi, cu un anumit “fonologism”? 

- Nu este vorba despre o limită sau, în orice caz, asemeni oricărei limite, 
ea asigură o putere şi anumite aderenţe, bucurîndu-se aici de o putere de 
neînlocuit. Dar există fără îndoială un anumit fonologism heideggerian, un 
privilegiu non-critic acordat la el, ca în tot Occidentul, vocii, unei “substanţe 
de exprimare” determinate. Acest privilegiu, ale cărui consecințe sînt 
considerabile și sistematice, se lasă recunoscut de pildă în prevalența 
semnificativă a atîtor metafore “fonice”, într-o meditaţie asupra artei care 
conduce întotdeauna, prin exemple a căror alegere este foarte marcată, la 
artă ca “punere în operă a adevărului”. Însă admirabila meditaţie prin care 
Heidegger repetă originea sau esenţa adevărului nu pune niciodată în 
chestiune legătura cu logos-ul și cu această phone. Așa se explică de ce, după 
Heidegger, toate artele se desfășoară în spaţiul poemului care este “esenţa 
artei”, în spaţiul “limbii” și al “cuvîntului”. “Arhitectura și sculptura, spune 
el, nu advin niciodată decit în deschiderea rostirii și a numirii. Ele sînt 
guvernate și călăuzite de către ea.” Așa se explică excelența, recunoscută într-o 
manieră atît de clasică, a Rostirii (Dichtung) şi a cîntului, disprețul față de 
literatură. “Trebuie, spune Heidegger, să eliberăm Rostirea de literatură” etc. 

- Această din urmă remarcă traduce atenția pe care păreţi să o acordaţi 
mereu unei anumite ireductibilităţi a scriiturii sau a spațierii “literare”. 
Tocmai prin asta lucrările dumneavoastră par adesea foarte înrudite cu cele 
ale grupului Tel Quel. 

- Pot spune în orice caz că miza cercetărilor actuale ale acestui grup, 
și a oricărei cercetări analoage, îmi pare a fi de o extremă importanţă, de 
o importanţă pe care o apreciem mult mai puţin în Franţa, pare-se, decît 
în străinătate, și, fapt semnificativ, mai puţin bine în vest decit în anumite 
țări din est. Dacă am avea timp de asta, am putea să-i analizăm motivele 
și să ne întrebăm, de asemenea, de ce ireductibilitatea scriiturii şi, să 
spunem, subversiunea logocentrismului, se anunţă mai bine decît în altă 
parte, astăzi, într-un anumit sector și o anumită formă determinată de 
practica “literară”. Dar înţelegeţi de ce aș scrie acest cuvînt între ghilimele 
și ce echivoc trebuie înlăturat aici. Această nouă practică presupune o astfel 
de ruptură cu ceea ce a legat'istoria artelor literare de istoria metafizicii... 

- Poate oare să existe o depășire a acestei metafizici? Putem opune 
logocentrismului un grafocentrisrm? Poate să existe o transgresare efectivă 
a închiderii și care ar fi atunci condițiile unui discurs transgresiv? 

- Nu există o transgresiune dacă prin asta înţelegem instalarea pură și 
simplă într-un dincolo al metafizicii, într-un punct care ar fi de asemenea, 
să nu uităm, și în primul rînd, un punct de limbaj sau de scriitură. Însă, chiar 
și în agresiuni sau transgresiuni, ne întreținem cu un cod de care metafizica 
este ireductibil legată, în așa fel încît orice gest transgresiv ne menţine 
înăuntrul închiderii, expunîndu-ne afectării sale. Dar, prin travaliul care se 

face de o parte şi de alta a limitei, cîmpul interior se modifică şi se produce 
o transgresiune care, prin urmare, nu este nicăieri prezentă ca un fapt 
împlinit. Nu ne instalăm niciodată într-o transgresiune, nu locuim niciodată 
altundeva. Transgresarea implică faptul că limita este întotdeauna activă. 
Însă “gîndirea-care-nu-vrea-să-spună-nimic”, care, interogîndu-le, excede 
voința-de-a-spune și voinţa-de-a-se-auzi-vorbind, această gîndire care se 
anunţă în gramatologie se dă drept ceea ce nu e deloc asigurat prin 
opoziţia între înăuntru și în-afară. La capătul unui anumit travaliu, 
conceptul însuşi de exces sau de transgresiune va putea deveni suspect. 

De aceea nu s-a pus niciodată problema de a opune un grafocentrism 
unui logocentrism, şi nici, în general, un centru unui alt centru. Despre 
gramatologie nu este o apărare şi o ilustrare a gramatologiei. Încă și mai 
puţin o reabilitare a ceea ce s-a numit întotdeauna scriere. Nu este vorba 
de a reda drepturile, excelența sau demnitatea scrierii despre care Platon 
spunea că este un orfan sau un bastard, în opoziţie cu vorbirea, fiu legitim 
şi de familie bună al “tatălui logos-ului”. În momentul în care încerci să 
examinezi această scenă de familie și să pui în cauză investiţiile, etice și altele, 
ale acestei întregi istorii, nimic n-ar fi mai derizoriu mistificator decît o astfel 
de răsturnare etică sau axiologică, atribuind scrierii o prerogativă sau un 
drept al întîiului născut. Cred că m-am explicat limpede în această privinţă. 
Despre grarmatologie este titlul unei întrebări: cea despre necesitatea unei 
științe a scrierii, despre condiţiile sale de posibilitate, despre travaliul 
critic care ar trebui să-i deschidă cîmpul și să-i înlăture obstacolele 
epistemologice; dar și o întrebare adresată limitelor acestei ştiinţe. lar aceste 
limite asupra cărora am insistat la fel de mult sînt și cele ale noțiunii 
clasice de știință, ale cărei proiecte, concepte, norme sînt fundamental și 
sistematic legate de metafizică. 

- Tocmai în acest sens ar trebui citit și motivul sfirșitului cărții și al 
începutului scriiturii pe care îl evocaţi în Despre gramatologie și care nu este 
o constatare pozitivă sau sociologică. 

- Poate că e și asta, dar într-un mod foarte secundar. Am făcut loc în 
acest eseu, și de drept, unei astfel de cercetări pozitive asupra răsturnărilor 
actuale ale formelor de comunicare, asupra noilor structuri care, în toate 
practicile formale, în domeniul arhivei și al tratării informaţiei, reduc 
masiv și sistematic partea vorbirii, a scrierii fonetice și a cărții. Dar ne-am 
amăgi într-adevăr dacă, din ceea ce se intitulează “Sfirșitul cărții şi începutul 
scrierii”, am concluziona moartea cărții și naşterea scrierii. Cu o pagină 
înaintea capitolului ce poartă acest titlu, se propunea o distincţie între 
închidere şi sfîrșit. Ceea ce este prins în închiderea de-limitată poate 
continua indefinit. Dacă nu ne mulțumim doar cu citirea titlului, acesta 
anunță tocmai faptul că nu există sfîrșit al cărții şi că nu există început al 
scriiturii. Acest capitol arată tocmai faptul că scriitura nu începe. Căutarea 
unei arhii, a unui început absolut, a unei origini se pune în discuţie chiar 
pornind de la ea, dacă putem spune așa. Scnerea nu poate așadar să înceapă 
tot așa cum cartea nu poate să sfirșească... 


17 


- Această mișcare la propriu infinită ar fi oarecum metafora permanentă 
a cercetării dumneavoastră? 

- Încerc să scriu (în) spaţiul în care se pune problema spunerii și a voinței- 
de-a-spune. Încerc să scriu întrebarea: ce (este) să-vrei-să-spui? E așadar 
necesar ca, într-un astfel de spaţiu și călăuzită de o astfel de întrebare, 
scrierea cu adevărat să-nu-vrea-să-spună-nimic. Nu că ar fi absurdă, în 
sensul acestei absurdităţi care a făcut întotdeauna sistem cu voința-de-a- 
spune metafizică. Pur şi simplu ea se încearcă, se încoardă, încearcă să se 
menţină în punctul în care voința-de-a-spune își pierde respiraţia. A risca 
să-nu-vrei-să-spui-nimic înseamnă a intra în joc, şi mai întîi în jocul 
diferanţei care face ca nici un cuvînt, nici un concept, nici un enunţ major 
să nu vină să rezume și să comande, de pe poziţia prezenţei teologice a 
centrului, mişcarea și spaţierea textuală a diferenţelor. De unde, spre 
exemplu, lanţul substituirilor de care vorbeaţi mai înainte (arhi-urmă, 
arhi-scriitură, ascundere, îmbinare, articulare, supliment, diferanţă; vor mai 
fi şi altele) și care nu sînt doar operaţii metonimice lăsînd intacte identitățile 
conceptuale, idealitățile semnificate pe care s-ar mulțurni să le traducă, să 
le facă să circule. Tocmai în acest sens risc să-nu-vreau-să-spun-nimic 
care să poată fi doar înţeles, care să fie simplă chestiune de înțelegere. 
Împletindu-se pe sute de pagini de scriere în același timp insistentă și 
eliptică, imprimînd, așa cum aţi văzut, pînă și ştersăturile sale, mutînd fiecare 
concept într-un lanţ interminabil de diferenţe, înconjurîndu-se sau 
împiedicîndu-se de atîtea precauţii, referințe, note, citate, colaje, 
suplimente, acest “a-nu-vrea-să-spui-nimic” nu este, veți fi de acord cu mine, 
un exerciţiu prea liniștitor. 


SEMIOLOGIE ȘI GRAMATOLOGIE* 


CONVORBIRE CU JULIA KRISTEVA 


- Semiologia se construiește, în prezent, pe modelul semnului și al 
corelatelor sale: comunicarea și structura. Care sînt limitele “logocentrice” 
și etnocentrice ale acestor modele și de ce nu pot ele servi ca bază unei notații 
care ar vrea să scape metafizicii? 

- Toate gesturile sînt aici în mod necesar echivoce. Și presupunînd, 
ceea ce nu cred, că am putea într-o bună zi scăpa purși simplu metafizicii, 
conceptul de semn va fi marcat în acest sens deopotrivă o piedică și un 
progres. Căci dacă, prin rădăcina şi implicaţiile sale, el este întru totul 
metafizic, sistematic solidar cu teologiile stoică și medievală, travaliul și 
deplasarea la care a fost supus - dar și al căror instrument a fost în mod 
curios - au avut efecte de-limitante: ele au permis critica apartenenţei 
metafizice a conceptului de semn, deopotrivă marcarea şi relaxarea limitelor 
sistemului în care acest concept s-a născut și a început să servească, au permis 
astfel, pînă la un anumit punct, smulgerea din propriul său sol. Acest 
travaliu trebuie dus cît mai departe cu putinţă, dar nu se poate, de fapt, să 
nu întîlnim la un anumit moment “limitele logocentrice și etnocentrice” ale 
unui astfel de model. În acel moment, acest concept ar trebui poate 
abandonat. Dar acest moment e foarte dificil de determinat și nu e niciodată 
pur. Trebuie ca toate resursele euristice şi critice ale conceptului de semn 
să fie epuizate şi ca ele să fie epuizate în aceeași măsură în toate domeniile 
şi în toate contextele. Însă e inevitabil ca unele inegalităţi de dezvoltare 
(nu se poate să nu existe) și necesitatea anumitor contexte să continue să 
facă strategic indispensabil recursul la un model despre care se ştie că 
altundeva, în punctul cel mai inedit al cercetării, ar funcţiona ca un obstacol. 

Pentru a nu lua decît un exemplu, am putea arăta că semiologia de tip 
saussurian a avut un dublu rol. PE DE O PARTE, un rol critic absolut decisiv: 

1) Ea a marcat, împotriva tradiţiei, faptul că semnificatul este 
inseparabil de semnificant, că semnificatul și semnificantul sînt cele două 
feţe ale unei singure şi unice produceri. Saussure a refuzat în mod expres 
chiar să conformeze această opoziţie sau această “unitate cu două fețe” 
raporturilor dintre suflet și corp, aşa cum s-a procedat dintotdeauna. 
“Această unitate cu două feţe a fost adesea comparată cu unitatea 
persoanei umane, compusă din corp şi suflet. Apropierea este puţin 
satisfăcătoare” (Cours de linguistique generale, p. 145). 





* Publicat în Information sur les sciences sociales VII - 3 iunie 1968. 

2) Subliniind caracterul diferențial și formal ale funcţionării semiologice, 
arătînd că “e imposibil ca sunetul, elementul material, să aparţină el însuși 
limbii” şi că “în esenţa sa, el [ sennificantul lingvistic] nu este nicidecum fonic” 
(p. 164); de-substanţializînd deopotrivă conţinutul semnificat și “substanța 
de exprimare” - care nu mai e deci prin excelență și nici exclusiv fonia -, făcînd 
astfel din lingvistică o simplă parte a semiologiei generale (p. 33), Saussure 
a contribuit decisiv la întoarcerea împotriva tradiţiei metafizice a conceptului 
de semn pe care îl împrumuta din ea. 

Și totuși, Saussure n-a putut să nu confirme această tradiţie în măsura 
în care el a continuat să se servească de conceptul de semn; nu putem 
folosi acest concept, ca pe oricare altul, într-un mod absolut nou și absolut 
convenţional. Sîntem obligaţi să asumăm, în mod necritic, cel puţin o parte 
din implicaţiile care sînt înscrise în sistemul său. Există cel puțin un moment 
în care Saussure trebuie să renunţe la a trage toate consecinţele din travaliul 
critic pe care-a inițiat, și e momentul neîntîmplător în care el se resemnează 
să se servească de cuvîntul “semn”, în lipsa a ceva mai bun. După ce va fi 
justificat introducerea cuvintelor “semnificat” și “semnificant”, Saussure scrie: 
“Cîr despre semn, dacă ne mulțumim cu el, e pentru că nu știm cu ce să-l 
înlocuim, limba obişnuită nesugerînd nici un altul” (pp. 99-100). Și nu 
prea vedem, într-adevăr, cum am putea evacua semnul cînd am început prin 
a propune opoziţia semnificat/semnificant. 

Numai că “limba obişnuită” nu este inocentă sau neutră. Ea este limba 
metafizicii occidentale și transportă nu doar un număr considerabil de 
presupoziţii de toate felurile, ci presupoziţii inseparabile și, dacă sîntem cît 
de puţin atenți, înnodate în sistem. Am putea arăta efectele acestui fapt 
asupra discursului lui Saussure. De aceea, PE DE ALTĂ PARTE: 

1) Menţinerea distincţiei riguroase - esenţiale și juridice - între signans 
şi signatum, ecuaţia între signatum şi concept (p. 99)* lasă deschisă de 
drept posibilitatea de a gîndi un concept semnificat în el însuși, în prezența 
sa simplă pentru gîndire, în independenţa sa în raport cu limba, adică în 
raport cu un sistem de semnificanți. Lăsînd această posibilitate deschisă 
- și ea este deschisă chiar în principiul însuși al opoziţiei semnificant/ 
semnificat, adică al semnului -, Saussure contrazice cîştigurile critice 
despre care vorbeam mai înainte. El confirmă exigenţa clasică a ceea ce 
eu am propus să se numească un “semnificat transcendental”, care n-ar 


* Adică inteligibilul. Diferenţa între semnificant şi semnificat a reprodus întotdeauna diferența 
între sensibil şi inteligibil. Și nu o face mai puțin în secolul XX decît la originile sale stoice. 
“Gîndirea structuralistă modernă a stabilit în mod dlar: limbajul este un sistem de semne, 
lingvistica esteparte integrantă a ştiinţei semnelor, semiotica (sau, în termenii lui Saussure, 
semiologia). Definiţia medievală - aliquid stat pro aliquo -, pe care epoca noastră a 
reînviat-o, s-a arătat întotdeauna valabilă și fecundă. Astfel, marca constitutivă a oricărui 
semn în general, a semnului lingvistic în special, rezidă în dublul său caracter: fiecare 
unitate lingvistică este bipartită și comportă două aspecte: unul sensibil şi celălalt inteligibil 
- pe deo parte signans (semnificantul lui Saussure), pe de altă parte signaturn (semnificatul)” 
(R. Jakobson, Essais de linguistique generale, trad. fr., Ed. de Minuit, 1963, p. 162) 

trimite în el însuși, în esenţa sa, la nici un semnificant, care ar excede lanţul 
semnelor, şi n-ar mai funcţiona el însuși, la un anumit moment, ca 
semnificant. Din momentul în care, dimpotrivă, punem în chestiune 
posibilitatea unui astfel de semnificat transcendental și în care recunoaștem 
că orice semnificat este și pe poziţie de semnificant*, distincţia între 
semnificat și semnificant - semnul - devine problematică în rădăcina sa. 
Bineînţeles, este aici o operaţie care trebuie practicată cu prudenţă, căci: 
a) ea trebuie să treacă prin deconstrucţia dificilă a întregii istorii a 
metafizicii care a impus și nu va înceta niciodată să impună întregii științe 
semiologice această căutare fundamentală a unui “semnificat 
transcendental” și a unui concept independent de limbă; această căutare 
nu este impusă din exterior prin ceva de genul “filosofiei”, ci prin tot ce ne 
leagă limba, cultura, “sistemul de gîndire” de istoria și de sistemul 
metafizicii; b) nu este vorba nici de a confunda, la toate nivelele și pur şi 
simplu, semnificantul și semnificatul. Că această opoziţie sau această 
diferență nu poate fi radicală și absolută, asta nu o împiedică să funcţioneze 
și chiar să fie indispensabilă în anumite limite - limite foarte largi. De pildă, 
nici o traducere nu ar fi posibilă fără ea. Și, într-adevăr, în orizontul unei 
traductibilităţi absolut pure, transparente şi univoce, s-a constituit tema 
unui semnifica transcendental. În limitele în care ea e posibilă, sau cel puţin 
pare posibilă, traducerea practică diferenţa între semnificat și semnificant. 
Dar, dacă această diferenţă nu este niciodată pură, nici traducerea nu poate 
fi şi, noţiunii de traducere, ar trebui să-i substituim o noţiune de 
transformare: transformare reglată a unei limbi prin alta, a unui text prin 
altul. Nu vom avea şi nu am avut de fapt niciodată de-a face cu vreun 
“transport” de semnificaţi puri pe care instrumentul - sau “vehiculul” - 
semnificant l-ar lăsa virgin şi neînceput, de la o limbă la alta sau în 
interiorul unei singure și aceleiaşi limbi. 

2) Deși a recunoscut necesitatea de a pune între paranteze substanța 
fonică (“Esenţialul limbii, vom vedea, este străin de caracterul fonic al 
semnului lingvistic” [p. 21]. “În esența sa, el [semnificantul lingvistic] nu 
este nicidecum fonic” [p. 164]), Saussure a trebuit, din raţiuni esențiale şi 
esenţial metafizice, să privilegieze vorbirea, tot ceea ce leagă semnul de phone. 
El vorbește de asemenea despre “legătura naturală” între gîndire și voce, 
sens şi sunet (p. 46), chiar despre “gîndirea-sunet” (p. 156). Am încercat 
în altă parte să arăt ce avea tradițional în el un astfel de gest și căror 
necesităţi le dă ascultare. El ajunge, în orice caz, în contradicție cu motivul 
critic cel mai interesant al Cursului, să facă din lingvistică modelul reglator, 
“tiparul” unei semiologii generale din care nu trebuia să fie, de drept și 
teoretic, decît o parte. Tena arbitrariului este astfel deturnată de la căile 
fecundității sale (formalizarea) înspre o teleologie ierarhizanră: “Putem 
spune așadar că semnele pe de-a-ntregul arbitrare realizează mai bine 





* Cf. De la grammatologie, pp. 106-108. (N.R.). 

decît celelalte idealul procesului semiologic; de aceea, limba, cel mai 
complex și mai răspîndit dintre sistemele de exprimare, este și cel mai 
caracteristic dintre toate; în acest sens, lingvistica poate deveni tiparul 
general al oricărei semiologii, deși limba nu este decît un sistem particular” 
(p. 101). Regăsim exact același gest și aceleași concepte la Hegel. 
Contradicţia între aceste două momente ale Cursului se marchează și 
prin aceea că Saussure recunoaște altundeva că “nu limbajul vorbit este 
limbajul natural al omului, ci facultatea de a constitui o limbă, adică un 
sistem de semne distincte...”, adică posibilitatea codului și a articulării 
independent de substanţă, de exemplu de substanţa fonică. 

3) Conceptul de semn (semnificant/semnificat) poartă în el însuși 
necesitatea de a privilegia substanţa fonică și de a erija lingvistica în 
“tipar” al semiologiei. Phone este într-adevăr substanța semnificantă care 
se dă conștiinței ca fiind cea mai intim legată de gîndirea conceptului 
semnificat. Vocea este, din acest punct de vedere, conștiința însăși. Cînd 
vorbesc, sînt conștient nu numai că sînt prezent lucrurilor pe care le 
gindesc, ci și că păstrez cel mai aproape de gindirea mea sau de “concept” 
un semnificant care nu cade în lume, pe care îl înțeleg deîndată ce îl emit, 
care pare să depindă de pura și libera mea spontaneitate, să nu pretindă 
întrebuinţarea nici unui instrument, a nici unui accesoriu, a nici unei forțe 
prinse în lume. Nu numai că semnificantul şi semnificatul par să se 
unească, ci, în această confuzie, semnificantul pare să se estompeze sau 
să devină transparent pentru a lăsa conceptul să se prezinte el însuși, așa 
cum este el, netrimiţînd la nimic altceva decit la prezenţa sa. Exterioritatea 
semnificantului pare redusă. Fireşte, această experiență este o amăgire, dar 
o amăgire pe necesitatea căreia s-a organizat o întreagă structură, sau o 
întreagă epocă; pe capitalul acestei epoci s-a constituit o semiologie, ale 
cărei concepte și presu poziții fundamentale sînt foarte precis reperabile de 
la Platon la Husserl, trecînd prin Aristotel, Rousseau, Hegel etc. 

4) A reduce exterioritatea semnificantului înseamnă a exclude tot ceea 
ce, în practica semiotică, nu este psihic. Însă numai privilegiul acordat 
semnului fonetic și lingvistic poate autoriza propoziţia lui Saussure după 
care “semnul lingvistic este prin urmare o entitate psihică cu două fețe” 
(p. 99). Presupunînd că această propoziţie are un sens riguros în ea însăși, 
nu ne prea putem da seama cum am putea-o extinde la orice semn, fie el 
fonetic-lingvistic sau nu. Nu e prea clar atunci cum se poate înscrie 
semiologia generală într-o psihologie, doar dacă facem în mod expres din 
semnul fonetic “tiparul” tuturor semnelor. E totuși ceea ce face Saussure: 
“Putem așadar concepe o știință care să studieze viața semnelor în sînul 
vieţii sociale; ea ar forma o parte a psihologiei sociale, și, în consecință, 
a psihologiei generale; o vom numi semiologie (de la grecescul serneion, 
“semn”). Ea ne-ar învăţa în ce constau semnele, ce legi le guvernează. 
Pentru că ea nu există încă, nu putem spune ce va fi, dar ea are drept la 
existenţă, locul său este determinat dinainte. Lingvistica nu este decît o parte 
din această știință generală, legile pe care le va descoperi semiologia vor 


22 


fi aplicabile lingvisticii, iar aceasta din urmă se va găsi astfel legată de un 
domeniu bine definit în ansamblul faptelor umane. Psihologului îi revine 
sarcina să determine locul exact al semiologiei” (p. 33). 

Bineînţeles, lingviștii și semioticienii moderni n-au rămas la Saussure sau, 
cel puţin, la acest “psihologism” saussurian. Școala de la Copenhaga și 
întreaga lingvistică americană l-au criticat în mod explicit. Dar, dacă am 
insistat asupra lui Saussure, e nu numai pentru că și aceia care îl critică îl 
recunosc drept iniţiatorul semiologiei generale și împrumută de la el 
majoritatea conceptelor lor; ci mai ales pentru că nu putem critica doar 
folosirea “psihologistă” a conceptului de semn; psihologismul nu este 
proasta întrebuințare a unui concept bun, el e înscris și prescris în chiar 
conceptul de semn, în maniera echivocă de care vorbeam la început. 
Apăsînd asupra modelului semnului, acest echivoc marchează așadar însuși 
proiectul “semiologic”, cu totalitatea organică a tuturor conceptelor sale, 
în special acela de comunicare, care, într-adevăr, implică transmiterea 
însărcinată cu trecerea, de la un subiect la celălalt, a identităţii unui obiect 
semnificat, a unui sens sau a unui concept de drept separabile de procesul 
de trecere și de operaţia semnificantă. Comunicarea presupune subiecţi 
(a căroridentitate și prezenţă să fie constituite înaintea operaţiei semnificante) 
și obiecte (concepte semnificate, un sens gindit pe care trecerea comunicării 
nu va trebui nici să-l constituie nici, de drept, să-l transforme). A îl comunică 
pe B lui C. Prin semn, emițătorul comunică ceva unui receptor etc. 

Cazul conceptului de structură, pe care îl evocaţi de asemenea, este desigur 
mai ambiguu. Totul depinde de travaliul pe care îl obligăm să-l depună. 
Ca și conceptul de semn - și deci de semiologie -, el poate deopotrivă să 
confirme şi să zdruncine certitudinile logocentrice și etnocentrice. Nu trebuie 
să aruncăm aceste concepte la gunoi şi nu avem, de altfel, mijloacele s-o 
facem. Fără îndoială, în interiorul semiologiei, trebuie să transformăm 
conceptele, să le deplasăm, să le întoarcem împotriva presupoziţiilor lor, să 
le re-înscriem în alte lanţuri, să modificăm puţin cîte puţin terenul de lucru 
și să producem astfel noi configurații; nu cred în ruptura decisivă, în 
unicitatea unei “rupturi epistemologice”, cum se spune adesea astăzi. 
Rupturile se reînscriu întotdeauna, fatal, într-o țesătură veche pe care 
trebuie să continuăm s-o desfacem, la nesfirșit. Această interminabilitate nu 
este un accident sau o contingenţă; ea este esenţială, sistematică și teoretică. 
Aceasta nu schimbă cu nimic necesitatea și importanţa relativă a anumitor 
rupturi, a apariţiei sau a definirii unor noi structuri... 

- Ce înseamnă gramme ca “nouă structură a non-prezenţei”? Ce este 
scriitura ca “diferanță”? Care este ruptura pe care aceste concepte o 
introduc în raport cu conceptele-cheie ale seniologiei, semnul (fonetic) și 
structura? În ce fel înlocuiește noțiunea de text, în grarnatologie, noțiunea 
lingvistică și semniologică de enunţ? 

- Reducerea scrierii - ca reducere a exteriorităţii semnificantului - 
mergea mînă în mînă cu fonologismul și cu logocentrismul. Se cunoaște 
felul în care Saussure, conform unei operaţii tradiționale, care a fost și aceea 

a lui Platon, Aristotel, Rousseau, Hegel, Husserl erc., exclude scrierea din 
cîmpul lingvisticii - al limbii şi al vorbirii - ca pe un fenomen de reprezentare 
exterioară, în acelaşi timp inutilă şi periculoasă: “Obiectul lingvistic nu este 
definit prin combinarea cuvîntului scris și a cuvîntului vorbit, acesta din 
urmă constituie de unul singur acest obiect” (p. 45), “scrierea este străină 
de sistemul intern [al limbii]” (p. 44), “scrierea maschează vederea limbii: 
ea nu este un veșmînt, ci o travestire” (p. 51). Legătura dintre scriere și limbă 
este “superficială”, “factice”. Printr-o “ciudăţenie”, scrierea, care ar trebui 
să nu fie decît o “imagine”, “uzurpă rolul principal!” și “raportul natural 

este inversat” (p. 47). Scrierea este o “capcană”, acțiunea sa este “vicioasă” 
și “tiranică”, nelegiuirile sale sînt nişte monstruozităţi, “cazuri teratologice”, 
“lingvistica trebuie să le pună sub observaţie într-un compartiment specia!” 
(p. 54) etc. Fireşte, această concepţie reprezentativistă a scrierii (“Limbaj 
și scriere sînt două sisteme de semne distincte; unica rațiune de a fi a celui 
de-al doilea este de a-l reprezenta pe cel dintii” [p. 45]) este legată de 
practica scrierii fonetic-alfabetice, la care Saussure mărturisește că-și 
“mărgineşte” studiul (p. 48). Scrierea alfabetică pare într-adevăr să 
reprezinte vorbirea și în același timp să se estompeze în fața ei. La drept 
vorbind, am putea arăta, așa cum am încercat să fac, că nu există scriere 
pur fonetică şi că fonologismul este mai puţin consecinţa practicii 
alfabetului într-o cultură, cît a unei anumite reprezentări, a unei anumite 
experienţe etice sau axiologice a acestei practici. Scrierea ar trebui să se 
estompeze în fața plenitudinii unei vorbiri vii, perfect reprezentate în 
transparența notaţiei sale, imediat prezente subiectului care o rostește și 
celui care îi primeşte sensul, conţinutul, valoarea. 

Dacă încetăm să ne limităm însă la modelul scrierii fonetice, pe care 
nu-l privilegiem decît din etnocentrism, și dacă mai tragem consecințele din 
faptul că nu există scriere pur fonetică (din cauza spaţierii necesare a 
semnelor, a punctuaţiei, a intervalelor, a diferenţelor indispensabile 
funcţionării grafemelor etc.), întreaga logică fonologistă sau logocentristă 
devine problematică. Cîmpul său de legitimitate devine îngust și superficial. 
Această de-limitare este totuşi indispensabilă dacă vrem să ținem seama, 
cu oarecare coerenţă, de principiul de diferență, așa cum Saussure însuși 
îl amintește. Acest principiu ne dictează nu numai să nu privilegiem o 
substanţă - aici substanţa fonică, zisă temporală - excluzînd o alta - de 
exemplu substanţa grafică, zisă spaţială - dar chiar să considerăm orice 
proces de semnificare ca un joc formal de diferențe. Adică de urme. 

De ce de urme? Și cu ce drept să reintroducem gramaticul în momentul 
în care se pare că vom fi neutralizat orice substanţă, fie ea fonică, grafică 
sau alta? Bineînţeles, nu e vorba de a recurge la acelaşi concept de scriitură 
și de a răsturna doar disimetria pe care am pus-o în discuţie. Este vorba 
de a produce un nou concept de scriitură. Putem să-l numim gramme sau 
diferanță. Jocul diferenţelor presupune într-adevăr sinteze și trimiteri care 
interzic ca, în orice moment, în orice sens, un element simplu să fie prezent 
în el însuși și să nu trimită decit la el însuși. Că e în ordinea discursului vorbit 

sau a discursului scris, nici un element nu poate funcționa ca semn fără 
să trimită la un alt element care el însuși nu este numai prezent. Această 
înlănțuire face în așa fel încît fiecare “element” - fonem sau grafem - să 
se constituie plecînd de la urma în el a celorlalte elemente ale lanţului sau 
sistemului. Această înlănţuire, această țesătură, este textul care nu se 
produce decît în transformarea unui alt text. Nimic, nici în elemente nici 
în sistem, nu este nicăieri și niciodată doar prezent sau absent. Nu există, 
de la un capăt la celălalt, decît diferențe și urme de urme. Gramrme este 
atunci conceptul cel mai general al semiologiei - care devine astfel 
gramatologie - și se potrivește nu numai cîmpului scriiturii în sens îngust 
și clasic ci și celui al lingvisticii. Avantajul acestui concept - cu condiţia să 
fie cuprins într-un anumit context interpretativ căci, la fel ca orice alt 
element conceptual, el nu semnifică și nu își e suficient sieşi -, este că 
neutralizează în principiu propensiunea fonologistă a “semnului” și o 
echilibrează de fapt prin eliberarea întregului cîmp ştiinţific al “substanţei 
grafice” (istorie și sistem al scrierilor de dincolo de ana occidentală) al cărui 
interes nu este mai scăzut și care a fost lăsat pînă acum în umbră sau 
considerat nedemn pentru o cercetare. 

Gramrme ca diferanţă e atunci o structură și o mișcare care nu se mai 
lasă gîndite plecînd de la opoziţia prezență/absenţă. Diferanţa este jocul 
sistematic al diferenţelor, al urmelor de diferenţe, al spaţierii prin care 
elementele se raportează unele la celelalte. Această spaţiere este 
producerea, deopotrivă activă şi pasivă (a-ul din diferanță indică această 
indecizie în raport cu activitatea și pasivitatea, ceea ce nu se lasă încă 
distribuit și ordonat prin această opoziţie), a intervalelor fără de care 
termenii “plini” nu ar semnifica, nu ar funcționa. Este de asemenea 
devenirea-spaţiu a lanţului vorbit - care a fost numit temporal și liniar; 
această devenire-spaţiu este singura care face posibile scriitura și orice 
corespondenţă între vorbire și scriere, orice trecere de la una la cealaltă. 

Activitatea sau productivitatea conotate prin a-ul din diferanță trimit 
la mișcarea generativă în jocul diferențelor. Acestea nu sînt căzute din cer 
și nu sînt înscrise o dată pentru totdeauna într-un sistem închis, într-o 
structură statică pe care o operaţie sincronică și taxinomică le-ar putea 
epuiza. Diferenţele sînt efectele de transformări și din acest punct de 
vedere tema diferanţei este incompatibilă cu motivul static, sincronic, 
taxinomic, anistoric etc., al conceptului de structură. Dar e de la sine 
înțeles că acest motiv nu este singurul care definește structura și că 
producerea diferențelor, diferanţa, nu este a-structurală: ea produce 
transformări sistematice și reglate putînd, pînă la un anumit punct, să dea 
naştere unei ştiinţe structurale. Conceptul de diferanță dezvoltă chiar 
exigenţele principiale cele mai legitime ale “structuralismului”. 

Limba și în general orice cod semiotic - pe care Saussure le defineşte 
drept “clasificări” - sînt așadar efecte, dar ele n-au ca și cauză un subiect, 
o substanţă sau o ființare undeva prezentă și scăpînd mișcării diferanţei. 
Pentru că nu există prezenţă în afara şi înaintea diferanței semiologice, putem 

extinde la sistemul semnelor în general ceea ce Saussure a spus despre limbă: 
“Limba este necesară pentru ca vorbirea să fie inteligibilă și să-și producă 
toate efectele; dar vorbirea este necesară pentru ca limba să se fixeze; din 
punct de vedere istoric, faptul de vorbire precede întotdeauna.” E vorba 
aici de un cerc, căci dacă distingem riguros limba și vorbirea, codul și 
mesajul, schema și întrebuinţarea etc., şi dacă vrem să rămîne fideli celor 
două postulate astfel enunțate, nu știm de unde să începem și cum poate 
începe în general ceva, fie limbă sau vorbire. Trebuie așadar să admitem, 
înaintea oricărei disocieri limbă/vorbire, cod/mesaj etc. (cu tot ceea ce e 
solidar cu ele), o producere sistematică de diferențe, producerea unui 
sistem de diferenţe - o diferanţă - în efectele căreia vom putea eventual, 
prin abstracţie și potrivit unor motivații determinate, să decupăm o 
lingvistică a limbii și o lingvistică a vorbirii etc. 

Nimic - nici o ființare prezentă și in-diferentă - nu precede așadar 
diferanţa şi spaţierea. Nu există subiect care să fie agent, autor sau stăpîn 
al diferanței și căruia aceasta i-ar surveni eventual și empiric. Subiectivitatea 
- ca şi obiectivitatea - este un efect de diferanţă, un efect înscris într-un 
sistem de diferanță. De aceea a-ul din diferanță aminteşte de asemenea că 
spaţierea este temporizare, ocol, răgazul prin care intuiţia, percepţia, 
consumarea, într-un cuvînt raportul cu prezentul, referirea la o realitate 
prezentă, la o ființare, sînt întotdeauna amînate (differs). Amiînate datorită 
principiului însuși de diferență, care vrea ca un element să nu funcționeze 
și să nu semnifice, să nu capete sau să nu dea “sens” decit trimiţind la un 
alt element trecut sau viitor, într-o economie a urmelor. Acest aspect 
economic al diferanţei, făcînd să intervină un anumit calcul - neconştient 
- într-un cîmp de forțe, este inseparabil de aspectul strict semiotic. El 
confirmă că subiectul, şi mai întîi subiectul conştient și vorbitor, depinde 
de sistemul diferenţelor și al mișcănii diferanţei, că el nu este prezent nici mai 
ales prezent sieși înaintea diferanței, că nu se constituie decît divizîndu-se, 
spaţiindu-se, “temporizind”, amînîndu-se (en se difterant); și că, aşa cum 
spunea Saussure, “limba [care nu constă decît din diferențe] nu este o 
funcţie a subiectului vorbitor”. În punctul în care intervine conceptul de 
diferanță, cu seria care-i este înrudită, toate opoziţiile conceptuale ale 
metafizicii, avînd ca ultimă referință prezenţa unui prezent (sub forma, de 
exemplu, a identităţii subiectului, prezent tuturor operaţiilor sale, prezent 
sub toate accidentele sau evenimentele sale, prezent sieși în “vorbirea sa 
vie”, în enunţurile sau enunțările sale, în obiectele şi actele prezente ale 
limbajului său etc.), toate aceste opoziții metafizice (semnificant/ 
semnificat, sensibil/inteligibil; scriere/vorbire; vorbire/limbă; diacronie/ 
sincronie; spaţiu/ timp; pasivitate/activitate, etc.) devin non-pertinente. 
Ele revin toate, într-un moment sau altul, la a subordona mişcarea 
diferanței față de prezenţa unei valori sau a unui senscare ar fi anterioare 
diferanţei, mai originare decît ea, excedînd-o și ordonînd-o în ultimă 
instanţă. Este vorba și aici de prezenţa a ceea ce numeam mai sus 
“semnificatul transcendental”. 

- Se pretinde că acest concept de “sens” din semiotică diferă sensibil 
de conceptul fenomenologic de “sens”. Care sînt totuși complicitățile lor 
și în ce măsură proiectul semiologic rămîne intrametafizic? 

- E adevărat că extensiunea conceptului fenomenologic de “sens” pare 
la prima vedere mult mai largă, mult mai puţin determinată. E chiar dificil 
să-i recunoşti anumite limite. Orice experienţă este experienţă a sensului 
(Sinn). Tot ce apare conștiinței, tot ceea ce este pentru o conștiință în 
general, este sens. Sensul este fenomenalitatea fenomenului. În Cercetările 
logice, Husserl refuza distincţia lui Frege dintre Sinn și Bedeutung. Mai tîrziu, 
această distincţie i s-a părut utilă, nu că ar fi înţeles-o ca Frege, ci pentru 
a marca separarea între sensul în extensiunea sa cea mai generală (Sinn) 
și sensul ca obiect al unui enunţ logic sau lingvistic, sensul ca semnificaţie 
(Bedeutung.). În acest punct ar putea să apară complicitățile la care tocmai 
aţi făcut aluzie. Așa se face de pildă că: 

1) Pentru a izola sensul (Sinn sau Bedeutung) de enunţul sau intenţia 
de semnificare (Bedeutungs-Intention) care “animă” enunţul, Husserl este 
nevoit să distingă riguros între fața semnificantă (sensibilă), căreia îi 
recunoaște originalitatea, dar pe care o exclude din problematica sa logico- 
gramaticală, și fața sensului semnificat (inteligibilă, ideală, “spirituală”). Poate 
ar fi mai bine să ctăm aici un pasaj din /deen |: “Adoptăm ca punct de plecare 
distincţia bine cunoscută între faţa sensibilă şi carnală, ca să spunem așa, 
a expresiei şi fața sa non-sensibilă, “spirituală”. Nu trebuie să ne angajăm 
într-o discuție foarte riguroasă asupra primeia, nici asupra modului în 
care cele două feţe se unesc. E de la sine înțeles că prin chiar acest fapt, am 
desemnat titlurile unor probleme fenomenologice care nu sînt lipsite de 
importanţă. Vom avea în vedere exclusiv 'semnificarea' (bedeuten) şi 
Bedeutung. La origine, aceste cuvinte nu se raportează decît la sfera 
lingvistică (sprachliche Sphăre), la cea a “faptului-de-a-exprima” (des 
Ausdriickens). Dar nu putem nicidecum evita, şi acesta e un pas tot atît de 
important în ordinea cunoașterii, să lărgim semnificaţia acestor cuvinte și 
să le impunem o modificare potrivită care să le permită să se aplice într-un 
anume fel întregii sfere noetico-noematice; deci tuturor actelor, fie ele 
împletite (verflochten) sau nu cu acte de exprimare. Așa se face că am vorbit 
noi înșine fără încetare, în cazul tuturor trăirilor intenţionale, de “sens” 
(Sinn), cuvînt care totuşi este în general echivalent cu Bedeutung. Pentru 
mai multă precizie, păstrăm mai degrabă cuvintul Bedeutung pentru vechea 
noţiune, mai ales în turnura complexă de “Bedeutung logică'sau “expresivă”. 
Cît despre cuvîntul “sens”, continuăm să-l folosim în extensiunea sa cea mai 
largă”. Astfel, că e sau nu “semnificat” ori “exprimat”, că e sau nu “împletit” 
cu un proces de semnificare, “sensul” este o idealitate, inteligibilă sau 
spirituală, care poate eventual să se unească cu fața sensibilă a unui 
semnificant, dar care în sine nu are nici o nevoie de asta. Prezenţa sa, 
sensul ori esenţa sa de sens, este de gîndit în afara acestei împletiri din clipa 
în care fenomenologul, asemeni semiologului, pretinde că se referă la o 
unitate pură, la o faţă riguros identificabilă a sensului sau a semnificatului. 

2) Acest strat al sensului sau al semnificatului pur trimite, explicit la 
Husserl, iar cel puţin implicit în practica semiotică, la un strat al sensului 
pre-lingvistic sau pre-semiotic (pre-expresiv, spune Husserl) a cărui prezență 
ar putea fi gîndită în afara și înaintea travaliului diferanţei, în afara și 
înaintea procesului sau sistenului semnificării. Aceasta din urmă ar veni doar 
să pună sensul în lumină, să-l traducă, să-l transporte, să-l comunice, să-l 
încarneze, să-l exprime etc. Un astfel de sens - care e atunci, în ambele cazuri, 
sensul fenomenologic și în ultimă instanță tot ce se dă în mod originar 
conștiinței în intuiţia perceptivă - nu ar fi așadar de la bun început în 
poziţie de semnificant, înscris în țesătura relaționară și diferenţială care ar 
face deja din el o trimitere, o urmă, un gramme, o spaţiere. Metafizica a 
constat întotdeauna, am putea s-o demonstrăm, în voinţa de a se smulge 
diferanţei prezenţa sensului, sub acest nume sau sub un altul; și de fiecare 
dată cînd pretindem că decupăm sau izolăm riguros o regiune sau un strat 
al sensului pur sau ale semnificatului pur, facem același gest. Și în ce fel putea 
o semiotică să se dispenseze pur și simplu de orice recurs la identitatea 
semnificatului? Se face atunci din raportul între sens şi semn, sau între 
semnificat şi semnificant, un raport de exterioritate: mai mult, ultimul 
devine, ca la Husserl, exreriorizarea (Aeusserung) sau exprimarea (Ausdruck) 
celui dintii. Limbajul este determinat ca expresie - punere în afară a intimității 
unui înăuntru - și regăsim aici toate dificultăţile și presupoziţiile de care 
vorbeam mai înainte cu privire la Saussure. Am încercat să arăt în altă 
parte consecinţele care leagă întreaga fenomenologie de acest privilegiu al 
expresiei, de excluderea “indicării” în afara sferei limbajului pur (a “logicităţii” 
limbajului), de privilegiul necesar acordat vocii etc., și asta încă din Cercetările 
logice, remarcabil proiect de “gramatică pură logică” care este au mult mai 
important și mult mai riguros, totuși, decît toate proiectele de “gramatică 
generală rațională” ale secolelor XVII și XVIII franceze la care se referă în prezent 
anumiţi lingviști moderni. 

- Dacă limbajul este întotdeauna o “expresie”, și ca atare închiderea 
sa este demonstrată, în ce măsură și prin ce tip de practică poate fi 
depășită această expresivitate? În ce măsură non-expresivitatea ar fi 
semnificantă? Nu cumva ar fi gramatologia o “semiologie” non-expresivă 
pe bază de notații logico-matematice mai degrabă decit lingvistice? 

- Aș fi tentat să răspund aici într-o manieră aparent contradictorie. 
Pe de o parte, expresivismul nu poate fi niciodată pur și simplu depășit, pentru 
că e imposibil să reduci acest efect de diferanță care este structura de 
opoziţie simplă înăuntru-înafară și acest efect al limbajului care îl împinge 
să se reprezinte el însuși ca re-prezentare ex-presivă, traducere în afară a ceea 
ce era constituit înăuntru. Reprezentarea limbajului ca “expresie” nu este o 
prejudecată accidentală, e un fel de amăgire structurală, ceea ce Kant ar fi 
numit o iluzie transcendentală. Aceasta se modifică în funcţie de limbi, epoci, 
culturi. Fără nici o îndoială, metafizica occidentală constituie o solidă 
sistematizare a acesteia, dar cred că ar fi prea mult și imprudent dacă ne-am 
grăbi să-i atribuim exclusivitatea. Pe dealtă parte, și invers, aș spune că, dacă 

expresivismul nu poate fi pur și simplu și o dată pentru totdeauna depăşit, 
expresivitatea este de fapt dintotdeauna deja depășită, că vrem sau nu, că 
ştim sau nu. În măsura în care ceea ce numim “sens” (de “exprimat”) este 
deja în întregime constituit dintr-o țesătură de diferenţe, în măsura în care 
există deja un text, o reţea de trimiteri textuale la alte texte, o transformare 
textuală în care fiecare “termen” pretins “simplu” este marcat de urma 
altuia, interioritatea prezumată a sensului este deja lucrată de propriul său 
în-afară. Ea se poartă dintotdeauna deja în afara sa. Ea e deja diferită (de sine) 
(dift&rante de soi) înaintea oricărui act de exprimare. Și numai cu această 
condiţie ea poate constitui o sintagmă sau un text. Doar cu această condiţie 
poate fi “semnificantă”. Din acest punct de vedere, n-ar trebui poate să ne 
întrebăm în ce măsură non-expresivitatea ar fi semnificantă. Doar non- 
expresivitatea poate fi semnificantă pentru că, la limită, nu există semnificație 
decît dacă există sinteză, sintagmă, diferanţă și text. lar noțiunea de text, 
gîndită cu toate implicaţiile sale, este incompatibilă cu noțiunea univocă de 
expresie. Bineînţeles, cînd se spune că doar textul este semnificant, a fost 
deja transformată valoarea de semnificanţă și de semn. Căci, dacă înțelegem 
semnul în închiderea sa clasică cea mai severă, trebuie să spunem contrariul: 
semnificaţia este expresie; textul, care nu exprimă nimic, este nesemnificativ 
etc. Gramatologia, ca știință a textualităţii, n-ar fi atunci o “semiologie” non- 
expresivă decît cu condiţia să transformăm conceptul de semn și să-l 
smulgem expresivismului său congenital. 

Ultima parte a întrebării dumneavoastră este și mai dificilă. E clar că 
reticenţa, chiar rezistenţa opusă notaţiei logico-matematice, a fost 
întotdeauna semnătura logocentrismului şi a fonologismului așa cum au 
dominat ele metafizica și proiectele semiologice și lingvistice clasice. Critica 
scrierii matematice non-fonetice (de exemplu a proiectului leibnizian de 
“caracteristică”) de către Rousseau, Hegel etc., se regăsește nu întîmplător 
la Saussure, la care merge mînă-n mînă cu preferința declarată pentru 
limbile naturale (cf. Cursul, p. 57). O gramatologie care ar rupe cu acest 
sistem de presupoziţii ar trebui așadar, într-adevăr, să elibereze 
matematizarea limbajului, să ia act și de faptul că “practica științei nu a 
încetat de fapt niciodată să conteste imperialismul Logos-ului, de exemplu 
făcînd apel, dintotdeauna și din ceîn ce mai mult, la scrierea non-fonetică”*. 
Tot ceea ce a legat dintotdeauna logos-ul de phone s-a găsit limitat de 
matematică, al cărei progres este întru totul solidar cu practica unei înscrieri 
non-fonetice. Asupra acestui principiu și asupra acestei sarcini 
“gramatologice”, nu există, cred, nici o îndoială. Dar extinderea notaţiilor 
matematice, și în general a formalizării scrierii, trebuie să fie foarte lentă 
și foarte prudentă, dacă vrem cel puţin ca ea să se înstăpiînească efectivasupra 
domeniilor care-i erau pînă acum sustrase. Un travaliu critic asupra limbilor 
“naturale” prin mijlocirea limbilor “naturale”, o întreagă transformare 


* Cf. De la grammatologie, pp. 12. (N.R.). 

internă a notaţiilor clasice, o practică sistematică a schimburilor între 
limbile și scrierile “naturale” ar trebui, mi se pare, să pregătească și să 
însoțească o asemenea formalizare. Sarcină infinită, căci va fi întotdeauna 
imposibil, din raţiuni esenţiale, să reducem în mod absolut limbile naturale 
și notaţiile non-matematice. Trebuie de asenenea să nu ne încredem în chipul 
“naiv” al formalismului şi matematismului, care, în metafizică, să nu uităm, 
au avut ca funcţie secundară să completeze și să confirme teologia 
logocentrică pe care, pe de altă parte, o puteau contesta. Astfel, la Leibniz, 
proiectul de caracteristică universală, matematică și non-fonetică, este 
inseparabil de o metafizică a simplului și prin asta a existenţei intelectului 
divin*, a logos-ului divin. 

Progresul efectiv al notaţiei matematice însoțește deconstrucţia 
metafizicii, reînnoirea profundă a matematicii înseși şi a conceptului de 
ştiinţă al cărui model a fost dintotdeauna. 

- Dat fiind faptul că punerea în cauză a semnului este o punere în cauză 
a științificităţii, în ce măsură gramatologia este sau nu o “știință”? 
Consideraţi că anumite lucrări semniotice, și, dacă da, care, se apropie de 
proiectul gramatologic? 

- Gramatologia trebuie să deconstruiască tot ceea ce leagă conceptul 
și normele ştiinţificității de onto-teologie, de logocentrism, de fonologism. 
E un travaliu imens și interminabil care trebuie fără încetare să evite ca 
transgresarea proiectului clasic al ştiinţei să recadă în empirismul pre- 
științific. Asta presupune un fel de dublu registru în practica gramatologică: 
trebuie deopotrivă mers dincolo de pozitivismul sau de scientismul metafizic 
şi accentuat ceea ce în travaliul efectiv al ştiinţei contribuie la a o elibera 
de ipotecile metafizice care apasă asupra definirii şi mişcării sale încă de 
la originea ei. Trebuie urmărit și consolidat ceea ce, în practica științifică, 
a început deja dintotdeauna să exceadă închiderea logocentrică. De aceea 
nu există răspuns simplu la întrebarea dacă gramatologia este sau nu o 
“Ştiinţă”. Aș spune într-un cuvînt că ea înscrie și de-limitează ştiinţa; ea 
trebuie să facă să funcţioneze în mod liber şi riguros în propria sa scriere 
normele științei, încă o dată, ea marchează şi în același timp destinde limita 
care închide cîmpul știinţificității clasice. 

Din același motiv, nu există travaliu semiotic științific care să nu servească 
gramatologia. Și vom putea întotdeauna întoarce motivele gramatologice 
pe care ştiinţa le produce într-un discurs semiotic împotriva presupoziţiilor 
sale metafizice. Tocmai plecînd de la motivul formalist și diferenţial prezent 





* “Dar, în prezent, e suficient să remarc faptul că fundamentul caractenisticii mele este și acela 
al demonstraţiei existenței lui Dumnezeu; căci ideile simple sînt elementele caracteristici, 
iar formele simple sînt sursa lucrurilor. Or, eu susțin că toate formele simple sînt compatibile 
între ele. E o propoziţie a cărei demonstraţie nu aș putea-o da fără a explica îndelung 
fundamentele caracteristicii. Dar, dacă ea e înţeleasă, urmează că natura lui Dumnezeu care 
cuprinde toate formele simple luate în absolut, este posibilă. Însă am demonstrat mai sus 
că Dumnezeu este doar în măsura în care este posibil. Deci există. Ceea ce trebuia 
demonstrat” (Scrisoare către prințesa Elisabeth, 1678). 

în Cursul lui Saussure putem critica psihologismul, fonologismul, excluderea 
scriiturii care nu sînt mai puţin prezente în el. Tot așa, în glosematica lui 
Hjelmslev, critica psihologismului saussurian, neutralizarea substanţelor de 
exprimare - și deci a fonologismului -, “structuralismul”, “imanentismul”, 
critica metafizicii, tematica jocului etc., toate acestea, dacă am trage toate 
consecinţele din ele, ar trebui să excludă o întreagă conceptualitate 
metafizică naiv folosită (cuplul expresie/conţinut în tradiţia cuplului 
semnificant/semnificat; opoziţia formă/substanţă aplicată fiecăruia dintre 
cei doi termeni precedenţi; “principiul empiric” etc.)*. Putem spune a 
priori că în orice propoziţie sau în orice sistem de cercetare semiotică - şi 
aţi putea mai bine decît mine să citați exemple mai actuale - presupoziţii 
metafizice coabitează cu motive critice. Și asta prin simplul fapt că locuiesc 
pînă la un anumit punct în același limbaj sau mai degrabă în aceeași limbă. 
Gramatologia ar fi fără îndoială mai puţin o altă ştiinţă, o nouă disciplină 
însărcinată cu un nou conţinut, cu un nou domeniu bine determinat, cît 
practica vigilentă a acestui partaj textual. 


* De la grammatologie, p. 83 sq. (N.R.) 

PozIȚII* 


CONVORBIRE CU JEAN-LOuiIS HOUDEBINE ȘI GUY SCARPETTA 


La transcrierea acestei convorbiri, care a avut loc în 
17 iunie 1971, au fost adăugate anumite completări. 

1. Citeva note adăugate de Jacques Derrida. Ele sînt 
menite să precizeze anumite puncte pe care 
improvizaţia a trebuit să le neglijeze. 

2. Note ale redacţiei. Ele localizează, în textele lui 
Derrida, anumite analize care permit lămurirea unor 
implicaţii ale convorbirii, evitarea unei dezvoltări sau, 
mai adesea, evidenţierea întirzierii și confuziei care 
marchează anumite obiecţii recente. 

3. Fragmente dintr-un schimb de scrisori care a 
urmat discuţiei. 


J.-L. H. - Pentru a deschide această convorbire, am putea eventual 
începe, ca de la un punct de insistență în acest text care nu a încetat să se 
scrie și să se citească aici sau dincolo de rai mulți ani -, am putea eventual 
începe iar de la acest “cuvînt” sau de la acest “concept” de diferanţă “care 
nu este (...) riguros vorbind nici un cuvînt, nici un concept”; și deci de la 
această conferință pronunţată pe 27 ianuarie 1968, reluată în același an 
în Thâorie d'ensemble: vorbeați acolo de stringerea în “mănunchi” a 
diferitelor direcţii pe care cercetarea dumneavoastră le putuse urma pină 
atunci, de sisternul general al economiei lor, anunţind chiar posibilitatea, 
referitor la “eficacitatea acestei ternatici a diferanței”, de a fi “depășită” 
(“relevee”), aceasta trebuind într-adevăr “să se preteze ea însăși, dacă nu 
la înlocuirea sa, cel puțin la înlănțuirea sa într-un lanţ pe care nu îl va fi 
guvernat niciodată cu adevărat”. 

Ați putea atunci preciza, cel puțin cu titlu de introducere la această 
convorbire, cum stau lucrurile cu orientarea actuală a cercetării 
dumneavoastră, a cărei eficacitate s-a dovedit într-adevăr imediat de o 
importanță considerabilă în cîmpul ideologic al epocii noastre, cum stau 
lucrurile cu dezvoltarea acestei economii generale care a putut să se 
marcheze de curînd în trei texte, simptome poate ale unei noi diferențieri 
a mănunchiului: lectura dumneavoastră a Numerelor lui Sollers, în 





* Publicat în Promesse, rr. 30-31, toamna și iarna lui 1971. Notele redacţiei sînt reproduse. 

“Disemninarea”, apoi (dar aceste două texte sînt contemporane unul cu 
celălalt) “Dubla întrunire”, și în sfîrșit “Mitologia albă”? 

- Motivul diferanţei, cînd se marchează cu un a tăcut!, nu poate fi luat 
într-adevăr nici cu titlu de “concept”, nici numai cu titlu de “cuvînt”. 
Încercasem să demonstrez asta. Ceea ce nu-l împiedică să producă efecte 
conceptuale și concretitudini verbale sau nominale. Care sînt de altfel, şi nu 
ne dăm imediat seama de asta, deopotrivă imprimate și fracturate de pecetea 
acestei “litere”, de travaliul neîncetat al straniei sale “logici”. “Mănunchiul” 
pe care-l amintiţi este un punct de încrucișare istorică și sistematică; e mai 
ales imposibilitatea structurală de a închide această reţea, de a-i opri ţeserea, 
de a-i trasa o margine care să nu fie o nouă marcă. Nemaiputînd să se 
impună ca un cuvnt-atotputemic sau ca un concept-atotputernic, barînd orice 
raport cu teologicul, diferanţa se vede prinsă într-un travaliu pe care îl 
antrenează de-a lungul unui lanţ de alte “concepte”, de alte “cuvinte”, de 
alte configurații textuale; și poate voi avea în curînd ocazia să indic de ce 
alte “cuvinte” sau alte “concepte” s-au impus pe urmă sau simultan; și de 
ce a trebuit să le fie dată valoare de insistență (de pildă cele de gramme, 
de rezervă, de începere, de urmă, de spaţiere, de blanc (sens alb, sînge alb, 
fără alb, o sută de alburi, asemănător [sens blanc, sang blanc, sans blanc, 
cent blancs, semblant] P de supliment, de pharmakon, de margine-marcă- 
marcă [rmarge-marque-marche* ] etc.). Pnin definiţie, lista nu are o închidere 
taxinomică,; cu atît mai puțin constituie un lexic. Mai întîi, deoarece nu sînt 
atomi, ci mai degrabă puncte de condensare economică, locuri de trecere 
consacrate pentru un mare număr de mărci, creuzete ceva mai efervescente. 
Apoi, efectele lor nu se întorc numai asupra lor printr-un fel de auto- 
afectare fără deschidere, ci se propagă în lanţ pe totalitatea practică și 
teoretică a unui text, într-un mod de fiecare dată diferit. Notez în trecere: 





1. “Ea se propune printr-o marcă mută, printr-un monument tacit, aș spune chiar printr-o 
piramidă, gîndindu-mă astfel nu numai la forma literei atunci cînd se imprimă ca majusculă, 
ci la acel text din Enciclopedia lui Hegel în care corpul semnului este comparat cu piramida 
egipteană”.“La differance”, in Theorie de l'ensemble, p.42. [Reluat în Marges de la 
philosophie, Ed. de Minuit, 1972, p. 4.] Această aluzie este dezvoltată într-un eseu 
contemporan (“Le puits et la pyramide. Introduction a la semiologie de Hegel”, ianuarie 
1968, in Hegel et la pensce moderne, P.U.F. [Reluat în Marges..., p. 79] care opune de 
asemenea discursul logos-ului care trage adevărul atoatevorbitordin străfundul unui puț, 
scriiturii care se marchează, mai veche decît adevărul, pe frontispiciul unui monument (N.R.). 


2. Cf. “La double sâance” (Tel Quel, nr. 40-41 [Reluat în La dissemination, Ed. Du Seuil, 1972) 
(N.R.). 

* La marche nu înseamnă, în context gramatologic, nici treaptă, nici marș și nici mers, 
echivalente care, e limpede, în seria marcă-margine, nu au nici o funcţiune semnificantă. 
La marche înseamnă aici marcă, dar în sensul vechi al cuvîntului, acela de provincie de graniță, 
margine așadar a unui teritoriu pe care e presupusă că îl apără și pe care îl negociază cu 
un posibil în-afară. Seria marque-marge-marche devine atunci marcă (marcare, remarcă, 
înscriere)-margine (margine, limită, bordură, lizieră)-marcă (ţinut de graniţă, frontieră) şi, 
în forma aceasta, acest lanţ de substituiri sau de coliziuni genetice poate fi producător de 
sens. (n. tr.) 

cuvîntul “depășită” (relevee), în fraza pe care o citați, nu are, din cauza 
contextului său, sensul mai tehnic pe care i-l dau pentru a traduce şi 
interpreta noţiunea hegeliană de Aufhebung. Dacă ar exista o definiţie a 
diferanţei, ar fi tocmai limita, întreruperea, distrugerea depășirii 
pretutindeni unde ea operează3. Miza este aici enormă. Am zis Aufhebung 
hegeliană, așa cum o interpretează un anumit discurs hegelian, căci e de 
la sine înțeles că dublul sens al conceptului de Aufhebung ar putea fi scris 
altfel. De unde proximitatea sa cu toate operaţiile care sînt purtate 
împotriva speculaţiei dialectice a lui Hegel. 

Ceea cemă interesa în acel moment, ceea ce încerc să urmăresc pe alte 
căi acum este, în același timp cu o “economie generală”, un fel de strategie 
generală a deconstrucţiei. Aceasta ar trebui să evite să neutralizeze pur şi 
simplu opoziţiile binare ale metafizicii și în același timp să locuiască pur 
și simplu în cîmpul închis al acestor opoziții, confirmîndu-l. 

Trebuie așadar propus un dublu gest, conform unei unităţi deopotrivă 
sistematice și oarecum deplasate faţă de ea însăși, o scriitură dedublară, 
adică multiplicată de ea însăși, ceea ce am numit, în “Dubla întrunire”, o 
dublă știință“: pe de o parte, traversarea unei faze de răsturnare. Insist mult 
și neîncetat asupra necesităţii acestei faze a răsturnării poate prea iute 
discreditată. A face loc acestei necesităţi înseamnă a recunoaște că, într-o 
opoziţie filosofică clasică, nu avem de a face cu coexistența pașnică a unui 
vis-ă-vis, ci cu o ierarhie violentă. Unul din cei doi termeni îl comandă pe 
celălalt (axiologic, logic etc.), ocupă o poziţie mai înaltă. A deconstrui 
opoziţia înseamnă mai întîi a răsturna ierarhia, la un moment dat. A neglija 
această fază de răsturnare înseamnă a uita structura conflictuală și 
subordonantă a opoziţiei. Înseamnă așadar a trece prea repede, fără a păstra 
nici o legătură cu opoziţia anterioară, la o neutralizare care, practic, ar lăsa 
cîmpul anterior în funcţiune, s-ar priva de orice mijloc de a interveni în mod 
efectiv în el. Se știe care au fost dintotdeauna efectele practice (îndeosebi 
politice) ale salturilor imediat dincolo de opoziții şi ale protestelor în forma 
simplă a lui nici/nici. Cînd spun că această fază este necesară, cuvîntul fază 
nu este poate cel mai riguros. Nu e vorba aici de o fază cronologică, de un 
moment dat sau de o pagină pe care am putea-o întoarce într-o bună zi 





3. De la grammatologie, p. 40, “De Peconomie restreinte ă l'&conomie generale” in L'6criture 
et la difference, şi passim. (N.R.) 


4. Cf. şi “La differance”, p. 58 [| Marges..., p. 20), “Les deux €critures”, “L'ecriture etl'&conomie 
generale”, “La transgression du neutre et le deplacement de /'Aufhebung”, in L'Ecriture et 
la difference (text despre Bataille, p. 385 sq.), “Ousia et gramme, Note sur une note de 
Sein und Zei” [reluat în Marges..., p. 31] (referitor la “fisurile” “textului metafizic”: 
“două texte, două miini, două priviri, două ascultări”... “raportul între cele două texte... 
nu se poate în nici un fel oferi lecturii în forma prezenței, presupunînd că ceva s-ar putea 
vreodată oferi lecturii într-o astfel de formă” (pp. 256-7).) Cît despre acest “dublu registru 
în practica grammatologică” şi despre raportul său cu ştiinţa, cf. “Semiologie et 
grammatologie”, (convorbire cu Julia Kristeva) n /nformations sur les sciences sociales, 
VII 3, 1968, mai ales p. 148. [Cf. supra] (N.R.). 

pentru a trece pur și simplu la altceva. Necesitatea acestei faze e structurală 
şi e așadar aceea a unei analize interminabile: ierarhia opoziţiei duale se 
reconstituie întotdeauna. Spre deosebire de autorii a căror moarte nu 
așteaptă decesul, momentul răsturnării nu este nicicînd un timp mort. 

Acestea fiind spuse - și pe de altă parte -, a ne mărgini la această fază, 
înseamnă a opera încă pe terenul și în interiorul sistemului deconstruit. 
De aceea trebuie, tocmai prin această scriitură dublă, stratificată, decalară 
şi decalantă, să fie marcată distanţa între inversiunea care aşează cu josul 
în sus, deconstruieşte genealogia sublimatoare sau idealizatoare, și 
emergenţa iruptivă a unui nou “concept”, concept a ceea ce nu se mai lasă, 
nu s-a lăsat niciodată cuprins în regimul anterior. Dacă această distanţă, 
această dublă față (biface) sau acest difazaj (biphasage), nu mai poate fi 
înscris decît într-o scriitură bifidă (bifide) (şi asta e valabil în primul rînd 
pentru un nou concept de scriitură care provoacă o răsturnare a ierarhiei 
vorbire/scriere, precum și a întregului său sistem aferent, și în același timp 
permite unei scriituri să distoneze în interiorul însuși al vorbirii, 
dezorganizînd astfel întreaga întocmire dată și invadînd întreg cîmpul), nu 
se mai poate marca decit în cimpul textual pe care l-aş numi grupat: la limită, 
e cu neputinţă să determinăm o poziţie înăuntrul său; un text uniliniar, o 
poziție punctuală, o operaţie semnată de un singur autor sînt prin definiţie 
incapabile să practice această distanţă. 

Prin urmare, pentru a marca mai bine această distanţă (Diseminarea, 
textul care poartă acest titlu, pentru că îmi puneţi o întrebare privitoare 
la asta, e o explorare sistematică și care mizează pe “distanţă” (6care), pătrat 
(carre), lărgime (carrure), hartă (carte), cartă (charre), patru (quatre) etc.), 
au trebuit analizate, făcute să lucreze, în textul istoriei filosofiei, precum 
și în textul zis “literar” (de exemplu cel al lui Mallarms), anumite mărci, 
să spunem (am semnalat cîteva dintre ele înainte, mai sînt încă multe altele), 
pe care le-am numit prin analogie (subliniez) indecidabile, adică unităţi de 
simulacru, de “false” proprietăţi verbale, nominale sau semantice, care nu 
se mai lasă înţelese în opoziţia filosofică (binară) și care totuși o locuiesc, 
îi rezistă, o dezorganizează, dar fără a constitui vreodată un al treilea 
termen, fără ca niciodată să dea loc unei soluţii în forma dialecticii 
speculative (pharmakon nu este nici leacul, nici otrava, nici binele nici răul, 
nici înăuntrul nici în-afara, nici vorbirea nici scrierea; suplimentul nu este 
nici un mai-mult nici un mai-puţin, nici un în-afară nici întregirea unui 
înăuntru, nici un accident, nici o esenţă etc.; himenul nu este nici confuzia 
nici distincţia, nici identitatea nici diferența, nici consumarea nici 
virginitatea, nici vălul nici dezvăluirea, nici înăuntrul nici în-afara etc.; 
gramme nu este nici un semnificant nici un semnificat, nici un semn nici 
un lucru, nici o prezenţă nici o absenţă, nici o afirmaţie nici o negaţie etc.; 





S. Despre poziție și punctualitate, cf. “La parole soufflee”, in L'6criture eta difference, p. 292. 
Asupra criticii punctualităţii, cf. “La voix et le phenomene” şi “Ousia et grammă” (N.R.). 
Voi adăuga: semnătura este distanțată, de ea însăşi. 

spațierea nu este nici spaţiu nici timp; începerea (Pentame) nu este nici 
integritate (iniţiată) a unui început sau a unei tăieturi simple nici simpla 
secundaritate. Nici/nici înseamnă deopotrivă ori sau mai degrabă; marca 
este de asemenea limita marginală, marca (la marche) etc.). De fapt, eu 
încerc să îndrept operaţia critică tocmai împotriva reaproprierii neîncetate 
a acestui travaliu al simulacrului într-o dialectică de tip hegelian (care merge 
pînă la a idealiza și la “a semantiza” această valoare de travaliu), idealismul 
hegelian constînd în a depăși opoziţiile binare ale idealismului clasic, în a-i 
rezolva contradicţia într-un al treilea termen care vine să depășească 
(aufheben), să nege depășind, idealizind, sublimînd într-o interioritate 
anamnezică (Errinerung), internind diferenţa într-o prezenţă la sine. 
Deoarece raportul cu Hegel trebuie şi el elucidat - muncă dificilă ce 
rămîne în mare parte încă în faţa noastră și oarecum interminabilă, cel puţin 
dacă vrem să-l desfășurăm cu rigoare şi minuţiozitate -, am încercat să 
disting diferanţa (al cărei a marchează, între alte trăsături, caracterul 
productiv și conflictual) de diferența hegeliană. lar asta tocmai în punctul 
în care Hegel, în Logica mare, nu determină diferenţa ca și contradicție€ 
decît pentru a o putea rezolva, interioriza, depăși, conform procesului 
silogistic al dialecticii speculative, în prezenţa la sine a unei sinteze onto- 
teologice sau onto-teleologice. Diferanţa trebuie să semneze (într-un 
punct de proximitate aproape absolută cu Hegel, cum am subliniat, cred, 
în această expunere și în alte părţi”: totul se joacă aici, și în modul cel mai 
decisiv, în ceea ce Husserl numea “nuanţe subtile” sau Marx “micrologie”) 
punctul de ruptură cu sistemul lui Aufhebung și al dialecticii speculative. 
Această conflictualitate a diferanţei&, pe care n-o putem numi contradicţie 
decît cu condiţia s-o demarcăm printr-un lung travaliu de aceea a lui 


6. “Diferenţa în general este deja contradicţia în sine (Der Unterschied iiberhaupt ist schon 
der Widerspruch an sich”) (11, 1, cg. 2 C). Nemailăsindu-se subsumată pur și simplu sub 
generalitatea contradicţiei logice, diferanța (proces de diferenţiere) permite să se țină seama 
în mod diferențiat de modurile eterogene ale conflictualităţii sau, dacă vreţi, ale 
contradicţiilor. Dacă am vorbit mai des de conflicte de forțe decît de contradicţie, e mai 
întîi din neîncredere critică față de conceptul hegelian de contradicţie (Widerspruch) 
care, în plus, după cum indică numele său, este făcut pentru a fi rezolvat în interiorul 
discursului dialectic, în imanența unui concept capabil de propria sa exterioritate, și de a-l 
avea pe în-afara-sa în-preajma-sa. A reduce diferanța la diferență înseamnă a rămîne 
mult în urma acestei dezbateri. A cărei elipsă se exprimă, de pildă, într-o astfel de formulă: 
“Scripţie contra-dicţie de recitit (Scription contra-diction â relire)” (“Dissemination”, II, 
Cntique, 262, p. 245 şi în “La pharmacie de Platon” (II, p.49 [ Dissemnination, p. 182 şi 403]. 
Astfel, definit, “indecidabilul”, care nu este contradicţia în forma hegeliană a contradicţiei, 
situează, într-un sens riguros freudian, inconștientul opoziţiei filosofice, inconştientul 
insensibil la contradicţie așa cum aparține ea logicii vorbirii, a discursului, a conştiinţei, 
a prezenţei, a adevărului etc. 


7. “La differance”, p. 59 [| Marges..., p. 21]. Cf. şi discuţia care a urmat, în Bulletin de la Societe 
francaise de philosophie (N.R.). 


8. Asupra caracterului ireductibil conflictual al diferanței și al alterităţii care se înscrie aici, 
cf., între multe alte locuri, “La differance”, | Marges..., p. 8, 21]. Cît despre raportul cu 
dialectica, cf. de exemplu L'Ecriture et la difference, p. 364. 


37 


Hegel, nelăsîndu-se niciodată în întregime depășită (relevee), ea își 
marchează efectele în ceea ce eu numesc text în general, într-un text care 
nu se ţine în ungherul cărții sau al bibliotecii şi nu se lasă niciodată 
guvernat de un referent în sens clasic, de un lucru sau de un semnificat 
transcendental care i-ar regla întreaga mișcare. După cum bine vedeţi, nu 
recurg de dragul liniştirii sau reconcilierii la marca “diferanță” în locul 
sistemului diferenţei-şi-contradicţiei. 

Atunci, într-adevăr - urmez în continuare întrebarea dumneavoastră -, 
în acest lanț deschis al diferanței, al “suplimentului”, al “scriiturii”, al lui 
“gramme” şi “pharmakon”, al “himenului” etc., s-a inserat motivul sau, 
dacă preferaţi, “conceptul”, operatorul de generalitate numit diseminare. Asta 
s-a făcut mai ales, o știți prea bine, prin mişcarea unei lecturi într-un anume 
fel co-operantă a Numerelor, lui Sollers, în textul din Cntique pe care l-aţi 
amintit. Disemninarea nu vrea să spună nimic în ultimă instanţă și nu se poate 
aduna într-o definiţie. N-o s-o iau de la capăt aici și de aceea prefer să trimit 
la travaliul textelor. Dacă nu putem rezuma diseminarea, diferanța seminală, 
în conţinutul său conceptual, e pentru că forța și forma disrupției sale 
străpung orizontul semantic. Atenţia faţă de polisemie sau politematism 
constituie fără îndoială un progres în raport cu liniaritatea unei scriituri sau 
a unei lecturi monosemice, preocupate de a se ancora în sensul tutore, în 
semnificatul principal al textului, chiar în referentul său major. Totuși, 
polisemia ca atare se organizează în orizontul implicit al unei resorbții 
unitare a sensului, chiar al unei dialectici - Richard vorbeşte de o dialectică 
în lectura sa tematică a lui Mallarm6, Ricoeur de asemenea, în al său Eseu 
despre Freud (iar hermeneutica lui Ricoeur, teoria sa a polisemiei, are o mare 
afinitate cu critica tematică, Richard o recunoaşte), al unei dialectici 
teleologice și totalizante care trebuie să permită la un moment dat, oricît de 
îndepărtat arfi acest moment, să se strîngă totalitatea unui text în adevărul 
sensului său, ceea ce constituie textul ca expresie, ca ilustrare, şi anulează 
deplasarea deschisă și productivă a lanțului textual. Disemninarea, dimpotrivă, 
pentru a produce un număr non-finit de efecte semantice, nu se lasă readusă 
nici la un prezent cu origine simplă (“Diseminarea”, “Dubla întrunire”, 
“Mitologia albă” sînt re-puneri în scenă practice ale tuturor falselor plecări, 
începuturi, incipituri, titluri, exergi, pretexte fictive etc.: decapitări) nici la o 
prezenţă escatologică. Ea marchează o multiplicitate ireductibilă și generativă. 
Suplimentul și turbulența unei anumite lipse fracturează limita textului, 
interzic formalizarea sa exhaustivă și îngrăditoare sau cel puţin taxinomia 
saturantă a temelor sale, a semnificatului său, a voinţei-sale-de-a-spune. 

Mizăm aici, bineînţeles, pe asemănarea întîmplătoare, pe înrudirea de 
pur simulacru între seme şi semen. Nu există între ele nici o comunicare de 
sens. Și totuși, în acest derapaj și în această coliziune de pură exterioritate, 
accidentul produce un fel de miraj semantic: devierea voinţei-de-a-spune, 
efectul-său-reflex în scriitură începe să pună lucrurile în mişcare. 

Am încercat să re-scriu, să înscriu și să relansez schemele acestui regim 
motor al prisosului-lipsă, și nu să-l formalizez în neutralitatea unui discurs 

critic (am spus de ce o formalizare exhaustivă, în sens clasic, este 
imposibilă”, iar “Dubla întrunire” este o “critică” deconstructivă a noţiunii 
de “critică”). E vorba de a re-marca, în “Diseminarea” ca și în “Dubla 
întrunire” (aceste două texte sînt cu totul inseparabile), o nervură, un pliu, 
un unghi care să întrerupă totalizarea: într-un anumit loc, unul cu o formă 
bine determinată, nici o serie de valenţe semantice nu se mai poate închide 
sau aduna laolaltă. Nu că ar fi deschisă spre o bogăţie inepuizabilă a sensului 
sau spre transcendenţa unui exces semantic. Prin acest unghi, acest pliu, 
acest re-pliu al unui indecidabil, o marcă marchează deopotrivă marcatul 
și marca, locul re-marcat al mărcii. Scriitura care, în acest moment, se re- 
marchează pe ea însăși (cu totul altceva decît o reprezentare de sine) nu 
mai poate fi numărată în lista temelor (ea nu este o temă și nu poate în 
nici un caz să devină una), ea trebuie să-i fie sustrasă (scobitură) și 
adăugată (relief). Scobitura este relieful, dar lipsa și prisosul nu se pot 
niciodată stabiliza în plenitudinea unei forme sau a unei ecuaţii, în 
corespondenţa imuabilă a unei simetrii sau a unei omologii. Nu pot relua 
aici travaliul încercat în aceste două texte vizînd pliul, blancul, himenul, 
marginea, lustra, coloana, unghiul, pătratul, aria, supranumărul etc. 
Există întotdeauna, printre altele, acest rezultat teoretic: o critică a simplului 
conţinut (critică tematică, fie ea de stil filosofic, sociologic, psihanalitic, 
care ar lua tema, manifestă sau ascunsă, plină sau goală, ca substanța 
textului, ca obiectul său sau ca adevărul său ilustrat) nu poate evalua în 
mai mare măsură anumite texte (sau mai degrabă structura anumitor 
scene textuale) decît o critică pur formalistă care nu s-ar interesa decît de 
cod, de purul joc al semnificantului, de înlănţuirea tehnică a unui text-obiect 
și ar neglija efectele genetice sau înscrierea (“istorică”, dacă vreţi) a textului 
citit șia noului text pe care îl scrie ea însăși. Aceste două insuficiențe sînt 
riguros complementare. Ele nu pot fi definite fără o deconstrucţie a 
retoricii clasice și a filosofiei sale implicite: am schițat-o în “Dubla întrunire” 
și am încercat să o sistematizez în “Mitologia albă”. Critica structuralismului 
formalist este întreprinsă încă de la primele texte din Scriitura și diferența. 

G.S. - Tot pentru a contribui la situarea istorică a acestei convorbiri, 
am putea în egală măsură evoca această reuniune care s-a ținut la Cluny 
în aprilie 1970, deoarece, deși absent, ați fost în permanenţă prezent 
(citat sau discutat în intervenţii uneori foarte contradictorii) în acest 
colocviu al cărui obiect era raportul între “Literatură și ideologii”. 

J.-L. H. - În axa acestei întrebări deschise de Scarpetta, și pentru că acest 
punct a fost evocat la Cluny, îmi voi permite să reiau problema confruntării 
reflecţiei dumneavoastră cu filosofia lui Heidegger. În textul deja citat, 
“Diferanța”, vorbiţi despre “meditaţia heideggeriană ca fiind de neocolit”: 
prin ce anume această meditaţie, așa cum se desfășoară ea într-adevăr în 
sînul “epocii” noastre, vi se pare “de neocolit”? Și deoarece, pe de altă parte, 


9. Cf. L'criture ec la difference, passim. “La differance”, pp. 50-51; “La mythologie blanche, 
passim [| Marges..., p. 11 şi 247] (N.R.). 

nu o declaraţi “de neocolit” decît pentru a o traversa, aţi putea preciza cîteva 
din motivele care vă incită să nu vă opriţi deloc la ea? 

- Sînteţi îndreptăţiţi să vă referiţi la acel Colocviu. Tocmai i-am citit 
Actele. E vorba acolo, mi se pare, de un eveniment foarte important, de 
un eveniment deopotrivă teoretic și politic. Cît despre raporturile dintre 
“literatură” şi “ideologie”, putem găsi acolo numeroase intervenţii și o 
elucidare considerabilă care cred că vor face lucrurile să avanseze. 

Întrebările dumneavoastră sînt multiple și dificile. De unde să încep? 
Să revin la ceea ce m-a pus în cauză? Credeţi că mai e necesar? 

J.-L. H. - Asta arpermite poate să se risipească anumite neînţelegeri și, 
cum tocmai aţi spus, să facă, încă puțin, “să avanseze lucrurile”. 

- Bine. Firește, nu doream să scot în evidenţă aici ceea ce a putut să mă 
privească de-a lungul unei dezbateri care, din fericire, a fost departe de a 
se rezuma la atita și la care, după cum știți, am regretat mult că n-am putut 
să particip direct. Dacă răspund la întrebările dumneavoastră, e aşadar mai 
ales pentru a distinge între interogaţiile sau obiecțiile care mi-au fost 
adresate. Unele, precum cele ale Christinei Glucksmann, sînt vizibil menite, 
fără agresivitate confuză și neputincioasă, să facă posibilă lectura și 
discuţia. Le voi răspunde îndată, o voi face de altfel de fiecare dată cînd 
un schimb se va prezenta în aceste condiţii, şi cînd voi fi cel puţin în 
măsură să contribui cu ceva. Cu ocazia altor intervenţii care mi s-au părut 
întîrziate sau regresive, voi aminti doar anumite puncte de altfel elementare. 

În treacăt fie spus, am aflat, citind asta cel puţin de două ori, că 
“gîndirea” mea (citez, firește) este “în plină evoluţie”. Nu trebuie oare să 
mă bucur de asta!0? E adevărat că aceste enunţuri sînt în mod necesar emise 
dintr-un loc în care trebuie să știi cu precizie la ce scadenţă sau la ce 
cotitură să aștepți această “evoluţie”, și cu ce escatologie să o măsori. 
Aş trage toate foloasele de pe urma acestor încurajări, binevoitoare 
într-un caz, sentenţioase în celălalt, dacă valoarea de “evoluţie” nu mi s- 
ar fi părut întotdeauna suspectă în toate presupoziţiile pe care le 
adăpostește (e marxistă, spuneţi-mi?) și mai ales dacă nu m-aș fi îndoit 
întotdeauna foarte mult de “gîndire”. Nu, e vorba de deplasări textuale al 
căror curs, formă și necesitate nu au nimic de a face cu “evoluţia” “gîndirii” 
sau cu teleologia unui discurs. Cu destul de mult timp în urmă, permiteți-mi 
s-o amintesc, am riscat această frază, adică am scris-o, deoarece travaliul 
tăcut al italicelor și al ghilimelelor nu ar trebui să i se sustragă, cum se întîmplă 
prea adesea (și în loc să ne întrebăm doar asupra conţinutului gîndurilor, 
ar trebui de asemenea să analizăm maniera în care textele sînt făcute): 





10. Mă bucur cu atît mai mult cu cît, pare-se (dar nu cred nimic din toate astea), într-alt loc, 
s-ar crede deja contrariul. Nu cred nimic din toate astea pentru că ar însemna să 
supraveghez înnoirile teoretice precum ploaia, chiar să doresc să instaurez un anotimp 
al premiilor teoretice (ceea ce la urma urmei ar reprezenta o anumită idee despre ceea 
ce ar însemna producţia şi consumul în acest domeniu). Asta ar însemna de fapt o 
necunoaştere vulgar empiristă a sistematicii textuale, a necesităţii, a formelor și a timpului 
dezvoltării sale. 

“Într-un anume fel, “gîndirea” nu vrea să spună nimic”. “Gîndirea” 
(ghilimele: cuvîntul “gîndire” și ceea ce numim “gîndire” ), asta nu înseamnă 
nimic: e vidul substanţiat al unei idealităţi foarte derivate, efectul unei 
diferanţe de forțe, autonomia iluzorie a unui discurs sau a unei conștiințe 
căreia trebuie să-i deconstruim ipostaza, să-i analizăm “cauzalitatea” etc. 
În primul rînd. În al doilea rînd, fraza se citeşte astfel: dacă există gîndire - 
există și e tot atît de suspect, din motive critice analoage, să recuzăm 
insistența oricărei “gîndiri” -, ceea ce vom continua să numim gîndire și care 
va desemna de exemplu deconstrucția logocentrismului, asta nu vrea să 
spună nimic, nu mai provine din “voința-de-a-spune”. Pretutindeni unde 
operează, “gîndirea” nu vrea să spună nimic. 

Ajung astfel la rezerva nuanţată a Christinei Glucksmann: “istorie 
concepută prea liniar ca istorie a sensului”, “concepţie a istoriei latentă... care 
pare că subestimează, pentru a nu spune că șterge, lupta materialismului și 
idealismului...” (p. 240). Trebuie oare să amintesc că acel ceva împotriva căruia, 
încă de la pnmele texte pe care le-am publicat, am încercat să sistematizez critica 
deconstructivă, e tocmai autoritatea sensului, ca semnificat transcendental 
sau ca telos, altfel spus a istoriei determinate în ultimă instanţă ca istorie a 
sensului, istorie în reprezentarea sa logocentrică, metafizică, idealistă (revin 
asupra acestor cuvinte într-o clipă) și pînă în mărcile complexe pe care ea a 
putut să le lase în discursul heideggerian? Nu vreau să mă întind aici şi nici 
să dau referinţe, ideea pe care tocmai am formulat-o poate fi citită la fiecare 
pagină. Mi se poate așadar reproșa că sînt insistent, chiar monoton, dar nu 
prea văd cum mi se poate atribui un concept al istoriei ca “istorie a sensului”. 
La drept vorbind, rădăcina neînţelegerii este poate aceasta: sînt considerat 
proprietar a ceea ce analizez, în speţă un concept metafizic de istorie ca istone 
ideală, teleologică etc. Cum acest concept este mult mai general răspîndit 
decît s-ar crede, şi cu siguranţă cu mult dincolo de filosofiile etichetate 
drept “idealiste”, mă îndoiesc mult de conceptul de istorie; iar mărcile 
acestei neîncrederi, asupra cărora vom avea fără îndoială ocazia să revenim, 
potsă fi provocat neînţelegeri de primă lectură. 

Cît despre liniarism, știți bine că nu este punctul meu forte'2. L-am asociat 
întotdeauna și foarte precis cu logocentrismul, cu fonocentrismul, cu 





11. De la grammatologie, p. 142 (N.R.). 


12. Între numeroase alte locuri, cf. De la grammatologie, toată prima parte, passim (și de 
exemplu: “Modelul enigmatic al liniei este așadar întocmai ceea ce filosofia nu putea să 
vadă atunci cînd avea ochii deschişi asupra înlăuntrului propriei sale istorii. Această beznă 
se risipește puţin în momentul în care liniaritatea - care nu este pierderea sau absenţa, 
ci refularea gîndirii simbolice pluri-dimensionale - își slăbește opresiunea deoarece începe 
să sterilizeze economia tehnică și științifică pe care a favorizat-o îndelung. De multă vreme, 
într-adevăr, posibilitatea sa a fost structural solidară cu cea a economiei, a tehnicii și a 
ideologiei. Această solidaritate apare în procesele de tezaurizare, de capitalizare, de 
sedentarizare, de ierarhizare, de formare a ideologiei de către clasa celor care scriu sau 
mai degrabă care dispun de scribi”(pp. 128-9) şi “Ousia et gramme”, mai ales in fine 
(“O scriitură excedînd tot ceea ce istoria metafizicii a cuprins în linia sa, în cercul său, în 
timpul şi în spaţiul său”) (N.R.). 


Li) 


semantismul și cu idealismul. Nu numai că nu am crezut niciodată în 
autonomia absolută? a unei istorii ca istorie a filosofiei, în sensul unui 
hegelianism de convenţie, dar am încercat cu regularitate să repun filosofia 
în scenă, într-o scenă pe care ea n-o guvernează și pe care istoricii clasici 
ai filosofiei, în Universitate și aiurea, au judecat-o uneori puţin cam rigid. 
De aceea nu eram obișnuit cu bănuielile pe care le-a formulat Christine 
Glucksmann. 

“... să subestimeze, pentru a nu spune că șterge, lupta materialismului 
și idealismului”? Dar, dimpotrivă, să fim serioşi, asta mă interesează mult 
și are, de foarte multă vreme, o importanţă pe care n-am putea-o 
supraestima. Mă interesează mult chiar şi anumite forme de materialism 
zis “mecanist”, din care mai există fără îndoială mult de luat. E probabil 
să nu fi avut de propus nimic foarte original și specific inedit în această 
privință. În acest caz, sînt prea puţin locvace și e fără îndoială ceea ce se 
regretă. Vedeţi, ceea ce mi s-a părut necesar și urgent, în situaţia noastră 
istorică, e o determinare generală a condiţiilor de emergenţă și a limitelor 
filosofiei, ale metafizicii, a tot ce o poartă și a tot ce ea poartă. E tot ce 
se adună laolaltă - nu pot să spun mai mult aici despre asta - sub acest 
titlu de logocentrism pe care l-am propus în Despre gramatologie simultan 
cu proiectul de deconstrucţie. E aici o solidă unitate istorică și sistematică 
pe care trebuie mai întîi s-o determinăm ca atare dacă nu vrem să ne înșelăm 
de fiecare dată cînd pretindem că reperăm emergenţe, rupturi, tăieturi, 
mutații etc'4. Logocentrismul este de asemenea, în mod fundamental, un 
idealism. El e matricea idealismului. |dealismul este reprezentarea sa cea 
mai directă, forța cel mai constant dominantă. lar demontarea 
logocentrismului este simultan - a fortiori - o deconstrucţie a idealismului 
sau a spiritualismului în toate variantele lor. Nu e vorba într-adevăr aici de 
“a şterge” “lupta” împotriva idealismului. Acum, bineînţeles, logocentrismul 
este un concept mai larg decit cel de idealism, căruia îi serveşte ca bază 
debordantă. Mai larg și decît cel de fonocentrism. El constituie un sistem 
de predicate dintre care unele pot întotdeauna să se întîlnească în filosofii 
care își spun non-idealiste, chiar anti-idealiste. Mînuirea conceptului de 
logocentrism este aşadar delicată și uneori neliniștitoare. 

Vreţi acum să spunem cîteva cuvinte despre cealaltă categorie de obiecţii 
prezentate la colocviul de la Cluny? Deoarece m-am explicat cu privire la asta 
și deoarece găsesc formula mai degrabă comică, nu voi reveni asupra 





13. Dare adevărat că mă interesează mult istoria filosofiei în “autonomia sa relativă”. Asta 
îmi pare indispensabil: critica teoretică este și un “discurs” (e forma sa specifică), iar dacă 
trebuie să se articuleze riguros pe o practică mai generală, trebuie să țină seama de 
formațiunea discursivă cea mai puternică, cea mai întinsă, cea mai durabilă, cea mai 
sistenatică a “culturii” noastre. Doar cu această condiție vom evita improvizaţia empiristă, 
falsele descoperiri etc., şi vom da un caracter sistematic deconstrucției. 


14. Îmi permit să trimit asupra acestui punct la “La mythologie blanche”, Poetique 5, p. 18 
și “Le puitsetla pyramide”, pp. 28-29, în Hegeletla pensee moderne, P.U.F. [ Marges..., 
p. 257-82-3]. 

“refuzului istoriei” pe care unii ar vrea să mi-l atribuie (p. 230). Nu pot nici 
să reiau rînd cu rînd toate propozițiile a căror confuzie, trebuie să o spun, 
m-a derutat (de exemplu aceasta: “Gramatica derrideană se “modelează”, în 
liniile sale mari, pe metafizica heideggeriană, pe care încearcă să o 
“deconstruiască! substituind “prezenței logos-ului” anterioritatea unei urme; 
ea se constituie ca onto-teologie plecînd de la urma ca “fond”, fundamenv' 
sau “origine (p. 225). Cum să te modelezi pe ceea ce deconstruiești? Se poate 
vorbi atît de simplu de metafizica heidegperiană? Dar, mai ales (pentru că 
aceste două eventualităţi nu sînt absurde în sine, chiar dacă sînt astfel de 
această dată), n-am repetat oare fără încetare - și voi îndrăzni s-o spun, 
n-am demonstrat - că urma nu este nici un fond, nici un fundament, nici 
o origine, și că ea nu poate în nici un caz să dea naștere unei onto-teologii 
manifeste sau deghizate? E adevărat că această confuzie care constă în a 
întoarce împotriva textelor mele critici despre care se uită însă că au fost găsite 
în aceste texte și împrumutate din ele, această confuzie fusese deja cel 
puţin simulată de cititori puţin mai avertizaţi, dacă nu mai bine preveniţi. 

N-am spus niciodată, pe de altă parte, că “demersul saussurian” este, 
în principiul sau în întregul său, “logocentrist” sau “fonocentrist”. 

Travaliul meu de lectură nu are această formă (cînd încerc să descifrez 
un text, nu mă întreb tot timpul dacă voi sfirși prin a răspunde da sau nu 
într-un mod nediferenţiat, cum se face în Franţa în anumite epoci ale 
istoriei și în general duminica). La fel ca oricare alt text, cel al lui Saussure 
nu este omogen. Am analizat în el un strat “logocentrist” și “fonocentrist”, 
într-adevăr (care nu fusese degajat și a cărui eficienţă este considerabilă), 
dar pentru a arăta deîndată că el constituia o contradicţie în proiectul 
ştiinţific al lui Saussure, aşa cum este el lizibil și așa cum l-am considerat 
eu. Nu pot să refac aici demonstraţia's. 

Nu am identificat niciodată, de aproape sau de departe, cum se 
insinuează din motive ce rămîn de analizat, scriitura cu mitul. Înţeleg aici 
conceptul de scriitură așa cum am încercat să-l determin. Invers, m-am 
interesat uneori de gestul prin care filosofia excludea scriitura din cîmpul 
său sau din cîmpul raţionalităţii științifice pentru a o menţine într-un în-afară 
care lua, uneori, forma mitului. Această operaţie am examinat-o, în special 
în “Farmacia lui Platon”, iar asta mă obliga la a găsi căi noi şi nu putea 
proveni nici din mitologie, bineînţeles, nici din conceptul filosofic de 
știință'6. E vorba în special de a deconstrui în mod practic opoziţia filosofică 
între filosofie și mit, între logos şi mythos. Asta nu se poate face, practic, 
insist, în mod textual, decît pe căile unei alte scriituri, cu riscurile pe care 
acest fapt le comportă. Neînţelegerea despre care vorbim este unul dintre 
ele. Mă tem ca acestea să nu se agraveze și mai mult. 





15. Cf. Mai ales De la grammatologie, p. 65 sq. şi “Semiologie et grammatologie”. 


16. Mi se va permite să amintesc aici că primul text pe care l-am publicat privea în special 
problema scriituni ca şi condiţie a ştiinţificităţii (Introduction a L'Ongine de la geometrie, 
de Husserl, P. U. F., 1962). 

Deprecierea, deprecierea scriiturii: nu era evident vorba - căci asta ar fi 
în contradicţie cu întregul context - de a ridica scriitura din ceea ce aș 
considera, eu, ca depreciere a sa. Deprecierea este tocmai reprezentarea 
scriiturii, a situaţiei sale în ierarhia filosofică (sus/jos). Și aici, sînt unii care 
îmi atribuie ceea ce eu de fapt denunț, ca și cum ar fi mai puţin grăbiţi să 
mă critice sau să mă discute cît să se pună mai întii în locul meu pentru a 
o face. Era vorba aşadar, cu această valoare de depreciere sau de cădere, 
despre ceea ce filosofia (şi tot ce face sistem cu ea) credea că face, înțelegea 
să facă operînd de la o instanţă de viaţă prezentă sieși în logos-ul său, de 
plenitudine ontologică sau de origine: întocmai acel ceva împotriva căruia 
s-a definit operația deconstructivă. lar noţiunea de “cădere”, care este 
întru totul complementară aceleia de “origine”, va fi fost o ţintă permanentă, 
în Despre gramatologie şi în alte părţi. În consecință, nu am luat niciodată 
pe seama mea tema unei scriituri supratemporale (supralapsaire) care s-ar 
fi prăbuşit, prin nu ştiu ce păcat originar, în cîmpul decăzut şi degradat al 
istoriei. Dimpotrivă. Acest fapt fiind prea evident pentru oricine vrea să 
înceapă să citească, nu insist și reiau discuţia privind raportul cu Heidegger. 

După cum aţi amintit în întrebarea dumneavoastră, îmi menţin ideea 
că textul lui Heidegger este pentru mine de o extremă importanţă, că el 
constituie un pas înainte inedit, ireversibil și ale cărui resurse critice sînt 
încă departe de a fi fost exploatate în întregime. 

Acestea fiind spuse - pe lîngă ceea ce face ca din diferite motive şi, cred, 
în multe privinţe, ceea ce scriu, să spunem, să nu semnenecu un text de filiație 
heideggeriană (nu pot să analizez acest fapt prea îndelung aici) -, am marcat, 
foarte explicit și, se va putea verifica, în toate eseurile pe care le-am 
publicat, o distanță în raport cu problematica heideggeriană. Distanţa 
marcată are de-a face mai ales cu aceste concepte de origine și de cădere 
despre care tocmai am vorbit. Printre altele, am analizat-o cu privire la timp, 
“orizont transcendental al întrebării asupra fiinţei”, în Sein und Zeit, adică 
într-un punct strategic decisiv”. Această distanţă intervine de asemenea, 
în mod corelativ, referitor la valoarea de propriu (proprietate, a propria, 
apropriere, toată familia lui Eigentlichkeit, Eigen, Ereignis) careeste poate 
firul cel mai continuu și cel mai dificil al gîndirii heideggeriene. (Precizez 


17. După citarea unui pasaj din Heidegger asupra lui Fallen şi Verfallen: “Oare opoziţia între 
onginarşi derivat nu este propriu-zis metafizică? Oare căutarea unei arhiiîn general, oricare 
ar fi precauţiile cu care e înconjurat acest concept, nu este operaţia esenţială a metafizicii? 
Presupunînd că l-am putea sustrage, în ciuda unor prezumții tari, oricărei alte provenienţe, 
nu mai rămîne ceva platonism în Verfallen? De ce să determinăm ca și cădere trecerea de 
la o temporalitate la o alta? Și de ce să calificăm temporalitatea ca autentică - sau propne 
(eigentlich) - şi ca inautentică - sau improprie - de vreme ce orice preocupare etică a fost 
suspendată? Am putea multiplica aceste întrebări în jurul conceptului de finitudine, al 
punctului de plecare în analitica existențială a Dasein-ului, justificat prin enigmatica 
proximitate la sine sau identitate cu sine a celui care se întreabă ($ 5) etc. Dacă am ales 
să interogăm opoziţia care structurează conceptul de temporalitate, e pentru că întreaga 
analitică existențială conduce aici.” (“Ousia et gramme”, pp. 254-5) [ Marges..., 
p. 73-74] (N.R.). 

cu această ocazie, și în trecere, că am criticat în mod explicit și această 
valoare de proprietate și de autenticitate originară, chiar cu asta am 
început, dacă pot spune aşa: vă puteţi aşadar mira de încrîncenare sau de 
monotonie, dar nu puteţi în mod serios să mă faceţi să spun contrariul 
(“Gramatologia, ştiinţă generală a “arhi-urmei”, se prezintă atunci ca o 
gîndire explicativă a mitului originilor. Căutare, nu a “originilor istorice”, 
ci a originalului, a adevăratului, a etimonului autentic întotdeauna deja 
prezent care îl ocultează”. E. Roudinesco, p. 223. Aici contrasensul capără 
proporţii grandioase). Pretutindeni unde se impuneau valorile de 
proprietate, de sens propriu, de proximitate la sine, de etimologie etc., cu 
privire la corp, la conștiință, la limbaj, la scriitură etc., am încercat să analizez 
dorinţa şi presupoziţiile metafizice care erau implicate în toate acestea. 
Ne putem deja da seama de asta în “Cuvîntul suflat” (1965), dar și în toate 
celelalte texte. “Mitologia albă” sistematizează critica etimologismului în 
filosofie şi în retorică'8. Firește, pentru a reveni la Heidegger, punctul cel 
mai decisiv și cel mai dificil rămîne fără îndoială cel al sensului, al 
prezentului și al prezenţei. Am propus, foarte schematic, în “Ousia și 
gramme”'5, o problematică sau mai degrabă un fel de grilă de lectură a 
textelor lui Heidegger din această perspectivă. E un travaliu imens și aici 
lucrurile nu vor fi niciodată simple. Cum nu pot formula, în cursul unei 
convorbiri cum este aceasta, decît, să spunem, impresii de parcurs, am 
uneori sentimentul că problematica heideggeriană este apărarea cea mai 
“profundă” şi cea mai “puternică” a ceea ce încerc să pun în chestiune sub 
titlul de gîndire a prezenței. 

Ne-am îndepărtat din fericire de confuzia analogistă foarte preocupată: 
1) să reducă pur și simplu deconstrucţia gramatologică la un heideggerianism 
de confecţie din care nu s-a înţeles efectiv nimic; 2) să insinueze că în 
Heidegger nu este nimic mai mult decit ideologia germană dintre cele două 
războaie: reducţie simptomatică pentru un anumit mod de lectură; 3) să 
insinueze că Heidegger are rezerve față de psihanaliză numai pentru că e 
“evreiască” (ceea ce ar da de gîndit, prin contagiune atmosferică (un element 
de analiză ca oricare altul), că oricine întîrzie citindu-l cu atenţie pe Heidegger 
rămîne suspect în această privinţă. Insistenţa opiniei (cf. P'Humanite din 
12/9/69, şi dublul protest care a urmat, publicat opt zile mai tirziu, în 
!'Humanite din 19/9/69, reluat în Tel Quel nr. 39, şi dezvoltat după toate 
implicaţiile sale în Te/ Quel nr. 40) va sfirși prin a mă face să devin conştient 
de un antisemitism fără îndoială încă prea visceral). E vorba aici, pentru a 
concluziona, de o derivă care se întreține pe ea însăși, o proiecţie fascinată 
care ia o întorsătură din ce în ce mai defăimătoare. Ascult acest tip de 
discurs de cîtăva vreme deja, cu o anumită atenţie, mai mult sau mai puţin 
șovăielnică. Și observînd o anumită tăcere. Nu trebuie abuzat de el. 


18. Pogtique S, pp. 2-8 [Marges..., p. 251-7 sq.] Și întreaga punere la punct a notei 7 în 
“La double seance” |, Tel Quel, 41 [La dissemination] (N.R.). 


19. “Ousia et gramme”, p. 256 sq. [Marges..., p. 75 sa. (N.R.) 


45 


Să-i lăsăm așadar în pace, dacă vreți, pe acești doctori în genealogii 
științifice sau filiaţii ideologice. Studenţii vor învăţa în preajma lor că 
pentru Heidegger, dialectica este de esenţă evreiască (p. 189) sau că 
Platon este un moștenitor al stoicilor și al epicurienilor (“Știința literelor 
(elemente simple) sau grammatike techne fondată de stoici şi epicurieni, 
reluată de Platon, teoretizată de Aristotel...” (p. 221)2. Vedeţi, ceea ce mi 
se pare că lipseşte unei astfel de “problematici a narativului”, e putinţa de 
a reflecta ceea ce constituie propria sa teză ca ne-narabilă. Ar fi semnat 
Borges o povestire atît de ciudată? Vai... 

G.S. - Am putea eventual reveni la ceea ce aţi spus referitor la istorie. 
Mă gîndesc la acest text din Despre gramatologie în care spuneți: “Cwintul 
“istorie” a fost fără îndoială întotdeauna asociat cu schema liniară a 
derulării prezenței”. Concepeți posibilitatea unui concept de istorie care 
ar scăpa “schemei liniare a derulării prezenței”? Ar exista după 
dumneavoastră posibilitatea a ceea ce Sollers numește, de pildă, “istorie 
monumentală”, adică o istorie concepută nu ca “schemă liniară”, ci ca o 
serie practică stratificată, diferențiată, contradictorie, adică o istorie care 
să nu fie nici monistă nici istoricistă? 

- Bineînţeles. Ceea ce nu trebuie să credităm, o repet, e conceptul 
metafizic de istorie. E conceptul istoriei ca istorie a sensului, despre care 
vorbeam mai înainte: istorie a sensului producîndu-se, dezvoltîndu-se, 
realizindu-se. În mod liniar, după cum aminteaţi: în linie dreaptă sau 
circulară. Tocmai de aceea, de altfel, “închiderea metafizicii” nu poate să 
aibă forma unei linii, adică forma pe care filosofia i-o recunoaște, în care 
ea se recunoaşte. Închiderea metafizicii nu este mai ales un cerc delimitînd 
un cîmp omogen, omogen cu sine înăuntrul său, și al cărui în-afară ar fi 
așadar şi el omogen. Limita are forma unor falii mereu diferite, a unor 
separări, cărora toate textele filosofice le poartă marca sau cicatricea. 

Caracterul metafizic al conceptului de istorie nu este legat numai de 
liniaritate, ci de un întreg sistem de implicaţii (teleologie, escatologie, 
acumulare conservatoare și interiorizantă a sensului, un anumit tip de 
tradiționalitate, un anumit concept de continuitate, de adevăr etc.). Nu este 
prin urmare un predicat accidental de care ne-am putea debarasa printr-un 
soi de ablaţiune locală, fără o deplasare generală a organizării, fără a face 
să lucreze sistemul însuși. Mi s-a putut întîmpla să vorbesc foarte repede de 
“concept metafizic”. Dar nu am crezut niciodată că au existat concepte 
metafizice în ele însele. Nici un concept nu este de altfel el însuși?! și, în 
consecinţă, nu este, în sine, metafizic, în afara întregului travaliu textual în 
care se înscrie. Asta explică faptul că, formulînd anumite rezerve cu privire 
la conceptul “metafizic” de istorie, mă servesc foarte des de cuvîntul “istone” 


20. Dintre cele două comunicări la care trimit aici, aceea din care extrag acest ultim citat nu 
este, mi se pare, în ciuda atîtor contra-sensuri şi incertitudini (să zicem şcolăreșşti), cea 
mai insuficientă dintre ele. Trebuie s-o recunosc cu onestitate şi să evit amalgamul. 


21. Cf. “La differance”, p. 49. [| Marges..., p. 11]. 

pentru a-i reînscrie semnificația?? şi pentru a produce un alt concept sau un 
alt lanț conceptual al “istoriei”: istorie într-adevăr “monumentală, 
stratificată, contradictorie”; dar și istorie care implică o nouă logică a 
repetiției şi a urmei, pentru că nu prea poate să existe istorie fără așa ceva. 

Trebuie totuși recunoscut că acest concept de istorie, prin forța 
predicatelor despre al căror sistem vorbeam mai înainte, poate fi 
întotdeauna reapropriat de către metafizică. De exemplu: trebuie mai 
întîi distins între istoria generală şi conceptul general de istorie. Întreaga 
cnitică atît de necesară pe care a propus-o Althusser conceptului “hegelian” 
de istorie și noţiunii de totalitate expresivă etc., urmărește să demonstreze 
că nu există o singură istorie, o istorie generală ci istorii diferite în tipul, 
ritmul, modul lor de înscriere, istorii decalate, diferenţiate etc. La asta, ca 
și la conceptul de istorie pe care Sollers îl numeşte “monumental”, am 
subscris întotdeauna?3. 


22. Un exemplu: “Dacă termenul “istorie” n-arcomporta în el motivul unei reprimări finale a 
diferenței, s-ar putea spune că doar diferențele pot fi de la bun început şi în întregime “istorice. 
Ceea cese scrie diferanță, va fi așadar mişcarea de joc care “produce”, prin ceea ce nu e doar 
o activitate, aceste diferențe, aceste efecte de diferență. Asta nu înseamnă că diferanța care 
produce diferenţele este înaintea lor, într-un prezent simplu şi în sine nemodificat, in-diferent. 
Diferanța este “originea” non-plină, non-simplă, originea structurată și diferindă (diffsrante) 
a diferențelor. Numele de origine nu i se mai potrivește așadar. [...] Păstrînd cel puţin schema, 
dacă nu şi conținutul exigenței formulate de Saussure, vom desemna prin diferanță 
mişcarea conform căreia limba, sau orice cod, orice sistem de trimiteri în general se 
constituie în mod “istoric” ca țesătură de diferenţe. “Se constituie”, 'se produce”, 'se creează”, 
“mişcare”, istoric! etc., trebuind să fie înțelese dincolo de limba metafizică în care sînt prinse 
laolaltă cu toate implicaţiile lor. Ar trebui arătat de ce conceptele de producție, asemeni 
celor de constituire şi de istorie, rămîn din acest punct de vedere complice cu ceeace e pus 
aici în discuţie, dar asta m-ar antrena astăzi prea departe - spre teoria reprezentării 
“cercului” în care părem închişi - și nu le folosesc aici, ca pe multe alte concepte, decît din 
comoditate strategică și pentru a iniţia deconstrucţia sistemului lor în punctul actualmente 
cel mai decisiv.” Ibid., pp. 50-51, [ Marges, p. 12-2 Jcf. şi, de exemplu, “La double seance”, 
| Tel Quel, 41, pp. 9-10 (La dissemination, p. 235-6). Asupra disimetriei acestei deconstrucții, 
cf. mai ales notele 18 și 19. 


23. În răspunsul meu improvizat, uitasem că întrebarea lui Scarpetta numea și istoricismul. 
Bineînţeles, critica istoricismului sub toate formele sale îmi pare indispensabilă. Ceea ce 
am învățat mai întîi din această critică la Husserl (de la Filosofia ca știință riguroasă la 
Originea geometnei: această critică îl vizează întotdeauna pe Hegel, fie direct, fie prin 
Dilthey), care, după cite ştiu, a fost primul care a formulat-o sub acest nume și din punctul 
de vedere al unei exigențe teoretice și ştiinţifice (matematice mai ales), mi separe că rezistă 
în schema sa argumentativă, chiar dacă în ultimă analiză ea se sprijină pe o teleologie 
istorică a adevărului în privința căreia întrebarea trebuie pusă din nou. Aceasta ar deveni: 
putem oare critica istoricismul în numele a altceva decît adevărul şi știința (valoare de 
universalitate omnitemporalitate, infinitate a valorii etc.); și cum stau lucrurile cu știința 
cînd am pus în discuţie valoarea metafizică de adevăr etc.? Cum să reînscriem efectele 
Ştiinţei şi ale adevărului? Acest rezumat rapid pentru a remarca faptul că în cursul 
convorbirii noastre numele lui Nietzsche nu a fost pronunţat. Să fie oare întîmplător? 
Referitor la ce vorbim chiar în acest moment, ca şi la tot restul, Nietzsche e pentru mine, 
după cum ştiţi, o referință foarte importantă. În sfirșit, e de la sine înţeles că nu e vorba 
în nici un caz de a ţine un discurs împotriva adevărului sau împotriva ştiinţei (e imposibil 
şi absurd, ca orice acuzaţie inflamată pe acest subiect). Nu pentru a reveni naiv la un 

Pun un alt tip de întrebare: plecînd de la ce nucleu semantic minimal 
vom mai numi încă “istorii” aceste tipuri de istorie eterogene, ireductibile 
etc.? Cum se determină acest minimum pe care trebuie să-l aibă ele în 
comun? Nu cumva li se conferă numele comun de istorie din pură convenţie 
sau din pură confuzie? Aici se reintroduce chestiunea sistemului predicatelor 
esenţiale pe care o evocam mai sus. Socrate întreabă ce este știința. | se 
răspunde: există această știință, apoi aceea și apoi cealaltă. Socrate insistă 
pentru a avea un răspuns sărac care, punînd capăt enumeraţiei empirice, 
să-i spună cum stau lucrurile cu știinţificitatea științei, şi de ce numim științe 
aceste diferite științe. Numai că întrebînd cum stau lucrurile cu istoricitatea 
istoriei, care permite să numim istorii acele istorii ireductibile la realitatea 
unei istorii generale, nu e vorba de a reveni la o întrebare de tip socratic. 
E vorba mai degrabă de a arăta că riscul reaproprierii metafizice e 
ineluctabil, că el apare foarte repede, deîndată ce se pune întrebarea 
asupra conceptului sau a sensului, sau a esenţialităţii care îl reglează în mod 
necesar. Deîndată ce se pune întrebarea asupra istoricităţii istoriei - și cum 
s-o evităm dacă mînuim un concept pluralist sau eterogenist al istoriei? -, 
sîntem provocaţi să răspundem printr-o definiţie de esenţă, de quidditate, 
să reconstituim un sistem de predicate esenţiale, și sîntem îndemnați să 
rearanjăm fondul semantic al tradiţiei filosofice. Tradiţie a filosofiei care 
înseamnă întotdeauna, și pînă la urmă, a înţelege istoricitatea pe un fond 
ontologic. Prin urmare, trebuie nu doar să ne întrebăm care este “esența” 
istoriei, istoricitatea istoriei, ci “istoria” “esenței” în general. lar dacă vrem 
să marcăm o ruptură între un oarecare “nou concept de istorie” și problema 
esenței istoriei (ca și a conceptului pe care îl reglează), problema istoriei 
esenței și a istoriei conceptului, în cele din urmă a istoriei sensului fiinţei, 
măsuraţi travaliul care rămîne de făcut. 

Acestea fiind zise, pentru conceptul de istorie, ca pentru orice alt 
concept, nu se poate opera o mutație simplă și instantanee, chiar ștergînd 
un cuvînt din vocabular. Trebuie elaborată o strategie a travaliului textual 
care în fiecare moment împrumută un cuvînt vechi din filosofie pentru a-l 
demarca imediat de ea. La asta făceam aluzie înainte vorbind de gest dublu 
sau de dublă stratificare. Trebuie pe de o parte răstumat conceptul tradițional 
de istorie și în același timp marcată distanța, vegheat ca el să nu poată fi, 
din cauza răsturnării și prin simplul fapt al conceptualizării, reapropnat. Trebuie 


empirism relativist sau sceptic analizăm sistematic valoarea de adevăr ca homoiosis sau 
adaequatio, ca şi certitudine a cogito-ului (Descartes, Husserl), sau ca şi certitudine opusă 
adevărului în orizontul cunoașterii absolute (Fenomenologia spiritului) sau în sfîrşit ca 
aletheia, scoatere din ascundere sau prezenţă (repetiţie heideggeriană) (cf. mai ales 
De la grammatologie, p. 232, “La differance”, Theorie d'ensernble, p. 45 [Marges..., 
p. 7]. Voi repeta, deci, lăsînd acestei propoziţii și formei acestui verb toate puterile lor 
diseminatorii: trebuie adevărul (il faut la verit€). Celor care (se) înşeală avîndu-l mereu 
pe buze sau purtîndu-l la butonieră. Asta e legea. Parafrazindu-l pe Freud, care o spune 
despre penisul prezent/absent (dar e același lucru), trebuie recunoscut în adevăr 
“prototipul normal al fetişului”. Cum să ne lipsim de el? 

produsă o nouă conceptualizare, desigur, dar dindu-ne bine seama că 
tocmai conceptualizarea, şi de una singură, poate reintroduce exact ce am 
vrea să “criticăm”. De aceea, acest travaliu nu poate fi un travaliu pur 
“teoretic” sau “conceptual!” sau “discursiv”, vreau să spun acela al unui discurs 
în întregime reglat de esenţă, sens, adevăr, voință-de-a-spune, conștiință, 
idealitate etc. Ceea ce numesc text este de asemenea ceea ce înscrie și 
debordează “practic” limitele unui astfel de discurs. Există un astfel de text 
general pretutindeni unde (adică pretutindeni) acest discurs şi ordinea sa 
(esenţă, sens, adevăr, voință-de-a-spune, conştiinţă, idealitate etc.) sînt 
debordate, adică unde instanţa lor este repusă în poziţie de marcă într-un 
lanț a cărui iluzie constă structural în credinţa şi în voinţa de a-l comanda. 
Acest text general, nu se limitează, bineînţeles, cum repede se (va) înțelege, 
la scrierile pe pagină. Scriitura sa nu are, de alfel, limită exterioară, decît 
aceea a unei anumite re-marci. Scriitura pe pagină, apoi “literatura”, sînt 
tipuri determinate ale acestei re-marci. Ele trebuie interogate în 
specificitatea lor şi cu atît mai mult, dacă vreţi, în specificitatea “istoriei” 
lor, și în articularea lor cu celelalte cîmpuri “istorice” ale textului general. 

lată de ce, pe scurt, mă servesc atît de des de cuvîntul “istorie”, dar tot 
atît de des cu ghilimele şi precauţii care au putut lăsa să se creadă într-un “refuz 
al istoriei” (voi abuza de această formulă care mă face aproape să-mi placă 
o alta: “fericirea expresiei”). 

J.-L. H. - Aceste prime dezvoltări ne plasează de la început pe diferitele 
axe ale extensiunii muncii dumneavoastră; ele ne pun în egală măsură în 
situația de a preciza locul teoretic istoric din care sîntem îndemnați să ne 
formulăm întrebările, fiind de la sine înţeles că munca dumneavoastră însăși 
solicită propriul nostru loc de chestionare. 

Să determinăm foarte pe scurt acest loc ca acela al dialecticii 
materialiste, al logicii dialectice materialiste, a cărei economie generală se 
articulează plecînd de la seria conceptuală “materie (adică eterogenitate 
ireductibilă în raport cu subiectul-sens)/contradicţie/luptă a contrariilor, 
unitate-inseparabilitate-convertibilitate a contrariilor în procesul 
transformării lor etc.”, această serie conceptuală pe care Althusser ne-a 
convins s-o recitim, fiind în mod necesar prinsă într-o economie al cărei 
dublu registru apare în mod fundamental în această unitate duală pe 
care Sollers o marca de curind: materialism istoric/materialism dialectic 
(Tel Quel, 43, “Lenin şi materialismul filosofic”). 

Prima schiță a unei întrebări: ce raport vi se pare că se stabilește între 
această economie a unei logici dialectice materialiste și aceea pe care aţi 
inițiat-o plecînd de la o problematică a scriiturii? 

Să încercăm să delimităm un prim cimp, încă foarte vast, al întrebării, 
deoarece vom avea fără îndoială ocazia să revenim la ea fără încetare în 
cursul acestei convorbiri (mai multe problerne se indică deja în această 
întrebare, iar parcursul pe care îl vom urma va fi probabil un fel de parcurs 
stelat, pe bază de întretăieri, de intersectăni ale întrebărilor și răspunsurilor): 
dacă pare limpede - și tot ce ați spus adineauri vine să o confirme - că între 

aceste două tipuri de economii poate fi determinat un anumit număr de 
puncte de intersecție sau cel puțin de convergențe strategice, în special pe 
baza deconstrucției dumneavoastră a problematicii semnului ca relevînd 
de un logocentrism fundamental, de o filosofie a conștiinței sau a 
subiectului originar, atunci poate ar trebui pusă astăzi problema statutului 
acestor puncte de intersecţie și/sau al acestor convergenţe strategice. 

Și de exemplu, în acest parcurs al unei deconstrucţii a discursului 
logocentrist, ni se pare inevitabilă întîlnirea cu textul materialist, care este, 
în aria noastră de civilizaţie, textul istoric refulat-reprirnat de multă vreme 
de către discursul logocentrist (idealist, metafizic, religios) luat ca discurs 
al unei ideologii dominante sub diferitele sale forme istorice. Ați fi de acord 
cu noi să marcăm necesitatea întîlninii? Și ați putea să ne spuneți de ce această 
necesitate s-a marcat pină în prezent în travaliul dumneavoastră, fie de o 
manieră marginală, cu titlu de chestiune regională (mă gindesc rmai ales la 
mai multe note la “Dubla întrunire”, care mărturisesc de altfel deopotrivă 
necesitatea în care v-aţi găsit în acel moment, de a regla strategic - și ar trebui 
spus chiar: politic - implicațiile discursului dumneavoastră), fie de o manieră 
lacunară, ca în acest pasaj din “La difterance”, în care vorbind despre 
punerea în discuţie a “conștiinței în certitudinea sa asigurată de sine” vă 
referiți la Nietzsche și la Freud, lăsînd în suspensie (dar această suspensie 
este ea însăși perfect lizibilă) referința la Marx și, odată cu Marx, la textul 
matenalist dialectic? Dar e adevărat că nu “plecînd de la motivul diferanței” 
propriu-zis se operează la Marx, și nici la Engels ori Lenin, această punere 
în discuție a certitudinilor de sine ale conștiinței, și că o altă economie 
generală intră aici în joc (a început să intre în joc de mult), conform seriei 
conceptuale enunțate pe scurt mai înainte și la care ar trebui adăugat aici 
conceptul marxist de “ideologie”. 

- Fireşte, nu pot să răspund într-un cuvînt acestor întrebări. De unde să 
încep? Există ceea ce dumneavoastră numiţi “întîlnire”, care mi se pare 
într-adevăr, şi de multă vreme, absolut necesară. Aveţi dreptate că nu eram 
cu totul străin de asta. Acestea fiind zise, continui să cred că nu există nici 
un cîştig, teoretic sau politic, în a precipita contactele sau articulațiile atita 
vreme cît condiţiile lor nu sînt riguros elucidate. Într-un final, asta n-ar putea 
avea decît efecte de dogmatism, de confuzie, de oportunism. A ne impune 
această prudenţă înseamnă a lua în serios textul marxist, dificultatea sa, dar 
și eterogenitatea sa, importanţa decisivă a mizei sale istorice. 

De unde să încep, așadar? Dacă am vrea să schematizăm - și nu e 
într-adevăr decît o schemă - ceea ce am încercat se poate de asemenea 
înscrie cu titlul de “critică a idealismului”. E aşadar de la sine înţeles că nimic, 
în materialismul dialectic, cel puţin în măsura în care operează această 
critică, nu trezește vreo reticenţă cît de mică din partea mea și în această 
privinţă n-am formulat niciodată vreuna. 

“Lacunele” la care făceaţi aluzie, fiţi încredinţaţi, sînt explicit calculate 
pentru a marca locurile unei elaborări teoretice care rămîne, pentru mine 
în orice caz, încă viitoare. Și sînt chiar lacune, nu obiecţii, au un statut cu 

totul specific și deliberat și, aș îndrăzni să spun aici, chiar o anumită 
eficiență. Cînd spun pentru mine, înţeleg următorul lucru: între travaliul 
pe care îl încerc, travaliu limitat dar care îşi are cîmpul său și reperele sale, 
și care nu este posibil decit într-o situaţie istorică, politică, teoretică etc. 
foarte determinată, între acest travaliu și, să spunem, întregul text, întreaga 
conceptualitate marxistă, legătura nu poate fi dată imediat. A crede asta 
ar însemna să ștergi specificitatea cîmpurilor şi să limitezi transformarea 
lor efectivă. Or, în cele două cazuri, e vorba, să spunem pe scurt, de 
“cîmpuri” care înscriu posibilitatea şi deschiderea transformării lor practice. 
lar cînd spun “încă viitoare”, mă gîndesc mai ales la raportul lui Marx cu 
Hegel şi cu aceste chestiuni despre care vorbeam mai înainte (dialectică, 
diferență, contradicţie etc.). În ciuda imensului travaliu care a fost deja făcut 
în acest domeniu, o elaborare decisivă nu a fost încă realizată, și asta din 
motive istorice necesare pe care nu le vom putea analiza decît tocmai pe 
măsură ce sînt elaborate. 

În ceea ce am început să propun, încerc să ţin seama de anumite 
achiziţii recente sau de neîmpliniri determinate, în ordinea filosofiei, a 
semiologiei, a lingvisticii, a psihanalizei etc... Dar nu putem considera 
textul lui Marx, cel al lui Engels sau Lenin ca o elaborare gata făcută, pe care 
ar trebui doar s-o “aplicăm” conjuncturii actuale. Spunînd asta, nu spun 
nimic care să fie contrar “marxismului”, sînt convins de asta. Nu trebuie să 
citim aceste texte după o metodă hermeneutică sau exegetică ce ar căuta 
în ele un semnificat realizat sub o suprafaţă textuală. Lectura este 
transformatoare. Cred că acest fapt ar fi confirmat prin anumite propoziţii 
ale lui Althusser. Dar această transformare nu se operează oricum. Ea cere 
niște protocoale de lectură. De ce să n-o spunem brutal: n-am găsit încă 
nici unul care să mă satisfacă. 

Tot așa cum nu am tratat textul lui Saussure, al lui Freud sau orice alt 
text ca un volum omogen (tocmai acest motiv al omogenităţii, motiv 
teologic prin excelență trebuie în mod hotărit distrus), nu m-am găsit 
nici în fața textului lui Marx, Engels sau Lenin ca în faţa unei critici 
omogene. În raportul lor cu Hegel, de pildă. lar maniera în care au reflectat 
și formulat ei înşişi structura diferențiată și contradictorie a raportului lor 
cu Hegel nu mi s-a părut, pe drept sau pe nedrept, suficientă. Va trebui 
așadar analizat ceea ce eu consider ca fiind o eterogenitate, conceptualizată 
necesitatea sa, regula de descifrare, asta ţinînd seama de progresele 
decisive care au fost, simultan, realizate de Althusser și în urma sa. Toate 
astea pun multe probleme, și nu vă voi putea spune astăzi nimic care să 
nu fie lizibil în lacunele sau în notele la care făceaţi aluzie, cel puţin pentru 
cine vrea să le urmeze consecinţele. Ele trimit mai ales la economia generală 
ale cărei trăsături am încercat să le schițez pornind de la Bataille. E de la 
sine înţeles că dacă, și în măsura în care, în această economie generală, 
materie desemnează, cum spuneaţi, alteritatea radicală (voi preciza: în 
raport cu opoziţia filosofică), ceea ce scriu eu ar putea fi considerat ca 
“materialist”. 

După cum bănuiți, lucrurile nu sînt atît de simple. Conceptul de materie 
nu a fost definit ca în-afară absolut sau eterogenitate radicală întotdeauna 
în textul materialist (există oare ceva de genul acesta, textul materialist?), 
sau în orice text materialist. Nici măcar nu sînt sigur că poate exista un 
concept al exteriorităţii absolute. Dacă m-am servit prea puţin de cuvintul 
“materie”, n-am făcut-o, știți prea bine, dintr-o neîncredere de tip idealist 
sau spiritualist. Ci pentru că, în logica sau în faza răsturnării, am văzut prea 
mult acest concept reinvestit cu valori “logocentrice”, asociate cu cele de 
lucru, de realitate, de prezenţă în general, prezenţă sensibilă de exemplu, 
de plenitudine substanţială, de conţinut, de referent etc. Realismul sau 
senzualismul, “empirismul”, sînt modificări ale logocentrismului (am insistat 
mult asupra faptului că “scriitura” sau “textul” nu se reduc la prezența 
sensibilă sau vizibilă a graficului sau a “literalului”). Pe scurt, semnificantul 
“materie” nu mi se pare problematic decît în momentul în care reînscrierea 
sa n-ar putea evita să facă din el un nou principiu fundamental, în care, 
printr-o regresiune teoretică, ar fi reconstituit ca “semnificat transcendenta!”. 
Semnificatul transcendental nu este doar recursul idealismului în sens 
restrîns. El poate întotdeauna să asigure un materialism metafizic; el devine 
atunci un referent ultim, conform logicii clasice implicate de această valoare 
de referent, sau o “realitate obiectivă” absolut “anterioară” oricărui travaliu 
al mărcii, un conţinut semantic sau o formă de prezență garantînd din afară 
mişcarea textului general (nu sînt sigur că analiza lui Lenin, de exemplu, nu 
cedează niciodată acestei operații: și dacă o face în mod strategic, trebuie 
mai întîi, trebuie ca noi mai întîi să re-elaborăm - într-o scriitură 
transformatoare - regulile acestei strategii. Atunci nici o rezervă n-ar 
rezista). De aceea nu voi spune despre conceptul de materie nici că este un 
concept în sine metafizic nici că este un concept în sine non-metafizic. 
Aceasta va depinde de travaliul căruia îi va da naștere, și ştiţi că am insistat 
fără încetare, referitor la exterioritatea non-ideală a scriiturii, a lui gramme, 
a urmei, a textului etc., asupra necesităţii de a nu le separa niciodată de 
travaliu, valoare ea însăși de regîndit în afara apartenenţei sale hegeliene. 
Ceea ce se anunţă aici, așa cum am încercat să indic în “Dubla întrunire” 
(dublă știință, dublu sens, dublă scenă) e tot operaţia dublei mărci sau a 
re-marcii. Conceptul de materie trebuie să fie marcat de două ori (celelalte 
de asemenea): în cîmpul deconstruit?4, e faza răsturnării, și în textul 
deconstructiv, în afara opoziţiilor în care a fost prins (materie/spirit, 
materie/idealitate, materie/formă etc.). Prin jocul acestei distanțe între 
cele două mărci, vom putea opera deopotrivă o deconstrucție de răsturnare 
și o deconstrucţie de deplasare pozitivă, de transgresiune. 





24. Pentru a rezuma ceea ce îl marchează în interiorul cîmpului deconstruit, îl voi cita iarăși 
pe Nietzsche: “Să renunțăm la noțiunea de «subiect» și de «obiect», apoi la aceea de 
«substanță» și prin urmare la aceea a diverselor sale modificări, de exemplu «materia», 
«spiritul» şi alte ființe ipotetice, la eternitate și la «imutabilitatea materiei» etc. Ne vom 
dezbăra astfel de materialitate”. Trimit şi la ale sale Unzeitgenăsse..., 2. 

Riguros reînscrisă în economia generală (Bataille)?5 și în dubla scriitură 
despre care vorbeam mai înainte, insistența asupra materiei ca în-afară 
absolut al opoziţiei, insistența materialistă (în contact cu ceea ce 
“materialismul” a reprezentat ca forță de rezistență în istoria filosofiei) mi 
se pare necesară. Ea este necesară în mod inegal, în funcţie de locurile, 
situaţiile strategice, punctele de relevanță practică şi teoretică. Într-un cîmp 
foarte determinat al situaţiei celei mai actuale, mi se pare că ea poate avea 
ca funcţie să evite ca generalizarea necesară a conceptului de text, extensiunea 
sa fără limită pur şi simplu exterioară (care presupune şi această traversare 
a opoziţiei metafizice) să ajungă, sub efectul intereselor foarte precise, al 
forțelor reactive motivate să rătăcească travaliul în confuzie, să ajungă, 
așadar, la definirea unei noi interiorităţi la sine, a unui nou “idealism”, 
dacă vreţi, al textului. Trebuie evitat într-adevăr ca indispensabila critică a 
unui anumit raport naiv cu semnificatul sau cu referentul, cu sensul sau cu 
lucrul, să se fixeze într-o suspendare, chiar o suprimare pură și simplă a sensului 
și a referinței. Cred că mi-am luat destule precauţii în această privinţă, în 
afirmaţiile pe care le-am făcut. Dar e adevărat, și dovezile nu lipsesc, că asta 
nu e niciodată de-ajuns. Avem nevoie să determinăm altfel, după un sistem 
diferenţial, efectele de idealitate, de semnificaţie, de sens și de referinţă. 
(Ar trebui de asemenea să rezervăm o analiză sistematică acestui cuvînt “efect”, 
a cărui folosire e atît de frecventă astăzi, ceea ce nu e lipsit de însemnătate, 
și noului concept pe care îl marchează într-o manieră încă destul de indecisă. 
Ocurenţa sa se multiplică tocmai din cauza acestei indeterminări active. Un 
concept pe cale să se constituie produce mai întîi un fel de efervescenţă 
localizabilă în travaliul de numire. Acest “nou” concept de efectîși împrumută 
trăsăturile deopotrivă de la opoziţia cauză/efect și de la opoziţia 
esență /aparenţă (efect, reflectare) fără a se reduce totuși la ele. Tocrnai acest 
dram de ireductibilitate ar trebui analizat.) 

Bineînţeles, pentru a reconsidera problema sensului și a referinţei, 
trebuie să ne sporim prudenţa. “Dialectica” aceluiași și a celuilalt, a 
exteriorului și a interiorului, a omogenului și a eterogenului, este, după cum 
ştiţi, dintre cele mai alunecoase?6. Exteriorul poate întotdeauna să redevină 
un “obiect” în polaritatea subiect/obiect, sau “realitatea” liniștitoare a 
exteriorului textului, şi există uneori un “înăuntru” la fel de problematic pe 
cît de reconfortant poate fi un exterior. Nu trebuie să-l nesocotim atunci 
cînd lansăm critica interiorităţii și a subiectivităţii??. Ne aflăm aici într-o 


25. Îmi permit să amintesc aici că textele la care aţi făcut referință (în special “La double 
stance”, “La dissemination”, “Mythologie blanche”, dar și “La pharmacie de Platon” şi 
cîteva altele) se situează în mod expres în raport cu Bataille, că ele propun în mod 
explicit o lectură a lui Bataille. 


26. În această privinţă, și mai ales asupra paradoxelor disimetriei şi alterităţii, cf. de exemplu, 
“Violence et metaphysique”, în L'€criture et la difference. 


27. Nici să constituim eterogenitatea “materiei” ca transcendenţă, fie ea aceea a Legii, a Marelui 
Obiect Exterior (severitate constitutivă și consolatoare a instanţei paterne) sau a 
Elenentului (mîngiietor și/sau crud) mamei (a se vedea ce spune Freud despre raportul 

logică extrem de complexă. Cuvîntul improvizat al convorbirii nu se poate 
substitui travaliului textual. 

J.-L. H. - Putem atunci aborda o altă chestiune a cărei intervenție o 
prevăzusemn pentru mai tîrziu, dar pe care răspunsul dumneavoastră o 
numește într-un fel de pe acum. În această reglare strategică de ansamblu a 
travaliului dumneavoastră căreia tocmai i-aţi amintit logica fundamentală, 
mai ales cu referire la acest dublu marcaj (răsturnare/transgresare a cîmpului 
filosofic deconstruit) -, aţi fost efectiv îndemnat să luaţi în consideraţie un 
anumit tip de travaliu textual, în raport cu care ar putea să se pună atunci 
problema statutului propriului dumneavoastră discurs; vreau să spun că 
este evident faptul că, lucrind pe Mallarme, pe Artaud, pe Bataille, pe Sollers, 
se găsește aici ceva inedit în raport cu ceea ce avem în mod obișnuit din filosofia 
clasică: nu mai e desigur vorba de o destindere de estet, de un comentanu 
sporind o anumită “frumusețe poetică”, așa cum s-a putut vedea în Franța 
în mai multe rînduri. În funcție tocmai de ceea ce aţi determinat, mai ales 
privitor la necesitatea acestei întîlnini cu textul matenalist, aţi putea atunci să 
definiți de pe acurn relația muncii dumneavoastră cu travaliul textual zis 
“literar”, care joacă un rol atît de important în reflecția pe care o faceți? 

G. S. - Pentru a accentua această întrebare care tocmai a fost pusă: 
într-un text ca “Diserninarea”, marcați foarte bine ce însearmnă practica lui Sollers, 
deopotnvă producere și exces al unei produceri, practică a non-producerii, 
“operație de anulare, de decontare și operare a unui anumit zero textual”; ceea 
ce marcați acolo mi se pare cu totul important: textul lui Sollers, ruptura pe 
care el o operează într-un cîmp semnificant, “literar”, se face plecînd de la acest 
dublu registru de producere și de non-producere, fără să se poată prvilegia unul 
din acești doi termeni înraportcu celălalt; aș vrea să știu dacă un discurs precum 
al dumneavoastră vi se pare îndatorat unei astfel de logici. 

- Sînt tentat să răspund foarte repede: da. E în orice caz ceea ce aș vrea 
să fac. Am încercat să descriu şi să explic felul în care scriitura comporta 
structural (contabiliza-deconta) în ea însăşi procesul său de ștergere şi de 
anulare, marcînd restul acestei ștergeri, conform unei logici foarte dificil de 
rezumat aici. Aș spune că am încercat să o fac din ce în ce mai mult, după 
o regulă de complexitate, de generalizare sau de acumulări crescînde, ceea 
ce nu a întârziat să provoace, privitor la ultimele publicaţii pe care le aminteaţi, 
rezistenţe sau refuzuri din partea celor mai preveniţi dintre cititori. 





bine cunoscut mamă /materie într-un pasaj în care pune în evidență și ceea ce nu se reduce 
la variația de semnificanți lingvistici, verbali. Introduction ă la psychanalyse, tr. fr., €d. Payot, 
p. 145, cf. şi sfîrşitul la “Freud et la scâne de PEcriture”). Asta nu înseamna că materia nu 
are nici un raport necesar cu aceste instanțe, ci e vorba de un raport de concatenare scrisă, 
un joc de substituiri de mărci diferenţiale care o pune în raport şi cu scriitura, cu restul, 
cu moartea, cu falusul, cu excrementul, cu copilul, cu sămînţa etc., cel puţin cu ceea ce 
din toate astea nu se lasă depășit. Și cere așadar să nu se facă nici o nouă determinare 
esențială a fiinţei fiinţării, centrul unei noi ontologii, nici un nou exemplu de cuvinte-cheie, 
cele pe care Marx, bunăoară, le-a criticat în mod definitiv în Ideologia germană. 
(Ed. Sociales, p. 490, de pildă.). 

Da, așadar, pentru “dublul registru”. E adevărat că acesta nu s-a dat mai 
întîi în cîmpul zis “literar”, ci se sprijinea pe texte aparţinînd într-un anumit 
fel “istoriei filosofiei”. Ceea ce m-a împins pe această cale e convingerea că, 
dacă nu se elaborează o strategie generală, teoretică și sistematică, a 
deconstrucției filosofice, irupţiile textuale riscă mereu să recadă pe parcurs 
în exces sau în încercarea empiristă şi, uneori simultan, în clasicitatea 
metafizică; dar tocmai asta e ceea ce voiam să evit. Nu nesocotesc însă faptul 
că acest mai întîiexpune la un risc invers sau simetric. Pur şi simplu, în ciuda 
tuturor semnelor de “prudenţă” pe care le tot înmulțesc de la începutul 
discuţiei noastre, cred că anumitor riscuri e bine să te expui. 

Nu pot să “vorbesc” scriitura sau, cum se spunea, “compunerea” 
textelor în chestiune, e ultimul lucru care se lasă stăpînit într-o convorbire. 
Voi nota doar că efectele tezelor teoretice pe care am judecat necesar să 
le înscriu aici au disimulat adesea această textură; și reciproc; din partea 
mea e un lucru pe cît se poate de deliberat. 

Da, e incontestabil că anumite texte clasate ca “literare” mi s-au părut 
că operează deschideri de drumuri sau efracţii în punctul lor culminant: 
Artaud, Bataille, Mallarme, Sollers. De ce? Măcar din acest motivcare ne 
face să suspectăm denumirea de “literatură” şi ceea ce îi aservea conceptul 
așa-numitelor belles-lettres, artelor, poeziei, retoricii şi filosofiei. Aceste texte 
operează, în chiar mișcarea lor, manifestarea și deconstrucţia practică a 
reprezentănii pe care ne-o făceam despre literatură, fiind bineînţeles că, mult 
înaintea acestor texte “moderne”, că o anumită practică “literară” putea 
să fi lucrat împotriva acestui model, împotriva acestei reprezentări. Însă 
plecînd de la aceste ultime texte, plecînd de la configuraţia generală care 
se remarcă în ele, se poate reciti mai bine, fără teleologie retrospectivă, legea 
fisurilor anterioare. 

Anumite texte așadar și, printre ele, cele la care aţi făcut aluzie, mi s-au 
părut că marchează şi organizează o structură de rezistență faţă de 
conceptualitatea filosofică ce ar fi pretins că le domină, că le înțelege, fie 
direct, fie prin categorii derivate din acest fond filosofic, acelea ale esteticii, 
ale retoricii sau ale criticii tradiționale. De exemplu, valorile de sens sau de 
conţinut, de formă sau de semnificant, de metaforă /metonimie, de adevăr, 
de reprezentare etc., cel puţin sub forma lor clasică, nu mai pot să dea seama 
aici de anumite efecte determinate. E ceea ce am încercat să remarc referitor 
la Numerele (şi la ficțiuni anterioare) ale lui Sollers, la “Mimique” (și la o 
întreagă rețea de alte scrieri) al lui Mallarms; repunînd în același timp 
problema cea mai generală a “adevărului” în raportul său cu aceea, la fel de 
generală, a “literarităţii”. Formularea explicită a chestiunii literalităţii a fost 
un progres decisiv al acestei jumătăţi de secol, mai ales plecînd de la 
formaliștii ruși (nu doar de la ei: datorită unui ansamblu de necesităţi 
istorice, cea mai imediat determinantă fiind o anumită transformare a 
practicii literare înseși). Emergenţa acestei probleme a literarităţii a permis 
evitarea unui anumit număr de reducţii şi de necunoaşteri care vor avea 
întotdeauna tendința să reapară (tematism, sociologism, istoricism, 

psihologism sub cele mai deghizate forme). De unde necesitatea travaliului 
formal şi sintactic. Cu toate acestea, o reacţie sau o reducţie simetrică s-ar 
putea acum contura: ele ar consta în a izola, pentru a o pune la adăpost, o 
specificitate formală a literarului care ar avea o esenţă și un adevăr proprii, 
care nici nu ar mai trebui articulate cu alte cîmpuri, teoretice sau practice. 
De unde mișcarea pe care am schițat-o, în “Dubla întrunire”28: marcarea unei 
anumite neîncrederi cu privire la motivul “literarităţii” în chiar momentul în 
care opunem insistența sa tenace ansamblului a ceea ce eu numesc 
mimetologism (nu mimesis, ci o interpretare determinată pentru mimesis). 
Totul trece prin acest chiasrn, întreaga scriitură e prinsă în el - îl practică. Forma 
chiasmului, a lui?, mă interesează mult, nu ca simbol al necunoscutului, ci 
pentru că e aici, cum o subliniază “Diseminarea”, un fel de răscruce (e seria 
intersecție, quadrifurcum, grilă, sită (claie), cheie (cle) etc.), inegală de 
altfel, una din căile sale deschizindu-și zarea mai adînc decît cealaltă: figură 
a dublului gest și a încrucișării de care vorbeam mai înainte. 

Astfel, pentru a răspunde întrebării dumneavoastră, voi spune că textele 
mele nu aparțin nici registrului “filosofic” nici registrului “literar”. Ele comunică 
astfel, sper cel puţin, cu altele care, operînd o anumită ruptură, nu se mai 
numesc “filosofice” sau “literare” decît după un fel de paleonirnie: problema 
paleonimniei: care e necesitatea strategică (şi de ce se numește încă strategică 
o operaţie ce refuză să fie în ultimă analiză dominată de un orizont teleo- 
escatologic? Pînă la ce punct acest refuz e posibil și cum îşi negociază el 
efectele? De ce trebuie să le negocieze, pînă la acest de ce însuși? De ce 
strategie ar trimite la jocul stratagermei mai degrabă decît la organizarea 
ierarhică a mijloacelor și scopurilor? etc. Nu vom reduce atît de repede aceste 
întrebări.), așadar, care e necesitatea “strategică” impunîndu-ne să păstrăm 
uneori un nume vechi pentru a amorsa un concept nou? Cu toate rezervele 
pe care le impune această distincţie clasică a numelui și conceptului, am 
putea schița descrierea acestei operaţii: ţinînd seama de faptul că un nume 
nu numește simplicitatea punctuală a unui concept, ci un sistem de 
predicate definind un concept, o structură conceptuală centrată pe cutare 
sau pe cutare predicat, procedăm: 1) la prelevarea unei trăsături predicative 
reduse, puse deoparte, limitată într-o structură conceptuală dată (limitată 
din motive şi raporturi de forță de analizat), numită X; 2) la de-limitarea, 
la grefarea și la extinderea reglată a acestui predicat prelevat, numele X fiind 
menţinut cu titlu de pirghie de intervenție şi pentru a păstra un contact cu 
organizarea anterioară care trebuie transformată efectiv. Aşadar, prelevare, 
grefare, extindere: ştiţi că asta e ceea ce eu numesc, conform procesului pe 
care l-am descris, scriitură. 

J.-L. H. - Să reluăm atunci, conform gestului stelat al parcursului 
nostru, o problemă deja pusă într-o întrebare precedentă, și care se re-pune 
de la sine chiar referitor la ceea ce aţi spus cu privire la chestiunea “vechiului 
nume”. Din ceea ce aţi formulat mai înainte, voi reţine că e întru totul exact 





28. Tel Quel, 41, pp. 6 şi 35. [La dissemination, p. 203-9 şi 253). 

că textul materialist, în istoria refulării sale, nu a fost la adăpost de 
pericolele implicate de orice formă de răsturnare simplă a discursului 
idealist dominant: acest discurs materialist a putut lua astfel o formă 
metafizică (adică mecanistă, non-dialectică), rămînînd prizonier cuplurilor 
de opoziție ale discursului dominant (idealist, metafizic), cupluri în 
interiorul cărora acest discurs materialist operează răsturnări conform 
unei tactici cunoscute, altfel spus conform unui gest pe care acest 
matenalism (mecanist) nu e capabil să-l stăpinească de la un capăt la altul. 

Dar, cum aţi spus chiar dumneavoastră, pe parcursul unei strategii, 
această răsturnare nu e nimic (nu se epuizează într-un pur raport specular), 
iar rezultatul său (la fel ca rezultatul oricărui proces al unei contradicții) 
“nu e egal cu zero”; această răsturnare “care nu e nimic”, fiind ea însăși 
prinsă într-o istorie, istoria diferențiată a materialismului și a dialecticii, în 
care se găsește implicată în mod necesar articularea, și eficacitatea, 
politicului asupra ideologicului. 

Pe de altă parte, e un fapt că în forma sa dialectică, așa cun s-a putut 
ea elabora mai ales de la Marx la Lenin, după Hegel, textul materialist nu 
poate fi redus la inversul unei poziții (idealiste) în interiorul unuia și 
aceluiași cuplu metafizic, ci, dimpotrivă, așa cum remarca Sollers în “Lenin 
și matenalismul filosofic” (Tel Quel nr. 43), el se află în poziție disimetrică 
în raport cu discursul idealist a cărui cuplare liniară o excede. 

Atunci, pentru a aborda un aspect al discuţiei în curs, și mai ales pe acest 
teren al chestiunii “vechilor nume”, nu credeți că este vorba de conceptul 
de contradicţie, precum și de conceptul de inconștient atunci cînd sînteţi 
nevoit să determinaţi inconștientul freudian ca marcă a unei “alterități” 
“definitiv sustrase oricărui proces de prezentare prin care am convoca-o 
să se arate în persoană”, și că astfel, dacă Freud dă acestei “alterități” 
“numele metafizic de inconștient”, conceptul desemnat prin acesta, așa cum 
funcționează el în economia teoriei și a practicii freudiene, scapă, în sensul 
său strict, reducției metafizice; nu e la fel, atunci, și pentru contradicţie: 
“nume metafizic”, dacă ne gîndim la înscrierea sa în dialectica hegeliană, 
în măsura în care aceasta poate fi considerată ca supradeterminată de 
mișcarea teleologică de tip Aufhebung; dar ceea ce desemnează acest 
concept astfel denumit, în economia unei dialectici materialiste, nu mai 
are nimic de-a face, în sensul său strict, cu discursul metafizic; căci poate 
ar mai trebui încă discutat asupra calificativului însuși de “nume metafizic” 
pentru conceptul de contradicţie, inclusiv în înscrierea sa hegeliană: 

a) deoarece o întreagă gîndire metafizică (logocentristă, într-adevăr) 
s-a dat și continuă să se dea explicit ca refulare-reprimare a contradicției, 
reprimare-refulare pe care, într-un gest istoric foarte important, dialectica 
hegeliană vine s-o sfarme și s-o deschidă (asupra refulat-reprimatului său) 
conform unei mișcări în raport cu care materialismul dialectic constituie 
istoric vorbind punctul său de răsturnare și de deplasare pe un alt teren; 

b) deoarece contradicția, reflecția asupra contradicţiei, e motivul 
fundamental al unui text materialist, refulat-reprimat (ideologic și politic) 

de-a lungul secolelor, și ale cărui dificultăți de elaborare deja menționate 
n-ar putea să facă uitat faptul că în fondul său dialectic el excede discursul 
metafizic (nu e prins în el de la un capăt la altul), în măsura în care ceea 
ce a fost denurnit “spirit” sau “conștiință” e conceput, de către matenalism, 
ca una din formele materiei (de la Lucrețiu încoace, de pildă, vorbind 
despre “natura corporală a sufletului și a spiritului”) ea însăși determinată 
fundamental, ca și concept filosofic, prin ““unica” sa proprietate”, cum spune 
Lenin, “de a fi o realitate obiectivă, de a exista în afara conștiinței noastre” 
sau, pentru a relua un enunţ recent operînd în cimpul unei analize 
materialist dialectice a practicilor semnificante, drept ceea ce “nu este 
sensul”, ceea “ce este fără el, în afara lui și în ciuda lui” (Kristeva), această 
eterogenitate radicală (rnaterie/sens) definindu-se atunci “ca și cîmp al 
contra dicției”. 

Numai că ar trebui în acest moment să vă cer să precizaţi care ar putea 
fi statutul “diferanței” și al logicii implicate aici, în raport cu contradicţia, 
despre care putem aminti, pentru a permite de pe acum saltul spre alte 
chestiuni, că Julia Kristeva o definea în același text (“Materie, sens, 
dialectică”, Tel Quel nr. 44) ca - “matrice a semnificanţei”. 

- Nu vă pot da aici un răspuns principial diferit de cel pe care l-am angajat 
referitor la conceptul de “materie”. Nu cred să existe un “fapt” care să ne 
permită să spunem: în textul marxist, contradicţia, dialectica scapă 
dominanţei metafizice. Pe de altă parte, spuneţi, citîndu-l pe Lenin, “unica 
proprietate” de “a fi o realitate obiectivă, de a exista în afara conștiinței 
noastre”. Fiecare element al acestei propoziţii pune, trebuie s-o recunoașteţi, 
serioase probleme. Avem de examinat în ea toate sedimentele moștenite din 
istoria metafizicii. Dacă această propoziţie ar domina în ultimă instanţă, 
și sub această unică formă, textul filosofic al lui Lenin, nu ea m-ar convinge 
de ruptura lui cu metafizica. Acum, pretutindeni și în măsura în care 
motivul contradicţiei ar funcţiona efectiv, într-un travaliu textual, în afara 
dialecticii speculative, şi ţinînd seama de o nouă problematică a sensului 
(putem spune că e elaborată la Marx și la Lenin? Și ar fi anti-marxist să te 
îndoiești de asta? Nu există destule necesități istorice pentru a o explica și 
justifica?), subscriu la ea. Vedeţi, încă o dată, nu cred că putem vorbi, chiar 
dintr-un punct de vedere marxist, de un text marxist omogen care ar elibera 
instantaneu conceptul de contradicţie de orizontul său speculativ, teleologic, 
escatologic. Dacă vrem să regăsim punctul a ceea ce numiţi “refulatul” 
filosofiei, mai ales în ceea ce privește materia și contradicţia, trebuie să ne 
întoarcem nu numai la Marx, cel puţin nu numai la un întreg strat al 
textului pe care l-a deschis, ci mult mai departe, cum de altfel o ştia și el, 
pînă la ce numim “materialiștii greci”, străbătînd probleme de lectură şi de 
“traducere” foarte dificile și care lasă cu greu să se întrevadă rezultate în 
lexicul nostru. Într-un anumit fel, ne găsim aici în faza de tatonare. 
(În “Dubla întrunire”, m-am limitat să trimit, în cîteva puncte discrete, la 
“nrhmos”-ul democritean (scriitură și ritm deopotrivă), termen important, 
pare-se, al unui sistem pe care Platon a vrut fără îndoială să-l reducă la tăcere 

“ontologizîndu-l”2%. Atiîta vreme cît acest travaliu, care presupune un 
itinerar de lectură imens şi minuţios, nu va fi făcut, iar asta va cere mult 
timp, va rămîne în acest cîmp o indeterminare fundamentală. Nu că întreg 
procesul științific ar fi suspendat de o descoperire filologică. Dar alegerea 
strategică a semnificanţilor (despre care discutăm aici) nu poate fi cu totul 
independentă de aceste lecturi istorice. 

J.-L. H. - Sînt întru totul de acord cu dumneavoastră asupra acestui punct, 
și nu mă gîndeam nicidecum să pretind că ar exista, privitor la conceptul 
de contradicţie, un text marxist În întregime omogen. Mă întrebam doar dacă 
nu putem considera că există în orice luare de poziție mmatenalistă, în fondul 
său (și de aceea aminteam versul lui Lucrețiu marcînd “natura corporală a 
sufletului și a spiritului”), și înscns într-un fel structural necesar, dublul motiv 
al “materiei” și al “contradicţiei”; ceea ce mă făcea să vă pun din nou, dar 
sub un alt unghi, întrebarea asupra raportului între logica relevînd de acest 
dublu registru “materie/contradicție”și logica implicată de motivul 
“diferanței”: rapon făcut necesar de faptul însuși că demersul 
dumneavoastră poate fi conceput, ați subliniat-o, ca o cntică a idealismului; 
și întrebare deopotrivă necesară, în măsura în care cele două tipuri de 
logici puse în cauză nu se acoperă exact. De exernplu, concepeți curnva în 
demersul dumneavoastră actual, pe care îl dezvoltați pornind de la o 
econornie în care conceptul de contradicție nu apare, posibilitatea unui raport 
cu economia cuprinsă în motivul “materie/contradicţie”? 

- Conceptul de contradicţie nu ocupă avanscena din motivele pe care 
le indicam mai înainte (raport cu Hegel: “Bătrînul cere ceva timp înainte 
să fie digerat”, Engels, cu privire la Hegel; scrisoare către C. Schmidt din 
i-xi 1891). Dar cît privește nucleul, sau mai degrabă distanţa care constituie 
conceptul și efectele contradicție (diferanţă și conflict etc.) ceea ce am scris 
mi se pare cu totul explicit. 

J.-L. H. — Am putea atunci preciza mai exact sensul întrebării noastre 
punînd-o într-un un cîmp mai precis. 

G. S. - În “Cuvintul suflat”, de pildă, vorbiţi despre raportul lui Artaud 
cu metafizica; subliniaţi că Artaud solicită sisternul metafizicii și în același 
timp îl zdruncină, îl distruge, îl depășește, în practica sa. Această practică 
de zdruncinare, de exces, de distrugere, nu vi se pare că relevă de o logică 
a contradicţiei, debarasată de investițiile sale speculative? 

- Ba da, de ce nu? Numai să determinăm conceptul de contradicție cu 
precauţiile critice necesare și să-i elucidăm raportul sau non-raportul cu 
Logica lui Hegel. Asta spus așa, în grabă, desigur. (Vorbesc despre 
contradicţie și dialectică din acest punct de vedere în unul din textele 
asupra lui Artaud.) 


29. Pe lingă lectura analizelor lui Benveniste pe care le-am citat în “La double seance”, m-au 
călăuzit pe acest teren și lucrările și învăţăturile lui H. Wismann și ale lui J. Bollack. 
Într-un seminar la Ecole normale, am încercat să examinez din acest punct de vedere textul 
Timeu şi noţiunea atît de problematică de châra. 

J.-L. H. - Pentru că vorbim din nou de Hegel, ar fi poate momentul să 
introducem o altă chestiune, intersectînd o întrebare pusă anterior cu 
privire la raportul dintre munca dumneavoastră și textul “literar”, adică un 
anumit tip de funcționare semnificantă. Mă gîndesc mai ales la studiul 
dumneavoastră “Puţul și piramida (Introducere în semiologia lui Hegel)”: 
“ceea ce face, printre altele, textul lui Hegel deosebit de fascinant, e faptul 
că în el se găsesc atit acest proces de “reapropriere a sensului” dus la gradul 
său de complexitate dialectică cel mai înalt (sînteți astfel îndemnat să 
scrieţi în Gramatologie: “Hegel, ultimul filosof al Cărții”), cît și această 
practică a unei logici semnificante, atentă la propria sa înscriere în limbă, 
pe scena limbii (și adăugaţi: Hegel, “primul gînditoral scriiturii”); referitor 
la Hegel, așadar, ce vi se pare că trebuie să revină procesului dialecticii 
hegeliene ca atare? Care este partea “scriiturii” la Hegel? Și dacă operaţi 
în raport cu el o “deplasare infimă și radicală”, o faceți cumva trecînd pe 
un teren complet exterior (dar e “primul gînditor al scriiturii”), şi dacă nu, 
ce anume ar putea constitui pentru dumneavoastră, în hegelianism, partea 
pe care textul marxist a putut-o denumi, în felul său, “nucleul rațional” al 
dialecticii hegeliene? 

- Pentru a răspunde de o manieră imediată, voi spune: niciodată pe un 
teren complet, sau doar exterior. Dar întrebarea dumneavoastră e foarte 
dificilă. Nu vom fi terminat niciodată cu lectura sau cu relectura textului 
hegelian şi, într-un anume fel, nu fac altceva decît să încerc să mă explic 
asupra acestui punct. Cred într-adevăr că textul lui Hegel este în mod necesar 
fisurat, că el e mai mult și altceva decît închiderea circulară a reprezentării 
sale. El nu se reduce la un conţinut de filosoferne, ci produce în mod necesar 
și o solidă operaţie de scriitură, un rest de scriitură, căreia trebuie să-i 
reexaminăm raportul straniu pe care îl întreţine cu conţinutul filosofic, 
mișcarea prin care își excede voinţa-de-a-spune, se lasă deturnat, răsturnat, 
repetat în afara identităţii sale cu sine. Putem găsi în această privință 
indicaţii foarte interesante, deși neîndoielnic insuficiente, la Feuerbach, care 
a pus cel puţin problema lui Hegel scriitorul, a unei anumite contradicții 
(e cuvîntul său) între scriitura lui Hegel şi “sistemul” său. Nu pot să mă 
angajez în discutarea acestei chestiuni acum, daro voi face într-un text ce 
va apărea în această iarnă. 

Și toate astea, toată această problemă a “nucleului raționa!” (în aceşti 
termeni trebuie oare să se formuleze astăzi această problemă? Nu sînt prea 
sigur) nu poate fi elaborată, într-adevăr, decît trecînd în special prin 
lectura lui Hegel, prin Marx, prin Engels, prin Lenin, între altele cel din 
Caietele despre dialectică, lucrare ce merită o atenţie textuală și un tip de 
lectură cu totul specifice, pe care nu am putut-o încerca pînă aici şi care 
devine acum mai accesibilă (e principiul textului dumneavoastră din 
Theorie d'ensernble, al textelor lui Sollers și Ch. Glucksmann despre Lenin, 
în Tel Quel şi, în general, al lucrărilor grupului Tel Quel - ocazie pentru mine 
să reamintesc aici o solidaritate și o susținere permanent întreţinute, așa 
cum ştiţi, de cinci-șase ani). Ce face Lenin cînd scrie, în faţa unui enunţ 


60 


hegelian, “citiţi” (interpretaţi? transformați? traduceţi? înţelegeţi?)? 
Urmăriţi de asemenea toate “metaforele” prin care Lenin încearcă se 
determine raportul materialismului dialectic cu Logica hegeliană, 
“metafore” la prima vedere incompatibile între ele (“geniu”, “presentiment” 
și “sistem”, răsturnare sau decapitare, dar și dezvoltare genetică sau 
organică a “sămînţei” sau a “germenului”). Luate una cîte una, ar fi 
insuficiente, dar, în “contradicţia” lor activă, ele produc un cu totul alt efect. 
Mai sînt încă multe altele30, iar această abundență scrisă de figuri dintre 
care fiecare, de una singură, ne-ar trimite uneori dincoace de Hegel, dar 
care se relansează unele pe altele, deschide către sarcina practică și 
teoretică a unei noi definiri a raportului între logica materialismului 
dialectic şi logica hegeliană. Ea contribuie și la o re-examinare generală a 
spaţiului istoric pe care îl voi numi din comoditate de-după-Hegel și în același 
timp la noi probleme privind scriitura, scriitura filosofică, scena scriiturii 
și filosofia. Asta nu se poate face decît re-înscriind aceste texte în forţa lor 
de scriitură și punînd, pentru exemplul care ne preocupă, problema limbii 
lui Lenin, a cîmpului istoric în care a scris, a situaţiei foarte precise şi a 
strategiei politice care reglează alcătuirea textelor sale etc. 

J.-L. H. - lată-ne fără îndoială îndemnați să punern alte întrebări. De-a 
lungul parcursului dumneavoastră, aţi fost nevoit să vă sprijiniți, bunăoară 
prin lectura unor texte precurn cele ale lui Mallarme sau ale lui Artaud, dar 
și în toată Gramatologia, pe un concept precum cel de semnificant, propus 
de lingvistică, concept pe care îl reînscrieți strategic într-un alt lanț 
(diferanţă/scriitură/urmă), în raport cu care îl situaţi în poziţie de 
dependenţă. Dependenţă complexă, totuși, deoarece în conceptul de 
semnificant se marchează, în textul dumneavoastră chiar, și un alt lanţ care 
nu se reduce (cel puțin după părerea mea) la primul: exterioritate- 
eterogenitate a sernnificantului (vorbiți și de corp, de o “scnitură a corpului”) 
în raport cu această sesizare directă a semnificatului conform temei clasice 
a metafizicii, în proximitatea imediată a sinelui cu sine a unei conștiințe. Astfel 
încît de motivul diferanţei ca “posibilitate a conceptualităţii, a procesului 
și a sisternului conceptual în general”, se leagă în mod necesar un alt motiv 
prin care această “posibilitate” este ea însăși determinată ca netrimițind 
vreodată la un ego transcendental (unitatea unui “eu gîndesc”), ci ca 
înscriindu-se dimpotrivă într-o exterioritate radicală a subiectului, care “nu 
devine subiect vorbitor decit făcînd negoț cu sisternul diferenţelor lingvistice”, 
sau care “nu devine semnificant (în general, prin cuvînt sau prin alt semn) 
decit înscriindu-se în sistemul diferențelor”. Numai că aceste “diferențe”, 
o spuneţi și dumneavoastră, nu sînt “căzute din cer”, “nici nu sînt înscrise 
într-un topos noetos tot așa cur nu sînt prescrise în ceara creierului”; ele 
ar fi chiar “de la bun început și întru totul istorice”, “dacă cuvîntul “istorie” 
nu ar comporta în el motivul unei reprimări finale a diferenţei”. 





30. Cf. “La mythologie blanche”, în special, p. S [Marges..., p. 225). 

Mai multe întrebări ar fi atunci de pus: 

a) Cum stau lucrurile cu aceste “diferențe” care, într-adevăr, nu sînt 
“căzute din cer”? Ce poate desemna această “mișcare de joc care (le) 
produce”, în raport cu o “istorie” recuzată în ultimă instanță ca “reprimare 
finală a diferenţei”, dacă ne gîndim că motivul eterogenităţii nu se poate lăsa 
gîndit doar sub tema spațierii, în măsura în care în motivul eterogenității e 
implicat dublul moment (e mișcarea unei contradicții) al unei diferenţe (vid, 
spaţiere) și al punerii unei alterități. Nu putem considera oare că aceste 
“diferenţe”, ca diferențe lingvistice aici, tipuri de semnificant lingvistic, 
relevă mereu de ceea ce Lacan numește simbolicul, și că deci ele sînt legate 
în mod esențial (și nu doar de o manieră factuală, ca derivă fenomenală a 
unei “diferanțe” sau “mișcare de joc care (le) produce”) de practica socială 
sub aspectul modurilor sale de produceri semnificante (a limbajelor sale)? 

b) De unde a doua întrebare: ce raport vi se pare că poate întreține o 
problematică a scriiturii, așa cum aţi definit-o, cu problematica 
semnificantului așa cum a dezvoltat-o Lacan, în care semnificantul 
“reprezintă subiectul pentru un alt semnificant”? 

- Mai întîi nu mi-e foarte clar de ce noţiunea de spaţiere, cel puţin așa 
cum o practic eu, e incompatibilă cu motivul eterogenității... 

J.-L. H. - Nu, nu am spus asta; îrni permit să reiau întrebarea: este motivul 
eterogenităţii în întregime acoperit de noţiunea de spaţiere? Nu ne aflăm 
cumva cu alteritate și spaţiere în prezența a două momente care nu sînt 
identice unul cu celălale? 

- Într-adevăr, aceste două concepte nu semnifică exact acelaşi lucru; 
cu toate acestea, cred că sînt absolut indisociabile. 

J.-L. H. = Întru totul de acord; spunearn în argumentarea întrebării mele 
că ele sînt dialectic, deci contradictoriu legate. 

- Spaţierea nu desemnează nimic, nimic care să fie, nici o prezenţă la 
distanţă; e indexul unui în-afară ireductibil, și în același timp al unei 
mișcări, al unei deplasări care indică o alteritate ireductibilă. Nu văd cum 
s-ar putea disocia aceste două concepte de spaţiere și de alteritate. 

J.-L. H. - Dar îmi permit s-o repet: nu e nicidecum vorba să disocien 
aceste două concepte. Dacă vreți, haideţi să evidențiem impactul acestei 
chestiuni asupra unui cimp mai precis, indicat în întrebarea mea de mai 
înainte: cel al statutului acestor diferenţe care “nu sînt căzute din cer”, al 
acestor diferenţe lingvistice... 

- Nu numai lingvistice. 

J.-L. H. - Într-adevăr; dar spațierea ca atare, în accepțiunea sa strictă, după 
părerea mea, nu poate da seama de una singură, de exemplu, de sistemul 
diferențelor lingvistice în care un subiect este convocat să se constituie. 

- Fie. E evident că, de unul singur, conceptul de spaţiere nu poate da 
seama de nimic, ca orice alt concept. Nu poate da seama de diferenţele 
- de diferiţii (des diffsrents) - între care se deschide spaţierea care totuși 
le delimitează. Dar asta ar însemna să acordăm o funcţie teologică acestui 
concept, așteptînd de la el un principiu explicativ al tuturor spaţiilor 

determinate, al tuturor diferiților. Spaţierea operează, desigur, în toate 
cîmpurile, dar tocmai ca și cîimpuri diferite. lar operaţia sa e de fiecare dată 
diferită, altfel articulată”. 

Cît despre recursul pe care îl fac uneori la conceptul de semnificant, şi 
acesta e în mod deliberat echivoc. Tot dublă înscriere. (Începerea (Pentame) 
deconstrucţiei, care nu e o decizie voluntară sau un început absolut, nu are 
loc oriunde, nici într-un aiurea absolut. Începerea se lansează tocmai 
urmînd liniile de forţă şi forțele de ruptură localizabile în discursul de 
deconstruit. Determinarea topică și tehnică a locurilor și a operatorilor cei 
mai necesari (schiţe, devieri, pîrghii etc.) într-o situaţie dată depinde de o 
analiză istorică. Aceasta se face în mișcarea generală a cîmpului, ea nu e 
niciodată epuizată de calculul conştient al unui “subiect”). Pe de o parte, 
semnificantul este o pîrghie pozitivă: definesc astfel scriitura ca 
imposibilitate pentru un lanţ de a se opri asupra unui semnificat care să 
nu-l relanseze punîndu-se deja în poziţie de substituire semnificantă. 
În această fază de răsturnare, opunem cu insistență polul semnificantului 
la autoritatea dominantă a semnificatului. Dar această răsturnare necesară 
e și ea insuficientă, nu mai revin la asta. Am marcat așadar în mod regulat 
turnura prin care cuvîntul “semnificant” ne conducea sau ne reţinea în cercul 
logocentric?2. 

Cît despre celălalt aspect al aceleiași întrebări, care priveşte un text dificil 
și specific, voi încerca să mă explic, cel puţin pe scurt, într-un mod indicativ 
și programatic. Nici aici, fie că e vorba de discursul psihanalizei în general 
sau de cel al lui Lacan, nimic nu este un dat, nici un dat omogen. 


31. La recitirea acestui pasaj al convorbirii noastre, îmi dau seama că precizînd “nu numai 

lingvistice” (nu e decît reamintirea punctului asupra căruia am insistat fără încetare) am 
răspuns, în principiu, tuturor întrebărilor dumneavoastră care presupuneau explicit că 
diferenţele erau “diferențe lingvistice, tipuri de semnificant lingvistic”. 
Mai precizez că spaţierea este un concept care comportă de asemenea, deși nu numai, o 
semnificaţie de forță productivă, pozitivă, generativă. Ca diseminare, ca diferanță, el 
comportă un motiv genetic; nu e numai intervalul, spaţiul constituit între doi (ceea ce şi 
înseamnă spaţiere în sens curent), ci spaţierea, operaţia sau în orice caz mișcarea distanțării. 
Această mişcare este inseparabilă de temporizare-temporalizare (cf. “La differance”) şi de 
diferanţă, de conflictele de forțe care sînt la lucru în ea. Ea marchează ceea ce depărtează 
de sine, întrerupe orice identitate cu sine, orice strîngere punctuală pe sine, orice 
omogenitate cu sine, orice interioritate în sine. (Cf. La voix et le phenomene, p. 96.) 
De aceea nu prea înțelegeam - nu înțeleg nici acum - cum anume, de ce ţineaţi să-l 
îndepărtați, pe scurt spus, de motivul lui eteron. Desigur, aceste două motive nu se 
acoperă absolut, dar nici un concept nu îl acoperă pe altul, aceasta e însăși legea spaţierii. 
Bineînţeles, dacă nu aș fi făcut decit să repet unicul cuvînt spaţiere, neîncetat, aţi fi avut 
desigur dreptate. Dar insistența mea asupra cuvîntului celălalt și asupra altor cuvinte a fost 
considerabilă. Spaţiere mai înseamnă tocmai imposibilitatea de a reduce lanţul la una din 
verigile sale sau de a privilegia în mod absolut una -sau alta. În sfirșit, trebuie să reamintesc 
că diferanţa nu (este) mai ales o substanță, o esență, o cauză etc., care să poată da naștere 
vreunei “derive fenomenale”. 


32. Cf. de exemplu De la grammatologie, cap. 1 (“Le programme”, “Le signifiant et la 
vErite”, “L tre crit”), în special, p. 32, n. 9; “Semiologie et grammatologie”, “La double 
stance”, II, [La dissemination, p. 284] (N.R.). 

Referitor la noţiunea de semnificant, v-am spus deja cum stau lucrurile 
după mine. Ceea ce e valabil, în egală măsură, putem spune, și pentru 
noţiunile de reprezentare și de subiect. 

Pentru a puncta (faire le point), fără a ne lungi (“Dubla întrunire” 
tratează întocmai (despre) punct(ul), (despre) lungime(a), (despre) 
castrare(a) și (despre) diseminare(a)) dar și fără piruete în faţa unei 
chestiuni care nu se rezumă la trei atomi noţionali, pentru a puncta, așadar, 
ceea ce ar putea fi “poziţia” mea în această privinţă, e oare inutil să 
amintesc mai întîi că de la Despre gramatologie (1965) şi “Freud și scena 
scriiturii” (1966) încoace, toate textele mele au înscris ceea ce voi numi 
“relevanţa” lor psihanalitică? Ceea ce nu înseamnă că toate textele anterioare 
n-ar fi făcut-o (“Cuvîntul suflat”, “Forţă şi semnificaţie”, “Violenţă și 
metafizică”, etc.). Chestiunea e deci de fiecare dată pusă. Explicit, expres, 
dar și păstrînd, în scriitura însăși și în ordonarea conceptuală, blancul sau 
spaţiul de joc determinate pe care le impunea articularea teoretică încă 
viitoare între noua problemă generală a lui gramme - și a specificităţii 
fiecărui text (chestiune care devenea atunci efervescentă) - și problema 
psihanalizei. În fiecare text, și se poate verifica asta, mă străduiesc să fac 
în așa fel încît, relativ la această articulare indispensabilă, ceea ce consider 
ca fiind noile premise teoretice şi practice să nu închidă dinainte 
problematica, să nu fie tulburate de interferenţe pripite şi fără statut 
riguros, pe scurt, să păstreze o formă astfel încît să nu fie în principiu 
descalificate de rezultatele ulterioare (ceea ce rămîne, bineînţeles, 
întotdeauna posibil: de aceea am spus “mă străduiesc”. Și, în treacăt fie spus, 
această schemă este valabilă, mutatis mutandis, pentru raportul 
gramatologiei cu marxismul). Era vorba atunci, schițînd practic și teoretic 
aceste noi moduri de articulare, de a fractura o închidere încă atît de 
ermetică: aceea care ţine chestiunea scriiturii (în general, filosofică şi mai 
ales literară) la adăpost de psihanaliză, dar și aceea care orbește atît de 
frecvent discursul psihanalitic în fața unei anumite structuri a scenei textuale. 

Astăzi, aș vedea așadar conturîndu-se un program de lucru, din partea 
mea și cel puţin din cîte pot anticipa, în cîmpul “Diseminării” (în textul care 
poartă acest titlu și despre care putem spune în grabă că are ca “teme” 
explicite coloana, tăietura, lovitura, himenul, castrarea, în raportul lor cu 
doi, cu patru, cu o anumită trinitate odipiană, cu dialectica, cu depășirea 
(la releve), cu “este”-le, cu prezenţa etc., și cu ansamblul chestiunilor care 
m-au interesat într-altă parte), în “Farmacia lui Platon” (aceeași remarcă) 
și în “Dubla întrunire” (mai direct în relevanţa notelor 8, 9, 10, 53, 55, 61 
etc., dar practic peste tot). Cum toate acestea apar în textele menţionate 
și în “Mitologia albă”, pentru cineva care vrea să citească, titlul cel mai 
general al problemei ar fi: castrare și mimesis. Nu pot aici decît să trimit 
la aceste analize și la consecinţa lor. 

Conceptul de castrare e într-adevăr indisociabil, în această analiză, de 
cel de diseminare. Dar acesta din urmă îl situează pe mai multși mai puţin 
ce rezistă indefinit — şi de asemenea pe acel ceva căruia îi rezistă — efectului 

subiectivității, subiectivizării, aproprierii (Aufhebung, sublimare, idealizare, 
reinteriorizare /Erinnerung], semnificaţie, semantizare, autonomie, lege 
etc.), ceea ce Lacan - și răspund astfel întrebării dumneavoastră - numeşte 
ordinea “simbolicului”. Îi scapă și îl dezorganizează, îl face să derapeze, îl 
marchează cu scriitura sa, cu toate riscunle pe care le poate comporta acest 
fapt, fără a se lăsa totuşi conceput sub categoriile “imaginarului” sau ale 
“realului”. N-am fost niciodată convins de necesitatea acestei tripartiţii 
noţionale. Pertinenţa sa rămîne, în cel mai bun caz, interioară sistematicii 
înseși pe care am pus-o în chestiune3?. Dacă vreţi cu adevărat să o discutăm 


33. Întrebarea dumneavoastră cu privire la “ceea ce Lacan numeşte simbolicul” mă îndeamnă 
la un răspuns de ansamblu, la o explicaţie de principiu, dacă nu la o explicaţie detaliată, 
care nu-și are locul aici. Acceptînd pentru prima oară legea convorbirii şi a modului 
declarativ, nu o voi ocoli. Știu, pe de altă parte, că unii dintre prietenii mei, din motive 
uneori contradictorii, au regretat neutralitatea mea în această privință. Ca urmare iată, 
schematic. 

În textele pe care le-am publicat pînă acum, absenţa referinței la Lacan e într-adevăr 
aproape totală. Acest fapt nu se justifică doar prin agresiunile în forma sau în vederea 
reaproprierii pe care, de la apariția textului De /agrammatologieîn Cntique (1965) (şi chiar 
mai devreme, mi se spune) Lacan le-a înmulțit, direct sau indirect, în particular sau în public, 
în seminariile sale și, de la această dată, trebuia să o constat eu însumi în lectură, în aproape 
fiecare din scrierile sale. Astfel de mișcări răspundeau de fiecare dată schemei argumentative 
precis analizate de Freud (Traumdeutung) şi despre care am arătat (Gramatologie, 
“Farmacia lui Platon”, “Puţul și piramida”) că informa întotdeauna procesul intentat în 
mod tradiţional scriiturii. E argumentul zis al “ceaunului” care acumulează, pentru nevoile 
unei cauze, aserțiunile incompatibile (1. Devalorizare şi dejecţie: “asta nu merită nimic” 
sau “nu sînt de acord”. 2. Valorizare și reapropriere: “de altfel asta îmi aparţine şi am 
spus-o dintotdeauna”). Această crispare a discursului — pe care am regretat-o - nu era lipsită 
de însemnătate și ea reclama, și aici, o ascultare tăcută. Nu m-aș fi mărginit la atît dacă 
nu m-aș fi simţit cu atît îndreptățit de anumite raţiuni de natură istorico-teoretică 
(asta e diferența față de cazul minor de care vorbeam mai sus). 

Scurt rezumat, deci. 

În momentul primelor mele publicaţii, Scrierile lui Lacan nu erau adunate în volum și 
publicate. La data Gramatologiei şi a studiului “Freud şi scena scriiturii”, nu citisem decît 
“Funcţia şi cîmpul vorbirii şi al limbajului în psihanaliză” și “Instanţa literei în inconştient 
sau rațiunea după Freud” (citat și în “Cuvîntul suflat”). Încredințat de importanța acestei 
problematici în cîmpul psihanalizei, am reperat în ea și un anumit număr de motive majore 
care o rețineau dincoace de chestiunile critice pe care eram pe cale să le formulez, și în 
cîmpul logocentric, chiar fonologist, pe care începeam să le delimitez şi să le provoc. Aceste 
motive erau între altele următoarele: 

1) Un telos al “vorbirii pline” în legătura sa esențială (şi uneori al efectelor de identificare 
incantatorie) cu Adevărul. De recitit aici în toată amplitudinea rezonanţelor sale capitolul 
“Vorbire goală şi vorbire plină în realizarea psihanalitică a subiectului”: “Să fim categorici, 
în anamneza psihanalitică nu evorba de realitate, ci de adevăr, deoarece efectul unei vorbiri 
pline e să reordoneze contingenţele trecute dîndu-le sensul necesităţilor viitoare, așa 
cum le constituie puţinul de libertate prin care subiectul le face prezente” (p. 256), 
“naşterea adevărului în vorbire”, “adevărul acestei revelații” în “vorbirea prezentă” (ibid.) 
şi atîtea alte propoziţii de acest tip. În ciuda numeroaselor variaţii eliptice şi rapsodice, 
nu am întîlnit niciodată de atunci vreo cercetare riguroasă asupra acestei valori de adevăr 
în situaţia sa istorică şi arhitectonică cea mai pertinentă. 

Or, eu practicam atunci în mod explicit tocmai o astfel de cercetare critică, exact în punctul 
în care vizează legătura cu adevărul, cu vorbirea plină și cu prezența (cf. între alte locuri 
De la grammatologie, p. 18). 

2) Recursul masiv, sub motivul întoarcerii la Freud, la conceptualitatea hegeliană 
(mai exact la cea a Fenomenologiei spiritului, în stilul epocii şi fără articulare cu sistemul 
Logicii sau cu “semiologia” hegeliană) şi la conceptualitatea heideggeriană (privitor la 
alecheia întotdeauna definită ca “revelaţie”, ca “învăluire/dezvăluire”; privitor la prezență 
şi la fiinţa fiinţării, privitor la Dasein-ul redevenit subiect! (p. 318) Aş fi ultimul care ar 
considera acest fapt ca o regresiune în sine, dar absenţa oricărei explicaţii teoretice şi 
sistematice cu privire la statutul acestor preluări (şi a altor cîteva) mi se părea uneori că 
relevă, să spunem, de aceste facilităţi filosofice condamnate la sfîrşitul textului “Instanța 
literei în inconştient” și, în rezonanţă cu Freud, în Scilicer |. A declara mai tîrziu că 
împrumuturi atît de importante din Fenomenologia spintului erau “didactice”, sau că 
vocabularul, atît de des convocat, al fenomenologiei transcendentale și al idealismului 
husserlian (“intersubiectivitate”, de exemplu) trebuiau luate cu o “€poche”, a rezolva 
asemenea probleme într-o propoziţie mi se pare cam superficial. 

În cursurile mele, însă, și în ceea ce publicam atunci, puneam în discuție în mod explicit, 
din punctul de vedere critic pe care îl ştiţi, sistematica textuală a lui Hegel, a lui Husserl 
și a lui Heidegger. Măsurînd dificultatea demersului lor, am înțeles că nu puteau fi 
criticaţi în felul acesta. Și nici Freud. 

3) O referire voioasă la autoritatea fonologiei şi mai exact a lingvisticii saussuriene. E travaliul 
cel mai specific al lui Lacan: plecînd de la semnul saussurian și asupra lui. Cu implicațiile 
şi consecinţele pe care le știți, scriitura este astfel readusă în sistemul lui a-se-auzi- 
vorbind, în acest punct al auto-afectării idealizante în careeste interiorizată, depășită prin 
voce, îi răspunde acesteia, i se prezintă, se fonetizează, fiind “întotdeauna... fonematică, 
şi fonetică, de vreme ce se citește” (Ecrits, p. 470). 

Însă eu tocmai elaboram o baterie de întrebări critice în această privință, inclusiv despre 
efectele fonologismului în cîmpul psihanalitic şi despre complexitatea ştiinţei freudiene 
(“Freud şi scena scriiturii”). 

4) O atenţie la literă şi la scris după Freud, desigur, dar fără nici o interogaţie specifică 
în ceea ce priveşte conceptul de scriitură așa cum încercam să-l dega jez atunci şi în ce priveşte 
opoziţiile şi conflictele care trebuiau astfel descifrate. Revin într-o clipă asupra problemei 
decisive a “literaturii”. 

Trec peste conotaţiile discursului și peste numeroase indicii ale unei reinstalări a 
“semnificantului” şi a psihanalizei în general într-o nouă metafizică (oricare ar fi interesul 
pe care ea l-ar putea, de altfel, păstra ca atare) şi în spaţiul pe careîl determinam atunci 
sub numele de logocentrism, mai precis de fonologism. Trec de asemenea peste numeroase 
trăsături care îmi păreau, într-un mod complex, desigur, şi uneori contradictoriu, că 
ancorează întreprinderea lacaniană în fondul metafizic de după război (ar fi mult de recitit 

din acest punct de vedere. Urmăriţi, bunăoară, cuvintele “ființă”, “autentic”, “adevărat”, 
“plin”). Ar fi absurd să vedem în asta o limitare contingentă sau personală și, încă o dată, 
necesitatea sa istorică e incontestabilă. Atîta doar că, la data despre care vorbesc, 
sesizam - și cîţiva alții alături de mine - alte urgențe. Trec în sfîrşit peste retorica, peste 
“stilul” lui Lacan: efectele sale, uneori remarcabile, uneori și (în raport cu un anumit progres 
şi cu un anumit “program” al epocii) anacronice (nu spun intempestive), mi se păreau 
guvernate de întîrzierea unei scene, ceea ce îi conferea, nu mă îndoiesc nici de asta, o 
anumită necesitate (desemnez ceea ce putea constringe la tratarea într-un anumit fel a 
instituției psihanalitice constituite: e argumentul lui Lacan). În raport cu dificultăţile 
teoretice care mă interesau, citeam aici mai ales o artă a eschivei. Vivacitatea elipsei 
mi se părea că serveşte prea adesea evitarea sau mascarea diverselor probleme 
(exemplul cel mai semnificativ mi-a fost dat, de atunci încoace, de o drăguță fentă 
“omonimică”, ce permite atenuarea dificultății istorico-teoretice privitoare la 
determinarea adevărului ca adequatio rei et intellectus, aşa cum guvernează ea întregul 
discurs asupra “Lucrului freudian” (pp. 420-434) și despre care ne vom întreba, în lipsa 
vreunei alte explicaţii, conform cărui regim coabitează ea cu adevărul ca revelaţie - adică 
prezenţă - care organizează toate Scrierile). Recunosc că acest fapt presupune tot 
atîta luciditate în determinarea dificultăţilor și a pericolelor. Tocmai aici se găseşte, poate, 
un moment necesar în pregătirea unei noi problematici: numai să nu speculeze 





prea mult eschiva și să nu ne lăsăm furați de reprezentarea fastuoasă a defilării și a paradei. 
Chiar dacă ele sînt departe de a epuiza travaliu! lui Lacan, fapt de care rămîn convins, 
aceste rezerve erau deja destul de importante ca să nu caut referință în formă de garanție 
într-un discurs atit de diferit - în aceste puncte nodale, în modul său de elocuțiune, în locul 
său, în intențiile şi presupoziţiile sale — de textele pe care le propuneam. Asemenea 
referințe ar fi avut ca rezultat să sporească bruiajul într-un cîmp care nu ducea lipsă de 
aşa ceva. Ele riscau de asernenea să compromită posibilitatea unei îmbinări riguroase ce 
rămînea poate de construit. 

Trebuia atunci, dimpotrivă, declarat de la început un dezacord şi angajată o dezbatere 
explicită? Pe lîngă faptul că grila acestei dezbateri mi se părea publicată în premisele sale 
(disponibilă pentru cine voia s-o citească şi s-o asume), o astfel de declaraţie nu mi se 
părea oportună, la acea dată, din mai multe motive. 

1) Ansamblul Scrierilor fiind publicat între timp, trebuia nu numai să iau cunoștință de 
el, ci să mă angajez, dat fiind ceea ce am spus înainte despre retorica lacaniană, într-un 
travaliu care se anunţa ca disproporționat în raport cu ceea ce primele mele lecturi îmi 
permiteau să așteptde la el (citesc scriind: încet, delectîndu-mă să prefațez îndelung fiecare 
termen). Nu e desigur o rațiune suficientă pentru a renunța - puteam să fi anticipat greşit 
- dar poate că e pentru a prefera să răspund în răstimp (vorbesc aici despre o perioadă 
destul de scurtă, trei sau patru ani) unor căutări pe care le consideram ca mai urgente 
și în orice caz, din punctul meu de vedere, prealabile. 

2) Dacă aveam obiecţii de formulat (însă dezbaterea nu are neapărat forma unui 
dezacord, poate da loc unei dezimplicări, unei deplasări mai complexe), știam deja că ele 
nu ar avea nimic în comun cu cele care aveau curs în acel moment. Și aici, ţineam să evit 
confuzia şi să nu fac nimic pentru a limita propagarea unui discurs ale cărui efecte 
critice mi se păreau, în ciuda a ceea ce am amintit, necesare în interiorul unui întreg cîmp 
(de aceea, confirm în treacăt, am făcut ceea ce depindea de mine pentru ca predarea lui 
Lacan la Ecole normale să nu fie întreruptă). Trimit aici la ceea ce am spus în altă parte 
despre perseverenţa, despre distanța şi despre inegalitățile de dezvoltare. 

3) În acest interval, am considerat că cea mai bună contribuţie sau “explicaţie” consta 
în a-mi urma travaliul, pe căile și după exigenţele specifice, că acest travaliu trebuie sau 
nu, după anumite axe, să se apropie de cel al lui Lacan și, nu exclud nicidecum asta, chiar 
mai mult decît de oricare altul astăzi. 

De atunci? De atunci am recitit aceste două texte, am citit și altele, aproape pe toate, cred, 
din cuprinsul Scrierilor. În aceste ultime luni mai ales. Prima mea lectură a fost, în 
punctele esențiale, în mare parte confirmată. În special, pentru a reveni asupra unui punct 
a cărui miză capitală o recunoaşteți, privitor la identificarea adevărului (ca scoatere din 
ascundere) cu rostirea (cu logos-ul). Adevărul - rupt de cunoaștere - este permanent 
determinat ca revelaţie, scoatere din ascundere, adică în mod necesar ca prezenţă, 
prezentare a prezentului (Anwesenheit) sau, într-un mod și mai literal heideggerian, ca 
unitate a ascunderii și a scoaterii din ascundere. Referinţa la rezultatul demersului 
heideggerian este deseori explicită sub această formă (“ambiguitatea radicală pe care o 
indică Heidegger pentru aceea că adevăr înseamnă revelare”, p. 166, “această pasiune a 
dezvăluirii care are un obiect: adevărul”, p. 193 etc.). Că semnificatul ultim al acestui cuvînt 
sau al acestui logos e afirmat ca o lipsă (non-fiinţare, absenţă etc.) asta nu schimbă nimic 
din acest continuum şi rămîne de altfel strict heideggerian. Și dacă e într-adevăr necesar 
de reamintit că nu există metalimbaj (aş spune mai degrabă că nu există în-afara-textului, 
în afara unui anumit unghi al remarcii, Grammatologie, p. 227, passim), nu trebuie uitat 
că metafizica și onto-teologia cele mai clasice se pot foarte bine acomoda acestui fapt, 
mai ales cînd această propoziţie ia forma lui: “Eu, adevărul, vorbesc” sau “De aceea 
inconştientul care spune adevărul despre adevăr este structurat ca limbaj...” (pp. 867-8). 
N-aș spune nicidecum că asta e fals. Repetnumai că întrebările pe care le-am pus vizează 
necesitatea şi presupoziţiile acestui continuum. 

Și apoi m-am interesat mult de “Seminarul asupra Scrisorii furate”. Parcurs admirabil, 
o spun cu sinceritate, dar care, grăbit fiind să găsească în ea o “ilustrare” a unui “adevăr” 
(p. 12), mi se pare că nesocoteşte harta (la carte), funcţionarea sau ficționarea 

din acest punct de vedere particular, diseminarea, nu ar fi doar posibilitatea 
pentru o marcă de a se descompune (deliter)* (vezi jocul acestui cuvînt clinic 
în “Farmacia lui Platon”, “Diseminarea” și “Dubla întrunire”), forța - forța 
de repetiție, deci de automaticitate și de exportare - care îi permite să rupă 
legătura cu unitatea unui semnificat care nu ar exista fără ea, să facă să sară 
această copcă şi să destrame învelișul de puf al “simbolicului” (cred că citez 
un pasaj cam deocheat din Lautreamont despre eider, ar trebui verificat). 
E de asemenea posibilitatea de a deconstrui (aceasta este deschiderea generală 
a deconstrucţiei practico-teoretice care nu se inventează într-o bună zi) 
sau dacă preferaţi de a descoase (decoudre) (e acel “a se în-căiera” 
(“en-decoudre”) din “Farmacia lui Platon”) ordinea simbolică în structura 
sa generală și în modificările sale, în formele generale și determinate ale 
socialităţii, ale “familiei” sau ale culturii. Violenţă efectivă a scriiturii 
diseminante. Efracţie marcantă a “simbolicului”. Orice posibilitate de 
dezordine și de dezorganizare a simbolicului pornind de la forța unui 
anumit în-afară, tot ceea ce forțează simbolicul ar releva oare de specular 


textului lui Poe, a acestuia și a înlănţuirii sale cu altele, să spunem amploarea (la carrure) 
unei scene de scriitură care se joacă aici. În fața amplorii acesteia, a încifrării sale, pe care 
nu le egalează sau destăinuie nici un adevăr rostit, discursul lui Lacan, asemeni oricărui 
alt discurs, nu este cu totul închis. E tocmai eterogenitatea pe care o menţionam la început. 
Problema nu este de a-i surprinde anumite semne, de a-i fi deschis sau închis, de avorbi 
mult sau puţin despre ea, ci de a şti în ce fel şi pînă unde să-i administrăm scena și lanţul 
consecinţelor. Lectură funciar tradițională, așadar, a textului lui Poe, la urma urmei 
hermeneutică (semantică) și formalistă (conform schemei criticate în “Dubla întrunire” 
şi pe care o rezumam mai sus): e ceea ce voi încerca să demonstrez, neputind să o fac aici, 
prin analiza răbdătoare a celor două texte, și care își va găsi locul, atunci cînd voi avea 
timp, într-o lucrare în pregătire. Neîndoielnic productivă în alte privinţe, această ignoranță 
mi se pare sistematic determinată de limitele pe care le evocam adineauri sub numele de 
logocentrism (logos, vorbire plină, “vorbire adevărată”, adevăr ca opoziţie văl/non-văl 
etc.). Ea nu e poate, în mod esențial, ignorarea “literarului” (deși, după mine, cum ştiţi, 
acesta e un test fecund, în special în descifrarea discursului lacanian) şi nu e vorba aici, 
încă o dată, de a proteja literarul de atingerile psihanalizei. Aş spune chiar contrariul. E 
vorba (formă verbală de chestionat) de o anumită întorsătură a scriiturii care se indică 
sub numele de “literatură” sau de “artă”, care nu se poate defini decît pornind de la o 
deconstrucţie generală care să reziste (sau căreia îi rezistă) nu psihanalizei în general 
(dimpotrivă), ci unei anumite capacităţi, unei anumite pertinenţe determinate a 
conceptelor psihanalitice pe care le măsurăm, unei anumite etape a dezvoltării lor. Din 
acest punct de vedere, anumite texte “literare” au o capacitate “analitică” și deconstructivă 
mai mare decît anumite discursuri psihanalitice care îşi aplică pe ele aparatul lor teoretic, 
cutare stare a aparatului lor teoretic, cu deschiderile dar şi cu presu poziţiile sale, la un 
moment dat al elaborării sale. Acesta ar fi raportul între aparatul teoretic susținînd 
“Seminarul asupra Scrisorii furate” (Ştiţi ce loc privilegiat îi conferă Lacan în deschiderea 
Scrierilor), textul lui Poe și, fără îndoială, alte cîteva texte. 

Atiît pentru astăzi. Livrez această notă mişcărilor diverse al căror program este de acum, 
mai mult sau mai puţin, cunoscut. 


* Verbul deliter provine de la substantivul comun [e lit, care, aici, nu înseamnă pat, ci strat; 
delierînseamnă prin urmare a (se) sfărîma, a (se) dezagrega, a (se) descompune, a tăia 
o piatră urmînd straturile din care e formată. Înscris în contextul gramatologiei, deliter 
numește operaţiunea unei de-stratificări, a unei des-compuneri în straturile care constituie 
un bloc, discriminare a multiplului implicat într-o marcă. (n. tr.) 

(de “imaginar”), chiar de un “real” determinat ca “imposibil”? De schizofrenie 
sau de psihoză? În acest caz, ce consecințe ar trebui să tragem din asta34? 
Această breșă e ceea ce mă interesează sub titlul de diseminare. 

Nu spun că “simbolicul” (pentru a continua să ne servim de un cuvînt 
a cărui alegere m-a lăsat întotdeauna perplex) nu se constituie în fapt, nu 
constituie soliditatea unei ordini (e și ordinea filosofiei) și că nu e structural 
convocat să se constituie și să se reconstituie fără încetare (limbaj, lege, 
“triadă intersubiectivă”, “dialectică intersubiectivă”, adevăr vorbitor etc.). 
Dar diseminarea desemnează ceea ce nu se mai lasă integrat în această 
ordine tot aşa cum nu alcătuiește simpla sa exterioritate sub specia eșecului 
sau a imposibilului (imaginar sau real): chiar dacă, dinăuntrul căptuşit al 
“simbolicului”, avem tot interesul să ne lăsăm ispitiți de asemănarea sa 
ademenitoare cu aceste două forme. Ceea ce pierdem atunci din vedere, 
nu e poate ficțiunea (şi acest conceptar trebui analizat), ci simulacrul: o 
structură de duplicitate care imită și dublează relaţia duală, întrerupe 
mai eficient, mai “real” (îl măsurăm cu efectele de reacţie) şi specularul 
(atunci de regîndit) sau propriul, şi “simbolicul”, nemailăsîndu-se stăpînită 
într-o problematică a vorbirii, a minciunii și a adevărului. Violenţă efectivă 
şi efecte inconștiente ale simulacrului. 

Lapidar spus: diseminarea figurează ceea ce nu revine tatălui. Nici în 
germinare nici în castrare. Încercaţi să stăpîniți meandrele acestei propoziţii 
și, pe drum, mergînd, veţi găsi (marcă) și veţi pierde (margine) limita 
între polisemie și diseminare. 

A scrie - diseminarea - nu înseamnă oare a lua în seamă castrarea 
(cu tot sistemul său și după strania aritmetică pe care o aminteaţi înainte) 
repunînd în joc poziţia sa de semnificat sau de semnificant transcendental 
(căci e posibil să existe şi un semnificant transcendental, de exemplu falusul 
ca și corelat al unui semnificat prim, castrarea și dorința mamei), recurs ultim 
al oricărei textualităţi, adevăr central sau adevăr de ultimă instanţă, definiţie 
semantic plină și non-substituibilă a acestui vid generator (disemninator) în 
care se lansează textul? Diseminarea afirmă (nu spun că produce sau 
constituie) substituirea nesfîrșită, nu oprește și nici nu supraveghează jocul 





34. Nu am indicat oare aici principiul unui răspuns - urmînd ceea ce numeaţi maisus o anumită 
stea - la ultima dumneavoastră întrebare? 
Precizez de asemenea pe scurt că, dacă nu admitem ceea ce figurează astfel diseminarea, 
sîntem nevoiți să facem din “simbolic” şi din tripartiția imaginar/simbolic/real 
nemodificabilul unei structuri transcendentale sau ontologice (cf. în această privință 
De la grammatologie, p. 90). 
Aceste chestiuni relative la psihanaliză sînt de fapt și de drept indisociabile - psihanaliştii 
o spun adesea - de “experiența” și de “practica” analitice, deci și de condiţiile istorice, 
politice, economice ale acestei practici - psihanaliştii insistă rar asupra acestui punct. 
Cît despre un oarecare “nucleu” al “situației analitice”, nici un protocol nu mi se pare aici 
de neatins, dobîndit, ireversibil dat ca și garantat de către “ştiinţă”. lar condamnarea 
psihanalizei americane, oricît de justificată ar fi, nu trebuie să fie o îndeletnicire prea zeloasă. 
Această chestiune este foarte complexă, dar ea va fi supusă în datele sale unei ineluctabile 
transformări istorice. 

(“Castrare - dintotdeauna în joc...”)75. Cu toate riscurile, dar fără patosul 
metafizic sau romantic al negativităţii. Diseminarea “este” acest unghi de 
joc al castrării care nu se semnifică, nu se lasă constituită nici în semnificat 
nici în semnificant, nu se prezintă după cum nici nu se reprezintă, nu se arată 
după cum nici nu se ascunde. Nu are așadar în el însuși adevăr (adecvare 
sau dezvăluire) nici văl. E ceea ce am numit grafica himenului care nu mai 
este pe măsura opoziţiei văl/non-văl?€. 

G. S. - Aș vrea atunci să vă întreb care este raportul pe care îl stabiliți 
între diseminare și pulsiunea morţii. 

- Raportul cel mai necesar. Plecînd de la Dincolo..., de la Das Unheirnliche 
(al cărui itinerar e de o extraordinară dificultate) şi de la tot ce e legat de 
acestea, în textele anterioare sau ulterioare, o logică trebuie reconstruită 
care, în multe privinţe, pare să contrazică sau în orice caz să complice în 
mod deosebit întregul discurs explicit şi “regional” pe care Freud l-a 
propus asupra “literaturii” şi “artei”. La “pulsiunea morţii”, la un anumit 
dualism şi la un anumit concept de repetiţie, la cele două texte pe care 
tocmai le-am menţionat, m-am referit adeseori, în special în “Diferanţa” 
și în “Dubla întrunire”. Toate acestea reclamă (Și tocmai la asta lucrez în 
acest moment) o elaborare care să pună în raport un nou concept de 
repetiţie (la lucru, dar într-un mod non-continuu la Freud) cu valoarea de 
mimesis (și nu, bineînţeles, de mimetologism, de reprezentare, de 
exprimare, de imitare, de ilustrare etc.). 

G. S. - Asta ne-ar putea atunci duce la articularea altei întrebări despre 
ceea ce am putea numi “subiectul scriiturii”: în măsura în care marcați, de 
pildă, că “subiectul scriiturii” nu există dacă înțelegem prin asta un subiect- 
stăpin, și că ar trebui să înțelegem prin “subiect al scriiturii” sistemul de 
raporturi între straturile textuale ele însele; cum am putea relua această 
problemă a “subiectului scriiturii” plecînd de la conceptul de diseminare, 
și de asemenea plecînd de la ceea ce se articulează în el, adică de la 
dialectica între sublimare și pulsiunea morţii? 

- După cum amintiţi, nu am spus niciodată că nu există “subiect al 
scriiturii”37. Nu am spus niciodată nici că nu există subiect. După întrebările 
care au fost puse cu ocazia conferinţei asupra “Diferanţei”:? am fost 
nevoit să-i amintesc acest fapt lui Goldmann care îşi punea o mulțime de 
întrebări despre acest subiect, încercînd să afle ce se petrecuse ce el. 
Trebuie doar reconsiderată problema efectului de subiectivitate așa cum 


35. “La dissemination |”, (“La coupure”, Critique 261, p. 111). [La dissemination, p. 336.] 
36. “La double seance”, în special, 11, p. 26 [La dissemination, p. 293]. 


37. “ “Subiectul” scriiturii nu există dacă înţelegem prin asta vreo solitudine suverană a 
scriitorului. Subiectul scriiturii este un sistem de raporturi între straturile blocului magic, 
al psihicului, al societăţii, al lumii. În interiorul acestei scene, simplitatea punctuală a 
subiectului clasic este de negăsit.” (“Freud et la scâne de Pecriture”, in L' €criture et la 
difference, p. 335.) (N.R). 


38. Discuţie publicată în Bulletin de la societ frangaise de philosophie (ianuarie 1968). 

e produs de structura textului. A ceea ce desemnam adineauri ca fiind textul 
general - “blocul” său - și nu doar a textului lingvistic. Fără îndoială că acest 
efect e inseparabil de un anumit raport între sublimare și pulsiunea morii, 
de o mișcare de interiorizare-idealizare-depășire-sublimare etc., deci de o 
anumită refulare. Și ar fi o nerozie să contești, încă și mai mult să formulezi 
vreo “condamnare” morală sau politică împotriva necesității acestei 
mișcări. Fără ea nu ar exista efectiv nici “subiect”, nici “istorie”, nici 
“simbolic” etc. Nici doar cu ea singură, de altfel. Ar trebui deci reexaminate 
toate aceste concepte în ceea ce apare din ce în ce mai bine ca fiind 
concatenarea lor, nu spun suprapunerea sau identitatea lor. Nu pot spune 
nimic mai mult improvizînd, decît dacă vă precizaţi mai bine întrebarea. 

G. S. - De exernplu, trebuie să admitern un clivaj radical între “subiectul 
scriiturii” și ceea ce Lacan numește “subiect” ca “efect al semnificantului”, 
ca produs în și de către semnificant sau, dimpotrivă, aceste două noțiuni 
trebuie sau pot să se întîlnească? 

- Există desigur un “raport” între aceste două definiţii ale “subiectului”. 
Pentru a-l analiza, ar trebui în orice caz ţinut seama de ceea ce a fost spus 
mai înainte despre diseminare și despre “simbolic”, despre gramme și 
despre semnificant etc. 

J.-L. H. - O ultimă întrebare, dacă vreţi, care se articulează pe 
dezvoltarea de ansamblu a muncii dumneavoastră. Scrieţi, într-unul din 
primele texte publicate, “Freud și scena scriiturii” (1966) (Tel Quel, nr. 26), 
recuzînd pretențiile unei sociologii a literaturii — și sîntern întru totul de acord 
cu durnneavoastră -, că “socialitatea scriiturii ca dramă cere o cu totul altă 
disciplină”. 

Cum ați determina astăzi această “cu totul altă disciplină”? Ce raport ar 
întreţine ea cu o semiotică și cu o semanaliză dezvoltindu-se pe o bază 
logică dialectică materialistă? Ceea ce ar însemna cu necesitate să punem, 
în ultimă instanță, problema raportului dintre “conceptul” de scriitură și 
conceptul marxist de practică, și cu deosebire acela de practică sernnificantă, 
exact așa cum s-a putut el constitui ca obiect de cunoaștere al unei semiologii 
și al unei sernanalize cu baza logică dialectic materialistă, aceasta din urmă 
determinindu-se în egală măsură pornind de la o intervenţie a psihanalizei, 
absolut necesară de îndată ce abordăm cîmpul practicilor semnificante. 

Dar ar trebui fără nici o îndoială să vorbim și despre retroacțiunea textului 
modern asupra procedurilor de analiză însele, despre ceea ce e implicat, 
în această practică textuală contemporană, ca exces în raport cu o anumită 
logică științifică a cunoașterii. 

Un ultim aspect al întrebării, putind să deschidă asupra unui soi de 
concluzie provizorie la această convorbire: cum concepeți astăzi acest proces 
de ansamblu (pe care e greu să-l gîndim altfel decit sub forma unui proces 
contradictoriu, dialectic) și eficacitatea sa pe scena ideologică actuală, ce 
anume poate el să transforme în ea, limitele sale posibile, viitorul său? 

- În fraza pe care o pronunţaţi, “dramă” era un citat, aţi recunoscut, 
şi chiar de două ori. 

Să plecăm bunăoară de la conceptul de practică. Pentru a defini 
scriitura, gramme, diferanța, textul etc., am insistat întotdeauna asupra 
acestei valori de practică. În consecinţă, pretutindeni unde se elaborează, 
din acest punct de vedere, o teorie generală, o practică-teoretică generală 
a “practicii semnificante”, am subscris întotdeauna sarcinii astfel definite. 
Presupun că vă referiți la lucrările Juliei Kristeva. 

E de asemenea evident că, în cîmpul unei deconstrucţii a opoziţiilor 
filosofice, opoziţia praxis/theoria trebuie mai întîi analizată și nu ne mai 
poate impune pur și simplu definiţia practicului. Tot din acest motiv, 
deconstrucţia sistematică nu poate fi o operaţie doar teoretică nici doar 
negativă. Trebuie indefinit vegheat ca nu cumva valoarea de “practică” să 
fie “reapropriată”. 

Acum, care poate fi “eficacitatea” acestui travaliu, a acestei practici 
deconstructive asupra “scenei ideologice actuale”? Nu pot să dau aici 
decît un răspuns de principiu și să marchez un punct. Acest travaliu pare 
să-și afle punctul de pornire în cîmpuri limitate, definite ca și cîmpuri ale 
“ideologiei” (filosofia, ştiinţa, literatura etc.). Se pare aşadar că nu e 
cazul să așteptăm de la el o eficacitate istorică nemăsurată, o eficacitate 
nemijlocit generală. Eficacitatea, deși sigură, nu rămîne mai puţin limitată, 
articulată, înlocuită, amînată, diferită conform unor reţele complexe. Dar, 
invers, ceea ce e poate pe cale să fie reconsiderat, e forma de închidere ce 
era numită “ideologie” (concept fără îndoială de analizat în funcțiunea sa, 
în istoria și în proveniența sa, în transformările sale), forma raporturilor 
între un concept transformat al “infrastructurii”, dacă vreţi, al cărui text 
general nu ar mai fi “efectul” sau “reflexul”3 şi conceptul transformat al 
“ideologicului”. Dacă ceea ce e în chestiune în acest travaliu e o nouă 
definiţie a raportului dintre un text determinat sau un lanţ semnificant și 
în-afara sa, cu efectele sale de referință etc. (cf. mai sus), cu “realitatea” 
(istoria, lupta claselor, raporturile de producţie etc.), nu ne mai putem 
mulțumi cu vechile delimitări nici chiar cu vechiul concept de delimitare 
regională“. Ceea ce se produce în zdruncinarea actuală e o re-evaluare a 
raportului între textul general și ceea ce se credea a fi, sub forma realităţii 
(istorice, politice, economice, sexuale etc.) simplul în-afară referabil al 
limbajului sau al scriiturii, că acest în-afară a fost pe simplă poziţie de cauză 
sau pe simplă poziţie de accident. Efectele în aparență doar “regionale” 
ale acestei zdruncinăn au așadar în acelaşi timp o deschidere non-regională, 
îşi distrug propriile limite şi tind să se articuleze, după modele noi, fără 
prezumție de (în)stăpînire, cu scena generală. 





39. “Or noi știm că aceste schimburi nu trec decît prin limbă și prin text, în sensul infrastructura 
pe care îl recunoaștem acum acestui cuvînt.” (De la grammatologie, p. 234) (N.R.). 


40. Asupra criticii ideii filosofice de regiune şi asupra opoziţiei ontologice a regionaluluişi non- 
regionalului, cf. De la grammatologie, p. 35 (N.R.). 

SCRISOARE A LUI JEAN-LOUIS HOUDEBINE 
CĂTRE JACQUES DERRIDA 


(FRAGMENT) 


1 iulie 1971 


În fond, problema subiacentă acestui schimb e aceea a materialismului, 
deopotrivă ca răsturnare și ca deplasare în afara cîmpului filosofiei clasice; 
alefel spus chestiunea luăni de poziţie materialiste și, fără îndoială, ar fi trebuit 
să amintesc în acel moment formula lui Lenin, netă, provocatoare (scandalul 
însuși pentru filosofie): problerna luării de poziţie (prise de parti) în filosofie. 
Într-adevăr, dacă reiau firul discuţiei noastre: totul a plecat deci de la 
întrebarea mea asupra motivului eterogenităţii, motiv după mine ireductibil 
doar la motivul spaţierii; altfel spus, motivul eterogenității implică, după 
părerea mea, cele două momente, indisociabile, într-adevăr, dar în egală 
măsură non-identificabile unul cu celălale, al spaţierii și al alterităţii, 
momente a căror indisociabilitate e cea a unei contradicții dialectice 
(materialiste). De ce? Pentru că dacă, efectiv, cum spuneţi, “spaţierea nu 
desemnează nimic, nimic care să fie, nici o prezenţă la distanță, ea e indexul 
unui în-afară ireduceibil, și în același timp al unei mișcări, al unei deplasări 
care indică o alteritate absolut ireductibilă” -, asta nu împiedică faptul ca 
motivul eterogenităţii să nu se reducă, să nu se epuizeze în acest “index al 
unui În afară ireductibi!”: ea e de asemenea punere a acestei alterităţi ca atare, 
adică a unui “ceva” (un “nimic”) care nu e nimic (și de aceea motivul 
eterogenității e motivul unei contradicții (al contradicției?) dialectic- 
materialiste de bază, “spaţiere/alteritate”), excedind, din principiu, orice 
reapropriere-interiorizare-idealizare-depășire (releve) într-o devenire a 
Sensului (nici o Aufhebung, aici) care ar șterge, ar reduce eterogenitatea 
însăși care se marchează aici conform dublei sale mișcări (spaţiere/ 
alteritate); acest “ceva” (acest “nimic”) “care nu e nimic” nu e nicidecum 
subsumabil vreunei “prezențe” oarecare, e acel ceva pe care îl marchează, 
urmînd traiectul invers al mișcării dialectice a contradicţiei, înscrierea 
spaţierii; dar, în același timp, această înscriere a spaţieni nu se susține decît 
prin ceea ce ea neagă sub forma unei “prezențe” (și care e, de fapt, o 
“non-prezență”): altul, corp, materie. Dezvoltarea deplină a motivului 
eterogenității impune astfel trecerea la pozitivitatea acestui “nimic” 
desemnat prin spaţiere, care e întotdeauna și un “ceva” (un “nimic”) “care 
nu e nimic” (punere a alterităţii ireductibile). 

Sînt de acord cu dumneavoastră că, plecînd de la această alter-punere, 
riscă întotdeauna să se ivească din nou problernele pe care le semnalați pe 

de altă parte: de aceea momentul spaţierii (care pune ca fundamentală în 
cîmpul vizat aici, ordinea limbajului și înscrierea constituirii subiectului care 
se operează aici după un clivaj ireductibil) e esenţial; dar nu mai puţin 
esențial este celălalt moment, al alterității (punere a alterității), așa cum 
foarte sumar am încercat să-i definesc logica, deoarece tocmai plecînd de 
aici (indisociabilitatea “spaţiere/alteritate”, constitutivă motivului 
materialist prin excelență al eterogenității) poate veni să se înscrie terna 
“diferențelor” care nu sînt “căzute din cer” în articularea necesară pe 
ansamblul unei practici sociale diferenţiate (“adică deopotrivă sub aspectul 
limbajelor sale și sub toate celelalte aspecte ale sale - practică economică, 
practică politică - și care, nefiind niciodată izolate în vreun sector în afara- 
limbii [limba nu este o suprastructură] nu sînt mai puțin practici ireductibile 
la unicul registru al limbajului). 

Că acest fapte stupefiant, scandalos, cu privire la orice filosofie fondată 
pe iluzoria reapropriere a acestei alterități sub diferitele forme ale 
idealismului (rmetafizică, spiritualism, pozitivism formalist), e tocrnai ceea 
ce-l face pe Lenin să vorbească despre o “luare de poziție”: pentru filosofie, 
orice luare de poziţie de tip materialist ţine de o veritabilă lovitură de 
forță sprijinindu-se pe acest dublu suport ireductibil marcat în motivul 
eterogenităţii (spaţiere /altentate). Și cred că arm putea găsi nu doar la Lenin, 
ci la fel de bine la Bataille, numeroase dezvoltări în acest sens. 

SCRISOAREA LUI JACQUES DERRIDA 
CĂTRE JEAN-LOUIS HODEBINE 


(FRAGMENT) 


15 iulie 1971 


Ne-am înţeles așadar în ce privește răsturnarea/deplasarea. 

1. Luarea de poziție în filosofie: nimic nu mă “şochează” mai puţin, 
bineînţeles. 

De ce să te angajezi într-un travaliu de deconstrucţie, mai degrabă decît 
să lași lucrurile așa cum erau? etc. Nimic aici fără “lovitură de forță”, 
oarecum. Deconstrucția, am insistat pe asta, nu este neutră. Ea intervine. 
Nu sînt atît de sigur că imperativul unei luări de poziţie în filosofie a fost în 
mod atît de regulat considerat ca “scandalos” în istoria metafizicii, fie că am 
considera această luare de poziţie ca implicită sau ca declarată. Nu sînt sigur 
nici - dar aici presupun că sîntem de acord - că luarea de poziţie, cel puţin 
ca lovitură de forță sau forță de ruptură cu normele discursului filosofic 
tradițional, e esenţială pentru orice materialism, pentru materialismul ca atare. 
Am fi de asemenea de acord să admitem că nu există luare de poziţie efectivă 
și eficientă, veritabilă forță de ruptură, fără analiză minuțioasă, riguroasă, 
extinsă, diferențiată și ştiinţifică pe cît posibil? A celui mai mare număr de 
date posibile, şi a datelor celor mai diverse (economie generală)? Și că e necesar 
să smulgem această noţiune de luare de poziţie oricărei determinări în ultimă 
instanţă psihologiste, subiectiviste, morale şi voluntariste? 

2. Spaţiere/alteritate: asupra indisociabilităţii lor, nu există așadar vreun 
dezacord între noi. În analiza spaţierii, după cum am amintit de-a lungul 
convorbirii, am subliniat întotdeauna cel puțin două trăsături: 1) că spaţierea 
era imposibilitatea pentru o identitate de a se închide asupra ei înseși, 
asupra înlăuntrului propriei sale interiorităţi sau asupra coincidenţei sale cu 
sine. lreductibilitatea spaţierii e ireductibilitatea celuilalt. 2) că “spaţiere” nu 
desemnează doar intervalul, ci și o mișcare “productivă” “genetică”, 
“practică”, o “operaţie”, dacă vreţi, chiar în sensul său mallarmâan. 
lreductibilitatea celuilalt se marchează aici așadar în raport cu ceea ce 
păreţi să desemnaţi sub noţiunea de “punere”: în raport cu discuţia noastră 
de data trecută, e punctul ce| mai nou și cel mai important, cred, și voi reveni 
într-o clipă la el. 

Cinci remarci între timp: 

1) A defini acest sistem al spaţierii/alterităţii, asupra căruia sîntem de 
acord, ca un resort esențial și indispensabil al materialismului dialectic, nu 
e destul de nou? 

2) “Nici o Aufhebung, aici”, scrieţi. N-o repet ca să despic firul în patru, 
ci pentru a sublinia necesitatea de a reînscrie mai degrabă decit de a nega: 
întotdeauna există Aufhebung (la fel refulare, idealizare, sublimare etc.). 

3) Nu aș subscrie fără rezerve la ceea ce spuneţi, cel puţin în această 
formulare, în propoziţia: “această înscriere a spaţieni nu se susține decit prin 
ceea ce ea neagă sub forma unei «prezențe» (şi care e, de fapt, o «non- 
prezenţă»): altul, corp, materie”. M-aș teme ca nu cumva categoria de 
“negare” să ne reintroducă tocmai în logica hegeliană a lui Aufhebung. Mi 
s-a întîmplat să vorbesc de non-prezenţă, într-adevăr, dar desemnam prin 
aceasta mai puţin o prezenţă negată cît “ceva” (nimic, nu-i așa, în forma 
prezenţei) care se îndepărta de opoziţia prezenţă /absenţă (prezenţă negată) 
cu tot ce înseamnă ea. Dar e o problemă prea dificilă ca să o tratăm în 
rîndurile unei scrisori. În aceeași propoziţie, credeţi că materie și corp 
desemnează întotdeauna non-prezenţe în aceeași măsură ca și altul? Tot așa 
cum nu este o formă de prezenţă, altul nu (este) o ființă (fiinţare, existenţă, 
esență etc.). 

4) Fără a mai insista prea mult, dar tot pentru a preciza cum stau 
lucrurile după mine cu spaţierea: n-aş susține, din motive evidente (n-aș susține 
în orice caz litera acestei propoziţii), că spaţierea este un “momenv” şi un 
“moment esenţial”. E mereu miza raportului cu Hegel. 

5) De acord în ceea ce-l priveşte pe Bataille (cf. Scriitura și diferența, 
p. 397,n.1). 

Punere (a alterităţii): ţinînd seama de punctul 2 (mai sus în scrisoarea 
mea), nu există nici un dezacord între noi şi, cum spuneam de-a lungul 
convorbirii, nu pot să admit insistența dumneavoastră asupra acestui 
punct ca pe o adăugare sau ca pe o obiecţie la ceea ce am scris. De ce mi 
se pare, atunci, că termenul “punere” trebuie mînuit cu prudență? 

1. Dacă alteritatea celuilalt este pusă, chiar numai pusă, nu revine ea 
oare la același, sub forma de exemplu a “obiectului constituit” sau a 
“produsului informat”, investit cu sens etc.? Din acest punct de vedere, aș 
spune chiar că alteritatea celuilalt înscrie în raport ceea ce nu poate 
nicidecum să fie “pus”. Înscrierea, așa cum aș defini-o în această privinţă, 
nu este o simplă punere: mai degrabă acel ceva prin care orice punere este 
prin ea însăși dejucată (diferanţa): înscriere, marcă, text și nu numai teză 
sau temă-înscriere a tezei. Dar poate că această discuţie între noi, asupra 
acestui punct, stă pe o neînțelegere “verbală”, “nominală”. Și întotdeauna 
se poate redefini, chiar prin același nume (prelevare, grefă, extindere), 
conceptul de punere. 

2. E adevărat că atunci am întîlni din nou problema conceptului de 
concept, și problema raportului între concept și celălalt. 

Cum nu putem aborda asta aici, voi spune doar atît: dacă încerc să mă 
lămuresc, referitor la acest concept de punere (Și la cîteva altele de care îl 
legaţi), e pentru că poartă cel puțin acelaşi nume cu un resort absolut 
esențial, vital (chiar dacă trece uneori neobservat) al dialecticii hegeliene 
(Setzung). (Punerea-celuilalt e aici întotdeauna, în cele din urmă, faptul- 

de-a-se-pune pe sine al Ideii ca altul, ca alt(ul) (decît) sine în determinarea 
sa finită, cu scopul de a se repatria şi de a se reapropria, de a reveni în 
preajma sa în bogăţia infinită a determinării sale etc.). 

Există așadar cel puţin două concepte ale punerii. 

De ce să nu lăsăm discuţia deschisă asupra acestei chestiuni a afirmării, 
a pozițiilor (luare de poziţie: afirmare (/negare)? Poziţie-afirmare? 
Răsturnare/ deplasare? etc.). 


Vă las. Vă mulţumesc amîndurora. 


P.S. Ce-ar fi dacă am da acestei discuții, ca titlu (germinal), cuvîntul 
positions, a cărui polisemnie se marchează, cu atît mai mult, în litera s, literă 
“diseminantă” prin excelenţă, spunea Mallarme? Voi adăuga, fiind vorba 
de poziţii: scene, acte, figuri ale diseminării. 

Jacques Derrida (n. 1930 în Algeria), a început 
studiul filosofiei în 1952 la Școala Normală 
Superioară din Paris, unde a și predat apoi, între 
1965 și 1984. După 1970, și-a împărțit timpul 
între Paris și Satele Unite, unde a ţinut cursuri și 
conferințe la universități precum Johns Hopkins, 
Yale, Irvine. Iniţiator al deconstrucției ca strategie 
de analiză aplicată deopotrivă filosofiei clasice, 
literaturii ori arhitecturii, Derrida se revendică de 
la maeștrii suspiciunii (Marx, Nietzsche, Freud), 
de la gîndirea critică a lui Heidegger, precum și de 
la semiologia lui Saussure. Fără a rămîne un 
continuator ori un interpret al acestor surse atît 
de diverse, Derrida este unul din cei mai originali 
gînditori ai secolului XX, care prin ideile și prin 
terminologia sa cuprinzînd termeni precum 
„arhiscriitură“, „diferanță“, „diseminare“, 
„gramatologie“ etc. a demonstrat - pînă la 
deconstruirea propriilor texte - că idealul de 
claritate și coerenţă al discursului metafizic 
tradițional nu poate fi separat de dificultățile și 
violențele care-i însoțesc producţia. 

Psyche. Invention de Pautre (1987), 

Du droit ă la philosophie (1990), 

Spectres de Marx (1993), 

Mal d'archive (1995). 

